ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อ ผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล \_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 6 ข้อ 8 และข้อ 9 แห่งประกาศคณะกรรมการกํากับตลาดทุน ที่ ทน. 89/2558 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มกราคม พ.ศ. 2559 เป็นต้นไปข้อ ๒ ในประกาศนี้ "บริษัทจัดการ" หมายความว่า บริษัทจัดการกองทุนรวม หรือบริษัทจัดการกองทุนส่วนบุคคล แล้วแต่กรณี "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล "วันทําการ" หมายความว่า วันเปิดทําการตามปกติของบริษัทจัดการ "ตลาดหลักทรัพย์" หมายความว่า ตลาดหลักทรัพย์แห่งประเทศไทย "กองทุนสํารองเลี้ยงชีพที่มีหลายนโยบายการลงทุน" หมายความว่า กองทุนสํารองเลี้ยงชีพที่มีนโยบายการลงทุนมากกว่า 1 นโยบาย โดยอาจจัดตั้งเป็นกองทุนสํารองเลี้ยงชีพนายจ้างเดียวหรือกองทุนสํารองเลี้ยงชีพหลายนายจ้างก็ได้ "กองทุนสํารองเลี้ยงชีพนายจ้างเดียว" หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างเพียงรายเดียว"กองทุนสํารองเลี้ยงชีพหลายนายจ้าง" หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างหลายราย "กองทุนต่างประเทศ" หมายความว่า กองทุนใดกองทุนหนึ่งดังต่อไปนี้ (1) กองทุนที่จัดตั้งขึ้นตามกฎหมายต่างประเทศซึ่งมีลักษณะเป็นโครงการลงทุนแบบกลุ่ม (collective investment scheme) ทั้งนี้ ไม่ว่ากองทุนดังกล่าวจะจัดตั้งในรูปบริษัท ทรัสต์ หรือรูปอื่นใด (2) กองทุนที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในทรัพย์สินที่เกี่ยวข้องกับโครงสร้างพื้นฐาน (infrastructure fund) ทั้งนี้ ไม่ว่ากองทุนดังกล่าวจะจัดตั้ง (3) กองทรัสต์หรือกองทุนที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในอสังหาริมทรัพย์หรือในกิจการที่ประกอบธุรกิจพัฒนาอสังหาริมทรัพย์ ทั้งนี้ ไม่ว่ากองทรัสต์หรือกองทุนดังกล่าวจะจัดตั้งในรูปบริษัท ทรัสต์ หรือรูปอื่นใด "ประกาศการลงทุน" หมายความว่า ประกาศคณะกรรมการกํากับตลาดทุนว่าด้วยการลงทุนของกองทุนภาค ๑ ข้อกําหนดที่ใช้บังคับกับการจัดการกองทุนรวม และการจัดการกองทุนส่วนบุคคล \_\_\_\_\_\_\_\_\_\_\_\_\_\_\_\_\_\_\_\_\_หมวด ๑ ผู้จัดการกองทุน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ในหมวดนี้ "พนักงานที่เกี่ยวข้อง" หมายความว่า พนักงานของบริษัทจัดการที่ทราบข้อมูลเกี่ยวกับ การลงทุนของกองทุนเนื่องจากการปฏิบัติหน้าที่ของตนข้อ ๔ ในการแต่งตั้งผู้จัดการกองทุน บริษัทจัดการต้องพิจารณาให้บุคคลที่ได้รับการแต่งตั้งมีลักษณะดังต่อไปนี้ (1) ไม่เป็นกรรมการ ผู้บริหาร หรือพนักงานของบริษัทอื่น และต้องไม่เป็นผู้จัดการลงทุนในสัญญาซื้อขายล่วงหน้าให้แก่บุคคลอื่นที่ดําเนินการในลักษณะที่คล้ายคลึงหรือแข่งขันกับการดําเนินการของบริษัทจัดการ เว้นแต่บริษัทจัดการแสดงได้ว่ามีการจัดโครงสร้างขององค์กรที่ไม่ก่อให้เกิดความขัดแย้งทางผลประโยชน์หรือมีมาตรการที่มีประสิทธิภาพเพื่อป้องกันความขัดแย้งทางผลประโยชน์นั้นได้ (2) ในกรณีที่แต่งตั้งพนักงานของบริษัทจัดการเป็นผู้จัดการกองทุน บุคคลดังกล่าวต้องดํารงตําแหน่งที่มีลักษณะอย่างใดอย่างหนึ่งดังนี้ (ก) ตําแหน่งที่ไม่ก่อให้เกิดความขัดแย้งทางผลประโยชน์กับการจัดการลงทุน (ข) ตําแหน่งกรรมการ ผู้จัดการลงทุนในสัญญาซื้อขายล่วงหน้า ผู้จัดการของบริษัทจัดการ หรือผู้ดํารงตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับการลงทุนข้อ ๕ บริษัทจัดการต้องให้ความรู้หรือจัดอบรมแก่ผู้จัดการกองทุนและพนักงานที่เกี่ยวข้องในเรื่องดังต่อไปนี้ อย่างน้อยปีละ 1 ครั้ง (1) กฎหมายว่าด้วยหลักทรัพย์และตลาดหลักทรัพย์และหลักเกณฑ์ที่ออกตามกฎหมายดังกล่าว (2) มาตรฐานการปฏิบัติงานที่สํานักงานกําหนดหรือที่สมาคมกําหนดโดยได้รับความเห็นชอบจากสํานักงาน (3) จรรยาบรรณและมาตรฐานการประกอบวิชาชีพที่สมาคมกําหนด (4) นโยบายและกฎระเบียบภายในของบริษัทจัดการ ในกรณีที่มีการออกหรือแก้ไขเพิ่มเติมเรื่องตามวรรคหนึ่ง ให้บริษัทจัดการดําเนินการโดยวิธีการใด ๆ เพื่อให้ผู้จัดการกองทุนและพนักงานที่เกี่ยวข้องรับทราบข้อมูลดังกล่าวด้วยทุกครั้งหมวด ๒ การดําเนินการเกี่ยวกับการเปิดเผยข้อมูล \_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ ในกรณีที่บริษัทจัดการมีหน้าที่ต้องเปิดเผยข้อมูล ข้อมูลที่เปิดเผยต้องมีความถูกต้อง เป็นปัจจุบัน ไม่มีลักษณะที่ทําให้เกิดความเข้าใจผิดหรือเป็นการบิดเบือนข้อเท็จจริงภาค ๒ การจัดการกองทุนรวม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๗ ในภาคนี้ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "โครงการ" หมายความว่า โครงการจัดการกองทุนรวม "มูลค่าหน่วยลงทุน" หมายความว่า มูลค่าทรัพย์สินสุทธิหารด้วยจํานวนหน่วยลงทุนที่จําหน่ายได้แล้วทั้งหมดเมื่อสิ้นวันทําการที่คํานวณนั้น "ผู้สนับสนุนการขายหรือรับซื้อคืน" หมายความว่า บุคคลที่บริษัทจัดการกองทุนรวมมอบหมายให้ทําหน้าที่ขายหรือรับซื้อคืนหน่วยลงทุน แล้วแต่กรณี ของกองทุนรวม "วันทําการซื้อขายหน่วยลงทุน" หมายความว่า วันทําการซื้อขายหน่วยลงทุนที่บริษัทจัดการกองทุนรวมกําหนดไว้ในโครงการ "ข้อผูกพัน" หมายความว่า ข้อผูกพันระหว่างผู้ถือหน่วยลงทุนกับบริษัทจัดการกองทุนรวมตามประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนกับบริษัทจัดการกองทุนรวมหมวด ๑ หลักเกณฑ์ทั่วไป \_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ ผู้ดูแลผลประโยชน์ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๘ การเปลี่ยนตัวผู้ดูแลผลประโยชน์ไม่ว่าเพราะเหตุใด บริษัทจัดการกองทุนรวมจะกระทําได้ต่อเมื่อได้รับอนุญาตจากสํานักงานก่อน ในกรณีที่ผู้ดูแลผลประโยชน์มีคุณสมบัติไม่เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติของผู้ดูแลผลประโยชน์ของกองทุนรวมในภายหลัง ให้บริษัทจัดการกองทุนรวมดําเนินการให้ผู้ดูแลผลประโยชน์แก้ไขคุณสมบัติให้ถูกต้องภายใน 15 วันนับแต่วันที่บริษัทจัดการกองทุนรวมทราบเหตุดังกล่าว และแจ้งการแก้ไขดังกล่าวให้สํานักงานทราบภายใน 3 วันทําการนับแต่วันที่แก้ไขเสร็จสิ้น ในกรณีที่ผู้ดูแลผลประโยชน์มิได้แก้ไขคุณสมบัติให้ถูกต้องภายในกําหนดเวลาตามวรรคสอง ให้บริษัทจัดการกองทุนรวมขออนุญาตเปลี่ยนตัวผู้ดูแลผลประโยชน์ต่อสํานักงานภายใน 15 วันนับแต่วันที่ครบกําหนดเวลาดังกล่าว และเมื่อได้รับอนุญาตแล้ว ให้บริษัทจัดการกองทุนรวมแต่งตั้งผู้ดูแลผลประโยชน์รายใหม่แทนโดยพลันส่วน ๒ การคํานวณมูลค่าทรัพย์สินและมูลค่าหน่วยลงทุน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ในการจัดการกองทุนรวมปิด ให้บริษัทจัดการกองทุนรวมคํานวณและประกาศมูลค่าทรัพย์สินสุทธิและมูลค่าหน่วยลงทุนของกองทุนรวมปิดตามหลักเกณฑ์ดังนี้ (1) คํานวณมูลค่าทรัพย์สินสุทธิและมูลค่าหน่วยลงทุนทุกสิ้นวันทําการ (2) ประกาศมูลค่าทรัพย์สินสุทธิและมูลค่าหน่วยลงทุนของวันดังนี้ (ก) วันทําการสุดท้ายของเดือน โดยให้ประกาศภายในวันทําการถัดไป เว้นแต่ในกรณีของกองทุนรวมปิดที่มีหน่วยลงทุนเป็นหลักทรัพย์จดทะเบียนในตลาดหลักทรัพย์ ให้ประกาศ มูลค่าทรัพย์สินสุทธิและมูลค่าหน่วยลงทุนของวันทําการล่าสุด โดยให้เปิดเผยต่อตลาดหลักทรัพย์ภายในวันทําการถัดไป (ข) วันปิดสมุดทะเบียนผู้ถือหน่วยลงทุนเพื่อการจ่ายเงินปันผล โดยให้ประกาศภายในวันทําการถัดไป (ค) วันทําการก่อนวันขายหน่วยลงทุนเพื่อการเพิ่มเงินทุนจดทะเบียน โดยให้ประกาศภายในวันขายหน่วยลงทุน มูลค่าทรัพย์สินสุทธิและมูลค่าหน่วยลงทุนที่ประกาศตามวรรคหนึ่ง (2) ต้องใช้ตัวเลขทศนิยมตามที่กําหนดไว้ในข้อ 11 และต้องได้รับการรับรองโดยผู้ดูแลผลประโยชน์แล้ว เว้นแต่ได้กําหนดไว้โดยเฉพาะเป็นประการอื่น ให้บริษัทจัดการกองทุนรวมประกาศมูลค่าทรัพย์สินสุทธิและมูลค่าหน่วยลงทุนตามวรรคหนึ่งด้วยวิธีการใด ๆ เพื่อให้ผู้ถือหน่วยลงทุนทราบข้อมูลดังกล่าวในช่องทางที่เหมาะสม เช่น การประกาศทางหนังสือพิมพ์ หรือการประกาศทางเว็บไซต์ เป็นต้น และภายในเวลาที่ผู้ลงทุนสามารถใช้ประโยชน์จากข้อมูลในการตัดสินใจลงทุนได้ข้อ ๑๐ ในการจัดการกองทุนรวมเปิด ให้บริษัทจัดการกองทุนรวมคํานวณและประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืนหน่วยลงทุนของกองทุนรวมเปิดตามหลักเกณฑ์ดังต่อไปนี้ (1) คํานวณมูลค่าทรัพย์สินสุทธิและมูลค่าหน่วยลงทุนทุกสิ้นวันทําการ (2) คํานวณราคาขายหน่วยลงทุนและราคารับซื้อคืนหน่วยลงทุนทุกสิ้นวันทําการซื้อขายหน่วยลงทุน ทั้งนี้ ให้ใช้มูลค่าหน่วยลงทุนของสิ้นวันทําการซื้อขายหน่วยลงทุนนั้นเป็นเกณฑ์ในการคํานวณราคาดังกล่าว (3) ประกาศมูลค่าทรัพย์สินสุทธิและมูลค่าหน่วยลงทุนของวันดังนี้ (ก) วันทําการซื้อขายหน่วยลงทุนล่าสุด โดยให้ประกาศภายในวันทําการถัดไป ทั้งนี้ ในกรณีที่เป็นกองทุนรวมที่ไม่เปิดให้ซื้อขายหน่วยลงทุนทุกวันทําการ ให้ประกาศมูลค่าทรัพย์สินสุทธิและมูลค่าหน่วยลงทุนของวันดังนี้เพิ่มเติมด้วย 1. วันทําการก่อนวันทําการซื้อขายหน่วยลงทุนล่าสุด โดยให้ประกาศภายในวันทําการซื้อขายหน่วยลงทุนล่าสุด เว้นแต่กรณีที่เป็นกองทุนรวมเพื่อผู้ลงทุนประเภทสถาบัน 2. วันทําการสุดท้ายของแต่ละเดือน โดยให้ประกาศภายในวันทําการถัดไป ทั้งนี้ เฉพาะในกรณีที่กองทุนรวมกําหนดวันทําการซื้อขายหน่วยลงทุนแต่ละครั้งห่างกันยาวกว่า 1 เดือน (ข) วันปิดสมุดทะเบียนผู้ถือหน่วยลงทุนเพื่อการจ่ายเงินปันผล โดยให้ประกาศภายในวันทําการถัดไป (4) ประกาศราคาขายหน่วยลงทุนและราคารับซื้อคืนหน่วยลงทุนของวันทําการ ซื้อขายหน่วยลงทุนล่าสุด โดยให้ประกาศภายในวันทําการถัดไป การประกาศมูลค่าและราคาตามวรรคหนึ่ง (3) และ (4) ให้บริษัทจัดการกองทุนรวมปฏิบัติดังต่อไปนี้ (1) ใช้ตัวเลขทศนิยมตามที่กําหนดไว้ในข้อ 11 และต้องได้รับการรับรองโดยผู้ดูแลผลประโยชน์แล้ว (2) ดําเนินการด้วยวิธีการใด ๆ เพื่อให้ผู้ลงทุนทราบข้อมูลดังกล่าวในช่องทางที่เหมาะสม เช่น การประกาศทางหนังสือพิมพ์ หรือการประกาศทางเว็บไซต์ เป็นต้น และภายในเวลาที่ผู้ลงทุนสามารถใช้ประโยชน์จากข้อมูลในการตัดสินใจลงทุนได้ (3) จัดให้มีข้อมูลดังกล่าวไว้ ณ ที่ทําการทุกแห่งของบริษัทจัดการกองทุนรวม และสถานที่ทุกแห่งที่ผู้สนับสนุนการขายหรือรับซื้อคืนหน่วยลงทุนใช้ซื้อขายหน่วยลงทุน เว้นแต่ในกรณีของกองทุนรวมเพื่อผู้ลงทุนประเภทสถาบัน บริษัทจัดการกองทุนรวมจะจัดให้มีข้อมูลดังกล่าวด้วยหรือไม่ก็ได้ข้อ ๑๑ การใช้ตัวเลขทศนิยมของมูลค่าทรัพย์สินสุทธิ มูลค่าหน่วยลงทุน ราคาขายและราคารับซื้อคืนหน่วยลงทุน หรือจํานวนหน่วยลงทุนของกองทุนรวม ให้บริษัทจัดการกองทุนรวมดําเนินการดังต่อไปนี้ (1) กรณีกองทุนรวมปิด (ก) คํานวณและประกาศมูลค่าทรัพย์สินสุทธิเป็นตัวเลขโดยมีทศนิยม 2 ตําแหน่ง โดยใช้วิธีการปัดเศษทศนิยมตามหลักสากล (ข) คํานวณมูลค่าหน่วยลงทุนเป็นตัวเลขโดยมีทศนิยม 5 ตําแหน่ง โดยใช้วิธีการปัดเศษทศนิยมตามหลักสากล และประกาศมูลค่าหน่วยลงทุนเป็นตัวเลขโดยมีทศนิยม 4 ตําแหน่ง โดยตัดทศนิยมตําแหน่งที่ 5 ทิ้ง (2) กรณีกองทุนรวมเปิด (ก) คํานวณและประกาศมูลค่าทรัพย์สินสุทธิเป็นตัวเลขโดยมีทศนิยม 2 ตําแหน่ง โดยใช้วิธีการปัดเศษทศนิยมตามหลักสากล (ข) คํานวณมูลค่าหน่วยลงทุนเป็นตัวเลขโดยมีทศนิยม 5 ตําแหน่ง โดยใช้วิธีการปัดเศษทศนิยมตามหลักสากล สําหรับมูลค่าหน่วยลงทุนเพื่อใช้ในการคํานวณราคาขายหน่วยลงทุนให้ปัดเศษทศนิยมตําแหน่งที่ 4 ขึ้น ส่วนมูลค่าหน่วยลงทุนเพื่อใช้ในการคํานวณราคารับซื้อคืนหน่วยลงทุนให้ตัดทศนิยมตําแหน่งที่ 5 ทิ้ง (ค) ประกาศมูลค่าหน่วยลงทุนตามที่คํานวณได้ใน (2) (ข) เป็นตัวเลขโดยมีทศนิยม 4 ตําแหน่ง โดยตัดทศนิยมตําแหน่งที่ 5 ทิ้ง และประกาศราคาขายหน่วยลงทุนและราคารับซื้อคืนหน่วยลงทุนตามที่คํานวณได้ใน (2) (ข) (ง) คํานวณจํานวนหน่วยลงทุนเป็นตัวเลขโดยมีทศนิยม 5 ตําแหน่ง โดยใช้วิธีการปัดเศษทศนิยมตามหลักสากล แต่ให้ใช้ผลลัพธ์เป็นตัวเลขโดยมีทศนิยมเพียง 4 ตําแหน่ง โดยตัดทศนิยมตําแหน่งที่ 5 ทิ้ง ในกรณีที่มีผลประโยชน์เกิดขึ้นจากการคํานวณตามวรรคหนึ่ง ให้บริษัทจัดการกองทุนรวมนําผลประโยชน์นั้นรวมเข้าเป็นทรัพย์สินของกองทุนรวมข้อ ๑๒ ให้บริษัทจัดการกองทุนรวมได้รับยกเว้นไม่ต้องปฏิบัติตามข้อ 9 และข้อ 10 เมื่อมีเหตุการณ์ดังต่อไปนี้ (1) เมื่อบริษัทจัดการกองทุนรวมไม่ขายหรือรับซื้อคืนหน่วยลงทุน หรือหยุดรับคําสั่งซื้อหรือคําสั่งขายคืนหน่วยลงทุน โดยให้ได้รับยกเว้นเฉพาะในช่วงระยะเวลาดังกล่าว (2) เมื่อมีเหตุที่บริษัทจัดการกองทุนรวมต้องเลิกกองทุนรวม โดยให้ได้รับยกเว้นตั้งแต่วันที่ปรากฏเหตุดังกล่าวส่วน ๓ การดําเนินการในกรณีที่มูลค่าหน่วยลงทุน หรือราคาหน่วยลงทุนไม่ถูกต้อง \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๓ ในส่วนนี้ "การชดเชยราคา" หมายความว่า การเพิ่มหรือลดจํานวนหน่วยลงทุนของผู้ซื้อหรือผู้ขายคืนหน่วยลงทุนที่มีราคาหน่วยลงทุนไม่ถูกต้อง หรือการจ่ายเงินซึ่งมีมูลค่าเท่ากับส่วนต่างของราคาหน่วยลงทุนที่ไม่ถูกต้องกับราคาหน่วยลงทุนที่ถูกต้อง แทนการเพิ่มหรือลดจํานวนหน่วยลงทุน "ราคาหน่วยลงทุน" หมายความว่า ราคาขายหน่วยลงทุน หรือราคารับซื้อคืนหน่วยลงทุนข้อ ๑๔ ในกรณีที่มูลค่าหน่วยลงทุนของกองทุนรวมปิดไม่ถูกต้องและได้มีการประกาศมูลค่าดังกล่าวไปแล้ว หรือในกรณีที่ราคาหน่วยลงทุนของกองทุนรวมเปิดไม่ถูกต้อง หากการไม่ถูกต้องดังกล่าวมีมูลค่าน้อยกว่า 1 สตางค์ หรือคิดเป็นอัตราไม่ถึงร้อยละ 0.5 ของมูลค่าหรือราคาที่ถูกต้อง ให้บริษัทจัดการกองทุนรวมดําเนินการดังต่อไปนี้ (1) จัดทําและส่งรายงานให้ผู้ดูแลผลประโยชน์ทราบถึงความไม่ถูกต้องภายใน 7 วันทําการนับแต่วันที่พบว่ามูลค่าหรือราคาหน่วยลงทุนไม่ถูกต้อง โดยรายงานดังกล่าวต้องมีสาระสําคัญดังนี้ (ก) มูลค่าหรือราคาหน่วยลงทุนที่ไม่ถูกต้อง (ข) มูลค่าหรือราคาหน่วยลงทุนที่ถูกต้อง (ค) สาเหตุที่ทําให้มูลค่าหรือราคาหน่วยลงทุนไม่ถูกต้อง (ง) มาตรการป้องกันเพื่อมิให้มูลค่าหรือราคาหน่วยลงทุนไม่ถูกต้อง ในกรณีที่ ความไม่ถูกต้องมิได้มีสาเหตุมาจากปัจจัยภายนอกที่ไม่อาจควบคุมได้ (2) ในกรณีที่สาเหตุที่ทําให้มูลค่าหรือราคาหน่วยลงทุนไม่ถูกต้องมีผลต่อเนื่องถึงการคํานวณมูลค่าหรือราคาหน่วยลงทุนครั้งต่อไป ให้บริษัทจัดการกองทุนรวมแก้ไขมูลค่าหรือราคาหน่วยลงทุนให้ถูกต้องตั้งแต่วันที่พบว่ามูลค่าหรือราคาไม่ถูกต้องข้อ ๑๕ ในกรณีที่มูลค่าหน่วยลงทุนของกองทุนรวมปิดไม่ถูกต้องและได้มีการประกาศมูลค่าดังกล่าวไปแล้ว หรือในกรณีที่ราคาหน่วยลงทุนของกองทุนรวมเปิดไม่ถูกต้อง หากการไม่ถูกต้องดังกล่าวมีมูลค่าตั้งแต่ 1 สตางค์ขึ้นไป และคิดเป็นอัตราตั้งแต่ร้อยละ 0.5 ของมูลค่าหรือราคาที่ถูกต้อง ให้บริษัทจัดการกองทุนรวมปฏิบัติตามหลักเกณฑ์ดังต่อไปนี้ (1) คํานวณมูลค่าหรือราคาหน่วยลงทุนย้อนหลังตั้งแต่วันที่บริษัทจัดการกองทุนรวมพบว่ามูลค่าหรือราคาหน่วยลงทุนไม่ถูกต้องจนถึงวันที่มูลค่าหรือราคาหน่วยลงทุนถูกต้อง (2) ดําเนินการดังนี้เฉพาะวันที่มูลค่าหรือราคาหน่วยลงทุนที่ไม่ถูกต้องนั้นมีมูลค่าและคิดเป็นอัตราดังกล่าว (ก) จัดทํารายงานการแก้ไขมูลค่าหรือราคาหน่วยลงทุนย้อนหลังให้เสร็จสิ้นภายในวันทําการถัดจากวันที่บริษัทจัดการกองทุนรวมพบว่ามูลค่าหรือราคาหน่วยลงทุนไม่ถูกต้อง และส่งรายงานดังกล่าวให้ผู้ดูแลผลประโยชน์ภายในวันทําการถัดจากวันที่คํานวณมูลค่าหรือราคาหน่วยลงทุนย้อนหลังเสร็จสิ้น เพื่อให้ผู้ดูแลผลประโยชน์รับรองข้อมูลในรายงานดังกล่าวภายในวันทําการถัดจากวันที่บริษัทจัดการกองทุนรวมส่งรายงานให้ผู้ดูแลผลประโยชน์ รายงานตามวรรคหนึ่ง (2) (ก) วรรคหนึ่ง ให้มีสาระสําคัญตามที่กําหนดไว้ในข้อ 14(1) โดยอนุโลม เว้นแต่ในกรณีของรายงานการแก้ไขราคาหน่วยลงทุนย้อนหลังของกองทุนรวมเปิด ให้ระบุการดําเนินการของบริษัทจัดการกองทุนรวมเมื่อพบว่าราคาหน่วยลงทุนไม่ถูกต้องไว้แทนข้อมูลตามข้อ 14(1) (ง) (ข) แก้ไขมูลค่าหรือราคาหน่วยลงทุนให้ถูกต้องภายในวันที่ผู้ดูแลผลประโยชน์รับรองข้อมูลในรายงานตามวรรคหนึ่ง (2) (ก) (ค) ดําเนินการโดยวิธีการใด ๆ เพื่อให้ผู้ลงทุนสามารถรับทราบชื่อกองทุนรวมที่มีการแก้ไขมูลค่าหรือราคาหน่วยลงทุน และวัน เดือน ปี ที่มีการแก้ไขมูลค่าหรือราคาหน่วยลงทุน ภายใน 3 วันทําการนับแต่วันที่ผู้ดูแลผลประโยชน์รับรองข้อมูลในรายงานตามวรรคหนึ่ง (2) (ก) ความในวรรคหนึ่ง (2) (ค) มิให้นํามาใช้บังคับกับกองทุนรวมปิดที่มีหน่วยลงทุนเป็นหลักทรัพย์จดทะเบียนในตลาดหลักทรัพย์ และได้ประกาศการแก้ไขมูลค่าหน่วยลงทุนตามระเบียบหรือข้อบังคับของตลาดหลักทรัพย์แล้วข้อ ๑๖ นอกจากการปฏิบัติตามหลักเกณฑ์ในข้อ 15 แล้ว ในกรณีที่ราคาหน่วยลงทุนของกองทุนรวมเปิดไม่ถูกต้อง หากการไม่ถูกต้องดังกล่าวมีมูลค่าตั้งแต่ 1 สตางค์ขึ้นไป และคิดเป็นอัตราตั้งแต่ร้อยละ 0.5 ของมูลค่าหรือราคาที่ถูกต้อง ให้บริษัทจัดการกองทุนรวมดําเนินการดังต่อไปนี้เฉพาะวันที่มูลค่าหรือราคาหน่วยลงทุนที่ไม่ถูกต้องนั้นมีมูลค่าและคิดเป็นอัตราดังกล่าว (1) จัดทํารายงานการชดเชยราคาไว้ในรายงานการแก้ไขราคาหน่วยลงทุนตามข้อ 15 วรรคหนึ่ง (2) (ก) ด้วย โดยให้อยู่ในส่วนของการดําเนินการของบริษัทจัดการกองทุนรวมเมื่อพบว่าราคาหน่วยลงทุนไม่ถูกต้อง (2) ชดเชยราคาตามหลักเกณฑ์ที่กําหนดไว้ในข้อ 17 ให้แล้วเสร็จและดําเนินการโดยวิธีการใด ๆ เพื่อให้ผู้ซื้อหน่วยลงทุนหรือผู้ขายคืนหน่วยลงทุนในช่วงระยะเวลาที่ราคาหน่วยลงทุนไม่ถูกต้องทราบถึงการแก้ไขราคาตามข้อ 15 วรรคหนึ่ง (2) (ข) และการชดเชยราคา ภายใน 5 วันทําการนับแต่วันที่ผู้ดูแลผลประโยชน์รับรองข้อมูลในรายงานการแก้ไขราคาหน่วยลงทุนย้อนหลังและรายงานการชดเชยราคา (3) จัดทํามาตรการป้องกันเพื่อมิให้ราคาหน่วยลงทุนไม่ถูกต้อง และส่งรายงานดังกล่าว พร้อมทั้งสําเนารายงานการแก้ไขราคาหน่วยลงทุนย้อนหลังตามข้อ 15 วรรคหนึ่ง (2) (ก) ให้สํานักงานภายใน 7 วันทําการนับแต่วันที่ผู้ดูแลผลประโยชน์รับรองข้อมูลในรายงานดังกล่าว เว้นแต่ในกรณีที่ราคาหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ ให้บริษัทจัดการกองทุนรวมส่งสําเนาเอกสารที่ผู้ดูแลผลประโยชน์รับรองว่าการที่ราคาหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้มาพร้อมสําเนารายงานดังกล่าวแทนข้อ ๑๗ ในการชดเชยราคาตามข้อ 16(2) ให้บริษัทจัดการกองทุนรวมปฏิบัติตามหลักเกณฑ์ดังต่อไปนี้ (1) กรณีราคาหน่วยลงทุนที่ไม่ถูกต้องต่ํากว่าราคาหน่วยลงทุนที่ถูกต้อง ให้บริษัทจัดการกองทุนรวมปฏิบัติดังนี้ (ก) กรณีที่เป็นการขายหน่วยลงทุน 1. ให้บริษัทจัดการกองทุนรวมลดจํานวนหน่วยลงทุนของผู้ซื้อหน่วยลงทุนเป็นจํานวนซึ่งมีมูลค่าเท่ากับส่วนต่างของราคาหน่วยลงทุนที่ไม่ถูกต้องกับราคาหน่วยลงทุนที่ถูกต้อง 2. หากปรากฏว่าผู้ซื้อหน่วยลงทุนไม่มีหน่วยลงทุนเหลืออยู่ หรือมีหน่วยลงทุนเหลืออยู่น้อยกว่าจํานวนหน่วยลงทุนที่จะต้องลด ให้บริษัทจัดการกองทุนรวมจ่ายเงินของบริษัทจัดการกองทุนรวมเอง เป็นจํานวนเท่ากับส่วนต่างของราคาที่ขาดอยู่ หรือลดจํานวนหน่วยลงทุนที่เหลืออยู่นั้นและจ่ายเงินของบริษัทจัดการกองทุนรวมเองเป็นจํานวนเท่ากับส่วนต่างของราคาที่ขาดอยู่ แล้วแต่กรณี เพื่อชดเชยราคาให้แก่กองทุนรวมเปิด เว้นแต่การที่ราคาหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ เช่น ราคาหลักทรัพย์ตามราคาตลาดครั้งสุดท้ายของตลาดหลักทรัพย์หรือศูนย์ซื้อขายหลักทรัพย์ไม่ถูกต้อง และผู้ดูแลผลประโยชน์รับรองว่ามีสาเหตุดังกล่าว (ข) กรณีที่เป็นการรับซื้อคืนหน่วยลงทุน ให้บริษัทจัดการกองทุนรวมเพิ่มจํานวนหน่วยลงทุนของผู้ขายคืนหน่วยลงทุนเป็นจํานวนซึ่งมีมูลค่าเท่ากับส่วนต่างของราคาหน่วยลงทุนที่ไม่ถูกต้องกับราคาหน่วยลงทุนที่ถูกต้อง หรือจ่ายเงินของกองทุนรวมเปิดเป็นจํานวนเท่ากับส่วนต่างของราคา เพื่อชดเชยราคาให้แก่ผู้ขายคืนหน่วยลงทุน แต่หากปรากฏว่าผู้ขายคืนหน่วยลงทุนไม่มีหน่วยลงทุนเหลืออยู่ ให้บริษัทจัดการกองทุนรวมจ่ายเงินของกองทุนรวมเปิดเป็นจํานวนเท่ากับส่วนต่างของราคา เพื่อชดเชยราคาให้แก่ผู้ขายคืนหน่วยลงทุน (2) กรณีราคาหน่วยลงทุนที่ไม่ถูกต้องสูงกว่าราคาหน่วยลงทุนที่ถูกต้อง ให้บริษัทจัดการกองทุนรวมปฏิบัติดังนี้ (ก) กรณีที่เป็นการขายหน่วยลงทุน ให้บริษัทจัดการกองทุนรวมเพิ่มจํานวนหน่วยลงทุนของผู้ซื้อหน่วยลงทุนเป็นจํานวนซึ่งมีมูลค่าเท่ากับส่วนต่างของราคาหน่วยลงทุนที่ไม่ถูกต้องกับราคาหน่วยลงทุนที่ถูกต้อง หรือจ่ายเงินของกองทุนรวมเปิดเป็นจํานวนเท่ากับส่วนต่างของราคา เพื่อชดเชยราคาให้แก่ผู้ซื้อหน่วยลงทุน (ข) กรณีที่เป็นการรับซื้อคืนหน่วยลงทุน 1. ให้บริษัทจัดการกองทุนรวมลดจํานวนหน่วยลงทุนของผู้ขายคืนหน่วยลงทุนเป็นจํานวนซึ่งมีมูลค่าเท่ากับส่วนต่างของราคาหน่วยลงทุนที่ไม่ถูกต้องกับราคาหน่วยลงทุนที่ถูกต้อง 2. หากปรากฏว่าผู้ขายคืนหน่วยลงทุนไม่มีหน่วยลงทุนเหลืออยู่ หรือมีหน่วยลงทุนเหลืออยู่น้อยกว่าจํานวนหน่วยลงทุนที่จะต้องลด ให้บริษัทจัดการกองทุนรวมจ่ายเงินของบริษัทจัดการกองทุนรวมเองเป็นจํานวนเท่ากับส่วนต่างของราคาที่ขาดอยู่ หรือลดจํานวนหน่วยลงทุนที่เหลืออยู่นั้นและจ่ายเงินของบริษัทจัดการกองทุนรวมเองเป็นจํานวนเท่ากับส่วนต่างของราคาที่ขาดอยู่ แล้วแต่กรณี เพื่อชดเชยราคาให้แกกองทุนรวมเปิด เว้นแต่การที่ราคาหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ เช่น ราคาหลักทรัพย์ตามราคาตลาดครั้งสุดท้ายของตลาดหลักทรัพย์หรือศูนย์ซื้อขายหลักทรัพย์ไม่ถูกต้อง และผู้ดูแลผลประโยชน์รับรองว่ามีสาเหตุดังกล่าว ในกรณีที่บริษัทจัดการกองทุนรวมต้องชดเชยราคาเป็นเงินให้แก่ผู้ซื้อหน่วยลงทุนหรือผู้ขายคืนหน่วยลงทุนรายใดมีมูลค่าไม่ถึง 100 บาท บริษัทจัดการกองทุนรวมอาจนําเงินชดเชยราคาไปรวมจ่ายในโอกาสแรกที่มีการจ่ายเงินให้ผู้ถือหน่วยลงทุน แต่ถ้าบุคคลดังกล่าวไม่มีสถานะเป็นผู้ถือหน่วยลงทุนแล้ว ให้บริษัทจัดการกองทุนรวมชดเชยราคาให้แล้วเสร็จภายใน 5 วันทําการนับแต่วันที่ผู้ดูแผลประโยชน์รับรองข้อมูลในรายงานการแก้ไขราคาย้อนหลังและรายงานการชดเชยราคา การจ่ายเงินของกองทุนรวมเปิดเพื่อชดเชยราคาให้แก่ผู้ขายคืนหน่วยลงทุนตามวรรคหนึ่ง (1) (ข) หรือผู้ซื้อหน่วยลงทุนตามวรรคหนึ่ง (2) (ก) บริษัทจัดการกองทุนรวมอาจจ่ายเงินของบริษัทจัดการกองทุนรวมเองแทนกองทุนรวมเปิดก็ได้ข้อ ๑๘ ให้บริษัทจัดการกองทุนรวมจัดให้มีสําเนารายงานตามข้อ 14(1) และข้อ 15 วรรคหนึ่ง (2) (ก) ไว้ ณ ที่ทําการของบริษัทจัดการกองทุนรวม เพื่อให้สํานักงานสามารถตรวจสอบได้ข้อ ๑๙ ห้ามมิให้บริษัทจัดการกองทุนรวมคิดค่าใช้จ่ายที่เกิดขึ้นจากมูลค่าหน่วยลงทุนหรือราคาหน่วยลงทุนไม่ถูกต้องจากกองทุนรวม เว้นแต่ในกรณีที่ความไม่ถูกต้องดังกล่าวมีสาเหตุมาจากปัจจัยภายนอกที่ไม่อาจควบคุมได้ส่วน ๔ การขายและรับซื้อคืนหน่วยลงทุนของกองทุนรวมเปิด \_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๐ เว้นแต่จะมีประกาศกําหนดให้ดําเนินการเป็นอย่างอื่นได้ ให้บริษัทจัดการกองทุนรวมขายและรับซื้อคืนหน่วยลงทุนของกองทุนรวมเปิดตามหลักเกณฑ์ดังต่อไปนี้ (1) รับคําสั่งซื้อหรือขายคืนหน่วยลงทุนตามจํานวนทั้งหมดที่มีคําสั่งซื้อหรือขายคืนหน่วยลงทุนในวันทําการซื้อขายหน่วยลงทุน ความในวรรคหนึ่งมิให้นํามาใช้บังคับในกรณีที่มีการสงวนสิทธิในการรับคําสั่งซื้อหน่วยลงทุนไว้ในโครงการ โดยบริษัทจัดการกองทุนรวมจะไม่รับคําสั่งซื้อหน่วยลงทุนตามกรณีที่สงวนสิทธิไว้ก็ได้ (2) ขายหรือรับซื้อคืนหน่วยลงทุนตามจํานวนทั้งหมดที่มีคําสั่งซื้อหรือขายคืนหน่วยลงทุนด้วยราคาขายหน่วยลงทุนหรือราคารับซื้อคืนหน่วยลงทุนในวันทําการซื้อขายหน่วยลงทุนและเพิ่มจํานวนหน่วยลงทุนที่ขายหรือยกเลิกจํานวนหน่วยลงทุนที่รับซื้อคืน ในวันทําการถัดจากวันทําการซื้อขายหน่วยลงทุนดังกล่าว (3) ชําระค่าขายคืนหน่วยลงทุนให้แก่ผู้ขายคืนหน่วยลงทุนตามระยะเวลาที่กําหนดไว้ในโครงการซึ่งต้องไม่เกินกว่าระยะเวลาดังต่อไปนี้ (ก) ในกรณีที่เป็นหน่วยลงทุนของกองทุนรวมเพื่อผู้ลงทุนทั่วไปที่เสนอขายหน่วยลงทุนภายใต้โครงการ Cross-border Public Offers of ASEAN Collective Investment Schemes ต้องไม่เกินกว่าระยะเวลาที่กําหนดตาม Part I : Qualifications of the CIS Operator, Trustee/Fund Supervisor, and requirements relating to Approval, Valuation, and Operational Matters ซึ่งอยู่ใน Appendix C: Standards of Qualifying CIS ของ Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes (ข) ในกรณีที่เป็นหน่วยลงทุนของกองทุนรวมที่มุ่งเน้นลงทุนแบบมีความเสี่ยงต่างประเทศตามประกาศการลงทุนซึ่งมิใช่กองทุนรวมตามวรรคหนึ่ง (3) (ก) ต้องไม่เกินกว่า 5 วันทําการนับแต่วันรับซื้อคืนหน่วยลงทุน โดยมิให้นับรวมวันหยุดทําการในต่างประเทศของผู้ประกอบธุรกิจการจัดการกองทุนต่างประเทศที่มีลักษณะในทํานองเดียวกับธุรกิจการจัดการกองทุนรวมซึ่งบริษัทจัดการกองทุนรวมได้ระบุเกี่ยวกับวันหยุดทําการในต่างประเทศดังกล่าวไว้แล้วในโครงการ (ค) ในกรณีที่เป็นหน่วยลงทุนของกองทุนรวมอื่นซึ่งมิใช่กองทุนรวมตามวรรคหนึ่ง (3) (ก) และ (ข) ต้องไม่เกินกว่า 5 วันทําการนับแต่วันรับซื้อคืนหน่วยลงทุน (4) จัดให้มีข้อความในใบจองซื้อหน่วยลงทุนหรือใบคําสั่งซื้อหน่วยลงทุนที่แสดงว่า ในกรณีที่ผู้ลงทุนได้รับการจัดสรรหน่วยลงทุน ผู้ลงทุนรับทราบและยินยอมเข้าผูกพันตามรายละเอียดโครงการที่ได้รับอนุมัติจากสํานักงานและที่แก้ไขเพิ่มเติมโดยชอบด้วยกฎหมาย ตลอดจนข้อผูกพันที่จัดทําขึ้นโดยชอบด้วยกฎหมายและลงนามโดยผู้ดูแลผลประโยชน์ของกองทุนรวม ในกรณีที่บริษัทจัดการกองทุนรวมได้รับการผ่อนผันระยะเวลาการคํานวณมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน หรือราคารับซื้อคืนหน่วยลงทุนตามประกาศนี้หรือประกาศอื่น ให้บริษัทจัดการกองทุนรวมเพิ่มจํานวนหน่วยลงทุนที่ขายหรือยกเลิกจํานวนที่รับซื้อคืนตามวรรคหนึ่ง (2) ภายในวันทําการถัดจากวันที่มีหน้าที่คํานวณเมื่อสิ้นสุดการผ่อนผัน และชําระค่าขายคืนหน่วยลงทุนตามวรรคหนึ่ง (3) ภายใน 5 วันทําการนับแต่วันสิ้นสุดระยะเวลาการผ่อนผัน หรือภายในระยะเวลาที่สํานักงานกําหนดไว้ในคําสั่งผ่อนผัน บริษัทจัดการกองทุนรวมต้องไม่ชําระค่าขายคืนหน่วยลงทุนตามวรรคหนึ่ง (3) ในวันส่งคําสั่งขายคืนหน่วยลงทุน เว้นแต่เป็นกองทุนรวมที่มีนโยบายการลงทุนในลักษณะของกองทุนรวมตลาดเงินตามประกาศการลงทุนซึ่งมีการลงทุนเป็นไปตามเงื่อนไขในข้อ 21 อาจกําหนดให้มีการชําระค่าขายคืนหน่วยลงทุนในวันส่งคําสั่งก็ได้ แต่ต้องมีการระบุไว้ในโครงการ และเป็นการขายคืนหน่วยลงทุนตามหลักเกณฑ์ในข้อ 22ข้อ ๒๑ กองทุนรวมที่ได้รับยกเว้นตามข้อ 20 วรรคสาม ที่อาจชําระค่าขายคืนหน่วยลงทุนในวันส่งคําสั่งขายคืนหน่วยลงทุนได้ จะต้องมีการลงทุนในทรัพย์สินที่เป็นไปตามเงื่อนไขที่ครบถ้วนดังต่อไปนี้ (1) เป็นการลงทุนในตราสารหรือเข้าทําสัญญาที่ผู้ออกตราสารหรือคู่สัญญาเป็นกิจการที่จัดตั้งขึ้นตามกฎหมายไทยหรือเป็นสาขาธนาคารพาณิชย์ต่างประเทศที่สามารถประกอบธุรกิจธนาคารพาณิชย์ได้ตามกฎหมายว่าด้วยธุรกิจสถาบันการเงิน (2) ตราสารของผู้ออกตาม (1) ต้องเสนอขายในประเทศไทย หรือเป็นการเข้าทําสัญญาตาม (1) ในประเทศไทย (3) การชําระหนี้ตามตราสารหรือสัญญาต้องกําหนดให้ชําระเป็นสกุลเงินบาทข้อ ๒๒ ในการชําระค่าขายคืนหน่วยลงทุนในวันส่งคําสั่งขายคืนหน่วยลงทุนสําหรับกองทุนรวมตามข้อ 21 บริษัทจัดการกองทุนรวมต้องปฏิบัติ ตามหลักเกณฑ์ดังต่อไปนี้ (1) การรับซื้อคืนหน่วยลงทุนต้องอยู่ภายในวงเงินรวมตามที่ระบุไว้ในโครงการ โดยการจัดสรรวงเงินดังกล่าวเป็นไปตามลําดับก่อนหลัง (first come first serve basis) (2) การคํานวณราคารับซื้อคืนหน่วยลงทุนเป็นไปตามหลักเกณฑ์ดังต่อไปนี้ (ก) กรณีที่ผู้ขายคืนหน่วยลงทุนส่งคําสั่งในเวลารับซื้อคืนหน่วยลงทุนปกติ ให้ใช้มูลค่าหน่วยลงทุน ณ สิ้นวันรับซื้อคืนหน่วยลงทุนนั้นเป็นเกณฑ์ในการคํานวณ (ข) กรณีที่ผู้ขายคืนหน่วยลงทุนส่งคําสั่งหลังเวลารับซื้อคืนหน่วยลงทุนปกติจนถึงเวลาเริ่มต้นของเวลารับซื้อคืนหน่วยลงทุนปกติของวันรับซื้อคืนหน่วยลงทุนถัดไป ให้ใช้มูลค่าหน่วยลงทุน ณ สิ้นวันรับซื้อคืนหน่วยลงทุนถัดไปนั้นเป็นเกณฑ์ในการคํานวณ (3) วงเงินสูงสุดที่บริษัทจัดการกองทุนรวมจะยินยอมให้ผู้ถือหน่วยลงทุนแต่ละคนขายคืนหน่วยลงทุนได้ ต้องไม่เกินวงเงินดังนี้ แล้วแต่จํานวนใดจะต่ํากว่า (ก) 20,000 บาท โดยให้คํานวณจากคําสั่งทั้งหมดที่ส่งโดยใช้ฐานของวันรับซื้อคืนหน่วยลงทุนเดียวกัน (ข) ร้อยละ 80 ของมูลค่ารวมของหน่วยลงทุนที่ผู้ถือหน่วยลงทุนมีอยู่ล่าสุด โดยให้นับรวมคําสั่งขายคืนทั้งหมดที่ยังไม่ได้หักออกจากมูลค่ารวมของหน่วยลงทุนที่ผู้ถือหน่วยลงทุนมีอยู่ล่าสุดนั้น (4) จัดให้มีมาตรการในการบริหารสภาพคล่องของกองทุนรวมอย่างเพียงพอและเหมาะสม (5) เปิดเผยหลักเกณฑ์การชําระค่าขายคืนหน่วยลงทุนตาม (1) (2) และ (3) ไว้อย่างชัดเจนในหนังสือชี้ชวนข้อ ๒๓ บริษัทจัดการกองทุนรวมต้องไม่กระทําการใด หรือรู้เห็นหรือตกลงกับบุคคลอื่นในการกระทําการใด ที่ส่งผลให้ผู้ถือหน่วยลงทุนได้รับประโยชน์เสมือนหนึ่งว่าได้รับชําระค่าขายคืนหน่วยลงทุนโดยไม่เป็นไปตามกําหนดเวลาในข้อ 20 วรรคหนึ่ง (3)ข้อ ๒๔ บริษัทจัดการกองทุนรวมจะเลื่อนกําหนดชําระค่าขายคืนหน่วยลงทุนแก่ผู้ถือหน่วยลงทุนที่มีคําสั่งขายคืนหน่วยลงทุนของกองทุนรวมเปิดไว้แล้วได้ เฉพาะในกรณีที่กําหนดไว้ในโครงการ ซึ่งต้องไม่เกินกว่ากรณีดังต่อไปนี้ (1) บริษัทจัดการกองทุนรวมพิจารณาแล้ว มีความเชื่อโดยสุจริตและสมเหตุสมผลว่าเป็นกรณีที่เข้าเหตุใดเหตุหนึ่งดังนี้ โดยได้รับความเห็นชอบของผู้ดูแลผลประโยชน์แล้ว (ก) มีเหตุจําเป็นทําให้ไม่สามารถจําหน่าย จ่ายโอน หลักทรัพย์หรือทรัพย์สินของกองทุนรวมเปิดได้อย่างสมเหตุสมผล (ข) มีเหตุที่ทําให้กองทุนรวมไม่ได้รับชําระเงินจากหลักทรัพย์หรือทรัพย์สินที่ลงทุนไว้ตามกําหนดเวลาปกติ ซึ่งเหตุดังกล่าวอยู่นอกเหนือการควบคุมของบริษัทจัดการกองทุนรวม (2) ผู้ถือหน่วยลงทุนมีคําสั่งขายคืนหน่วยลงทุนก่อนหรือในช่วงระยะเวลาที่บริษัทจัดการกองทุนรวมพบว่า ราคารับซื้อคืนหน่วยลงทุนไม่ถูกต้องตามที่ระบุไว้ในข้อ 15 และผู้ดูแลผลประโยชน์ยังไม่ได้รับรองข้อมูลในรายงานการแก้ไขราคาย้อนหลังและรายงานการชดเชยราคาข้อ ๒๕ การเลื่อนกําหนดการชําระเงินค่าขายคืนหน่วยลงทุนตามข้อ 24 ให้บริษัทจัดการกองทุนรวมปฏิบัติตามหลักเกณฑ์ดังต่อไปนี้ (1) เลื่อนกําหนดชําระค่าขายคืนได้ไม่เกิน 10 วันทําการนับแต่วันที่ผู้ถือหน่วยลงทุนมีคําสั่งขายคืนหน่วยลงทุนนั้น เว้นแต่ได้รับการผ่อนผันจากสํานักงาน (2) แจ้งผู้ถือหน่วยลงทุนที่มีคําสั่งขายคืนหน่วยลงทุนไว้แล้วให้ทราบถึงการเลื่อนกําหนดการชําระค่าขายคืนหน่วยลงทุน ตลอดจนเปิดเผยต่อผู้ถือหน่วยลงทุนรายอื่นและผู้ลงทุนทั่วไปให้ทราบเรื่องดังกล่าวด้วยวิธีการใด ๆ โดยพลัน (3) แจ้งการเลื่อนกําหนดชําระค่าขายคืน พร้อมทั้งจัดส่งรายงานที่แสดงเหตุผลของการเลื่อน และหลักฐานการได้รับความเห็นชอบของผู้ดูแลผลประโยชน์ตามข้อ 24(1) หรือการรับรองข้อมูลของผู้ดูแลผลประโยชน์ตามข้อ 24(2) ต่อสํานักงานโดยพลัน ทั้งนี้ บริษัทจัดการกองทุนรวมจะมอบหมายให้ผู้ดูแลผลประโยชน์ดําเนินการแทนก็ได้ (4) ในระหว่างการเลื่อนกําหนดชําระค่าขายคืน หากมีผู้ถือหน่วยลงทุนสั่งขายคืนหน่วยลงทุนในช่วงเวลาดังกล่าว ให้บริษัทจัดการกองทุนรวมรับซื้อคืนหน่วยลงทุนนั้น โดยต้องชําระค่าขายคืนแก่ผู้ถือหน่วยลงทุนตามลําดับวันที่ส่งคําสั่งขายคืนก่อนหลังข้อ ๒๖ ให้บริษัทจัดการกองทุนรวมหยุดการขายหน่วยลงทุน หรือหยุดรับคําสั่งซื้อหน่วยลงทุน ในช่วงระยะเวลาที่บริษัทพบว่าราคาขายหน่วยลงทุนไม่ถูกต้องตามข้อ 15 และผู้ดูแลผลประโยชน์ยังไม่ได้รับรองข้อมูลในรายงานการแก้ไขราคาย้อนหลังและรายงานการชดเชยราคา โดยแจ้งผู้ถือหน่วยลงทุนที่มีคําสั่งซื้อหน่วยลงทุนไว้แล้วให้ทราบถึงการหยุดขายหน่วยลงทุน ตลอดจนเปิดเผยต่อผู้ถือหน่วยลงทุนรายอื่นและผู้ลงทุนทั่วไปให้ทราบถึงการหยุดรับคําสั่งซื้อหน่วยลงทุนด้วยวิธีการใด ๆ โดยพลันข้อ ๒๗ ในกรณีที่วันทําการซื้อขายหน่วยลงทุนของกองทุนรวมใดตรงกับวันที่สํานักงานได้ประกาศกําหนดให้เป็นวันหยุดทําการของบริษัทจัดการกองทุนรวมเป็นกรณีพิเศษ ให้บริษัทจัดการกองทุนรวมหยุดรับคําสั่งซื้อและคําสั่งขายคืนหน่วยลงทุนสําหรับวันดังกล่าว และต้องแจ้งให้ผู้ถือหน่วยลงทุนทราบล่วงหน้าเกี่ยวกับการหยุดรับคําสั่งในกรณีดังกล่าวไม่น้อยกว่า 5 วันทําการก่อนถึงวันหยุดทําการกรณีพิเศษนั้น โดยการปิดประกาศไว้ในที่เปิดเผย ณ ที่ทําการทุกแห่งของบริษัท รวมทั้งจัดให้มีประกาศดังกล่าวไว้ ณ สถานที่ติดต่อทุกแห่งของผู้สนับสนุนการขายหรือรับซื้อคืนหน่วยลงทุนที่ใช้เป็นสถานที่ในการซื้อขายหน่วยลงทุน (ถ้ามี)ข้อ ๒๘ บริษัทจัดการกองทุนรวมจะไม่ขายหรือไม่รับซื้อคืนหน่วยลงทุนตามคําสั่งที่รับไว้แล้ว หรือจะหยุดรับคําสั่งซื้อหรือคําสั่งขายคืนหน่วยลงทุนได้ เฉพาะในกรณีที่กําหนดไว้ในโครงการ ซึ่งต้องไม่เกินกว่ากรณีดังต่อไปนี้ (1) ตลาดหลักทรัพย์ไม่สามารถเปิดทําการซื้อขายได้ตามปกติ (2) บริษัทจัดการกองทุนรวมพิจารณาแล้ว มีความเชื่อโดยสุจริตและสมเหตุสมผลว่าเป็นกรณีใดกรณีหนึ่งดังนี้ โดยได้รับความเห็นชอบของผู้ดูแลผลประโยชน์แล้ว ซึ่งให้กระทําได้ไม่เกิน 1 วันทําการ เว้นแต่จะได้รับการผ่อนผันเวลาดังกล่าวจากสํานักงาน(ก) มีเหตุจําเป็นทําให้ไม่สามารถจําหน่าย จ่าย โอน หลักทรัพย์หรือทรัพย์สินของกองทุนรวมเปิดได้อย่างสมเหตุสมผล (ข) ไม่สามารถคํานวณมูลค่าทรัพย์สินของกองทุนรวมเปิดได้อย่างเป็นธรรมและเหมาะสม (ค) มีเหตุจําเป็นอื่นใดเพื่อคุ้มครองประโยชน์ของผู้ถือหน่วยลงทุน (3) กองทุนรวมได้ลงทุนในหลักทรัพย์หรือทรัพย์สินในต่างประเทศ และมีเหตุการณ์ดังต่อไปนี้เกิดขึ้น ซึ่งก่อให้เกิดผลกระทบต่อกองทุนรวมอย่างมีนัยสําคัญ (ก)ตลาดซื้อขายหลักทรัพย์ที่กองทุนรวมลงทุนไม่สามารถเปิดทําการซื้อขายได้ตามปกติ ทั้งนี้ เฉพาะในกรณีที่กองทุนรวมลงทุนในหลักทรัพย์ที่ซื้อขายในตลาดซื้อขายหลักทรัพย์แห่งนั้นเกินกว่าร้อยละ 10 ของมูลค่าทรัพย์สินสุทธิของกองทุนรวม (ข)มีเหตุการณ์ที่ทําให้ไม่สามารถแลกเปลี่ยนเงินตราต่างประเทศได้อย่างเสรี และทําให้ไม่สามารถโอนเงินออกจากประเทศหรือรับโอนเงินจากต่างประเทศได้ตามปกติ หรือ (ค) มีเหตุที่ทําให้กองทุนรวมไม่ได้รับชําระเงินจากหลักทรัพย์หรือทรัพย์สินที่ลงทุนไว้ตามกําหนดเวลาปกติ ซึ่งเหตุดังกล่าวอยู่เหนือการควบคุมของบริษัทจัดการกองทุนรวม และผู้ดูแลผลประโยชน์เห็นชอบด้วยแล้ว (4) เป็นการไม่ขายหน่วยลงทุนตามคําสั่งซื้อหน่วยลงทุนที่รับไว้แล้ว หรือเป็นการหยุดรับคําสั่งซื้อหน่วยลงทุน แก่ผู้ลงทุนเฉพาะราย เนื่องจากปรากฏข้อเท็จจริงดังนี้ (ก) บริษัทจัดการกองทุนรวมมีเหตุอันควรสงสัยว่าผู้ลงทุนรายนั้น ๆ มีส่วนเกี่ยวข้องกับการกระทําอย่างใดอย่างหนึ่งดังนี้ 1. การกระทําที่เป็นความผิดมูลฐานหรือความผิดฐานฟอกเงินตามกฎหมาย เกี่ยวกับการป้องกันและปราบปรามการฟอกเงิน ไม่ว่าจะเป็นกฎหมายไทยหรือกฎหมายต่างประเทศ 2. การให้การสนับสนุนทางการเงินแก่การก่อการร้าย 3. การกระทําที่เป็นการปฏิบัติตามคําสั่งเกี่ยวกับการยึดหรืออายัดทรัพย์สินโดยบุคคลผู้มีอํานาจตามกฎหมาย (ข) บริษัทจัดการกองทุนรวมไม่สามารถดําเนินการรู้จักลูกค้า และตรวจสอบเพื่อทราบข้อเท็จจริงเกี่ยวกับลูกค้าได้ในสาระสําคัญข้อ ๒๙ เมื่อปรากฏเหตุตามข้อ 28 และบริษัทจัดการกองทุนรวมประสงค์จะไม่ขายหรือไม่รับซื้อคืนหน่วยลงทุน หรือหยุดรับคําสั่งซื้อหรือคําสั่งขายคืนหน่วยลงทุน ให้บริษัทจัดการกองทุนรวมปฏิบัติดังต่อไปนี้ (1) แจ้งผู้ถือหน่วยลงทุนที่มีคําสั่งซื้อหรือคําสั่งขายคืนหน่วยลงทุนไว้แล้วให้ทราบถึงการไม่ขายหรือไม่รับซื้อคืนหน่วยลงทุนโดยพลัน และหากเป็นเหตุตามข้อ 28(1) (2) หรือ (3) ให้เปิดเผยต่อผู้ถือหน่วยลงทุนรายอื่นและผู้ลงทุนทั่วไปให้ทราบถึงการหยุดรับคําสั่งซื้อหรือคําสั่งขายคืนหน่วยลงทุนด้วยวิธีการใด ๆ โดยพลันด้วย (2) รายงานการไม่ขายหรือไม่รับซื้อคืนหน่วยลงทุน หรือการหยุดรับคําสั่งซื้อหรือคําสั่งขายคืนหน่วยลงทุนพร้อมทั้งแสดงเหตุผล และรายงานแผนการดําเนินการของกองทุนรวมเปิดนั้นให้สํานักงานทราบโดยพลัน (3) ในกรณีที่บริษัทจัดการกองทุนรวมไม่ขายหรือไม่รับซื้อคืนหน่วยลงทุนหรือหยุดรับคําสั่งซื้อหรือคําสั่งขายคืนหน่วยลงทุนตามข้อ 28(1) (2) และ (3) เกิน 1 วันทําการ ให้บริษัทจัดการกองทุนรวมดําเนินการดังนี้ ก่อนการเปิดรับคําสั่งซื้อหรือคําสั่งขายคืนหน่วยลงทุน (ก) รายงานการเปิดรับคําสั่งซื้อหรือคําสั่งขายคืนหน่วยลงทุน และรายงานฐานะการลงทุนของกองทุนรวมเปิด ณ วันทําการสุดท้ายก่อนวันรายงานนั้นให้สํานักงานทราบภายในวันทําการก่อนวันเปิดรับคําสั่งซื้อหรือคําสั่งขายคืนหน่วยลงทุน (ข) แจ้งให้ผู้ถือหน่วยลงทุนที่มีคําสั่งซื้อหรือคําสั่งขายคืนหน่วยลงทุนไว้แล้วให้ทราบถึงการเปิดขายหรือรับซื้อคืนหน่วยลงทุน ตลอดจนเปิดเผยต่อผู้ถือหน่วยลงทุนรายอื่นและผู้ลงทุนทั่วไปให้ทราบถึงการเปิดรับคําสั่งซื้อหรือคําสั่งขายคืนหน่วยลงทุนด้วยวิธีการใด ๆ โดยพลัน ข้อ 30 เพื่อคุ้มครองประโยชน์ของผู้ถือหน่วยลงทุน หรือในกรณีที่มีความจําเป็นเพื่อรักษาเสถียรภาพทางเศรษฐกิจและการเงินของประเทศ หรือเพื่อรักษาเสถียรภาพในระบบตลาดการเงิน ให้บริษัทจัดการกองทุนรวมหยุดรับคําสั่งซื้อหรือคําสั่งขายคืนหน่วยลงทุนของกองทุนรวมเป็นการชั่วคราวตามระยะเวลาที่สํานักงานประกาศซึ่งไม่เกิน 20 วันทําการติดต่อกันข้อ ๓๐ เพื่อคุ้มครองประโยชน์ของผู้ถือหน่วยลงทุน หรือในกรณีที่มีความจําเป็นเพื่อรักษาเสถียรภาพทางเศรษฐกิจและการเงินของประเทศ หรือเพื่อรักษาเสถียรภาพในระบบตลาดการเงิน ให้บริษัทจัดการกองทุนรวมหยุดรับคําสั่งซื้อหรือคําสั่งขายคืนหน่วยลงทุนของกองทุนรวมเป็นการชั่วคราวตามระยะเวลาที่สํานักงานประกาศซึ่งไม่เกิน 20 วันทําการติดต่อกันข้อ ๓๑ ให้บริษัทจัดการกองทุนรวมชําระค่าขายคืนหน่วยลงทุนให้แก่ผู้ถือหน่วยลงทุนเป็นหลักทรัพย์หรือทรัพย์สินอื่นแทนเงินได้ต่อเมื่อบริษัทจัดการกองทุนรวมได้กําหนดกรณีที่เป็นเงื่อนไขการชําระและขั้นตอนการดําเนินการไว้อย่างชัดเจนในข้อผูกพัน โดยขั้นตอนที่กําหนดดังกล่าวต้องสามารถปฏิบัติได้จริง และเป็นธรรมต่อผู้ถือหน่วยลงทุนของกองทุนรวมเปิดนั้นทุกราย ทั้งนี้ กรณีที่เป็นเงื่อนไขมีได้เฉพาะกรณีใดกรณีหนึ่งหรือหลายกรณี ดังต่อไปนี้ (1) กองทุนรวมเปิดกําหนดวิธีการชําระค่าขายคืนหน่วยลงทุนให้สามารถชําระเป็นหลักทรัพย์หรือทรัพย์สินอื่นแทนเงินไว้เป็นการทั่วไป (2) การชําระค่าขายคืนหน่วยลงทุนดังกล่าวมีวัตถุประสงค์เพื่อให้ผู้ถือหน่วยลงทุนนําหลักทรัพย์หรือทรัพย์สินอื่นนั้นไปชําระเป็นค่าซื้อหน่วยลงทุนของกองทุนรวมอื่นที่บริษัทจัดการกองทุนรวมเดียวกันเป็นผู้รับผิดชอบดําเนินการ (3) บริษัทจัดการกองทุนรวมไม่สามารถชําระค่าขายคืนหน่วยลงทุนเป็นเงิน (4) ผู้ถือหน่วยลงทุนตกลงรับชําระค่าขายคืนหน่วยลงทุนเป็นหลักทรัพย์หรือทรัพย์สินอื่นแทนเงิน และบริษัทจัดการกองทุนรวมได้รับความเห็นชอบจากผู้ดูแลผลประโยชน์ หรือได้รับมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินร้อยละ 50 ของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น ให้ชําระค่าขายคืนหน่วยลงทุนเป็นหลักทรัพย์หรือทรัพย์สินอื่นแทนเงินได้ส่วน ๕ การจัดทํารายงานของกองทุนรวม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๒ ในส่วนนี้ "บริษัทนายหน้า" หมายความว่า บุคคลใดบุคคลหนึ่งดังต่อไปนี้ (1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ (2) บุคคลที่ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า หรือได้รับการจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า "ฐานะการลงทุนสุทธิ" ( exposure) หมายความว่า มูลค่าการลงทุนสุทธิในทรัพย์สินไม่ว่าเป็นการลงทุนโดยตรงหรือโดยอ้อมผ่านการลงทุนในตราสารหรือสัญญาที่ให้ผลตอบแทนโดยอ้างอิงอยู่กับทรัพย์สิน ซึ่งเป็นผลให้กองทุนมีความเสี่ยงในทรัพย์สินนั้นข้อ ๓๓ ให้บริษัทจัดการกองทุนรวมจัดทําและเปิดเผยข้อมูลของแต่ละกองทุนรวมทางเว็บไซต์ของบริษัทจัดการกองทุนรวม เป็นรายเดือนดังต่อไปนี้ (1) ผลการดําเนินงานของกองทุนรวมที่จัดทําขึ้นตามหลักเกณฑ์ที่สมาคมกําหนด (2) ข้อมูลการลงทุนของกองทุนรวมโดยมีสาระสําคัญดังนี้ (ก) กรณีกองทุนรวมตราสารทุน ให้เปิดเผยชื่อหลักทรัพย์และกลุ่มอุตสาหกรรมที่มีมูลค่าการลงทุนสูงสุด 5 อันดับแรก ตลอดจนน้ําหนักการลงทุนในหลักทรัพย์และกลุ่มอุตสาหกรรมนั้น (ข) กรณีกองทุนรวมตราสารหนี้ ให้เปิดเผยชื่อตราสารหนี้ที่มีมูลค่าการลงทุนสูงสุด 5 อันดับแรก ตลอดจนอันดับความน่าเชื่อถือและน้ําหนักการลงทุนในตราสารหนี้นั้น (ค)กรณีกองทุนรวมผสม ให้เปิดเผยชื่อหลักทรัพย์ที่มีมูลค่าการลงทุนสูงสุด5 อันดับแรก และน้ําหนักการลงทุนในหลักทรัพย์นั้น ทั้งนี้ ในกรณีที่หลักทรัพย์ดังกล่าวเป็นตราสารหนี้ ให้เปิดเผยอันดับความน่าเชื่อถือด้วย (ง) กรณีกองทุนรวมที่มีฐานะการลงทุนสุทธิในหน่วยของกองทุนต่างประเทศกองทุนใดกองทุนหนึ่ง เกินกว่าร้อยละ 20 ของมูลค่าทรัพย์สินสุทธิของกองทุนรวม ให้เปิดเผยข้อมูลการลงทุนของกองทุนต่างประเทศนั้น เท่าที่กองทุนต่างประเทศนั้นได้เปิดเผยไว้เป็นการทั่วไปหรือเท่าที่บริษัทจัดการกองทุนรวมสามารถเข้าถึงได้ การเปิดเผยข้อมูลตามวรรคหนึ่งให้กระทําภายใน 15 วันนับแต่วันทําการสุดท้ายของแต่ละเดือน เว้นแต่กรณีตามวรรคหนึ่ง (2) (ง) ให้กระทําภายใน 15 วันนับแต่วันที่กองทุนต่างประเทศนั้นเปิดเผยข้อมูลการลงทุนเป็นวันแรกข้อ ๓๔ บริษัทจัดการจะไม่จัดทําและเปิดเผยข้อมูลการลงทุนของกองทุนรวมเป็นรายเดือนตามข้อ 33 ก็ได้ หากเป็นกรณีที่เป็นไปตามลักษณะดังต่อไปนี้ประกอบกัน (1) กองทุนรวมดังกล่าวมีกลยุทธ์มุ่งเน้นลงทุนเพียงครั้งเดียว โดยถือทรัพย์สินที่ลงทุนไว้จนครบอายุของทรัพย์สินหรือครบอายุของรอบการลงทุนของกองทุนรวม หรือครบอายุของกองทุนรวม (buy-and-hold fund) (2) บริษัทจัดการกองทุนรวมได้แสดงข้อมูลการลงทุนตามข้อ 33 วรรคหนึ่ง (2) ไว้ในหนังสือชี้ชวนเสนอขายหน่วยลงทุนของกองทุนรวม ตลอดจนได้เปิดเผยให้ผู้ถือหน่วยลงทุนทราบถึงแหล่งข้อมูลที่สามารถเข้าถึงและตรวจสอบข้อมูลการลงทุนได้เองแล้วข้อ ๓๕ ให้บริษัทจัดการกองทุนรวมจัดทํารายงานเพื่อแสดงข้อมูลเกี่ยวกับกองทุนรวมทุกรอบระยะเวลาบัญชีซึ่งมีสาระตามที่กําหนดไว้ในข้อ 37 วรรคหนึ่ง และส่งรายงานดังกล่าวให้แก่ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนและสํานักงานภายใน 3 เดือนนับแต่วันสิ้นรอบระยะเวลาบัญชี ทั้งนี้ ในกรณีของกองทุนรวมเปิด หากบริษัทจัดการกองทุนรวมเลือกจัดทําและส่งรายงานตามข้อ 36 ตามปีปฏิทิน ให้ระยะเวลาการส่งรายงานเพื่อแสดงข้อมูลเกี่ยวกับกองทุนรวมของรอบระยะเวลาบัญชีขยายเป็นภายใน 4 เดือนนับแต่วันสิ้นรอบระยะเวลาบัญชี การส่งรายงานรอบระยะเวลาบัญชีให้แก่สํานักงานตามวรรคหนึ่ง ให้บริษัทจัดการกองทุนรวมส่งรายงานรอบระยะเวลาบัญชีดังกล่าวผ่านระบบอิเล็กทรอนิกส์ที่สํานักงานจัดไว้ การส่งรายงานรอบระยะเวลาบัญชีให้แก่ผู้ถือหน่วยลงทุนตามวรรคหนึ่ง ให้บริษัทจัดกากองทุนรวมดําเนินการอย่างน้อยด้วยวิธีการอย่างหนึ่งอย่างใด ดังต่อไปนี้ (1) จัดส่งรายงานดังกล่าวในรูปแบบเอกสารสิ่งพิมพ์หรือสื่อบันทึกข้อมูลอิเล็กทรอนิกส์ (2) เผยแพร่รายงานดังกล่าวบนเว็บไซต์ของบริษัทจัดการกองทุนรวม โดยต้องมีการแจ้งช่องทางการเข้าถึงข้อมูลดังกล่าวให้ผู้ถือหน่วยลงทุนทราบด้วย ทั้งนี้ ในกรณีที่ผู้ถือหน่วยลงทุนแจ้งความประสงค์ให้จัดส่งรายงานดังกล่าวโดยวิธีการตามวรรคสาม (1) ให้บริษัทจัดการกองทุนรวมดําเนินการตามวิธีการดังกล่าวด้วย ความในวรรคหนึ่งมิให้นํามาใช้บังคับกับกองทุนรวมที่ต้องเลิกกองทุนรวมเนื่องจากมีเหตุตามที่กําหนดไว้ในข้อ 102 และข้อ 103 โดยเหตุดังกล่าวได้เกิดขึ้นก่อนหรือในวันที่ครบกําหนดจัดทําหรือจัดส่งรายงานดังกล่าวข้อ ๓๖ นอกจากการจัดทํารายงานทุกรอบระยะเวลาบัญชีตามข้อ 35 แล้ว ในการจัดการกองทุนรวมเปิด ให้บริษัทจัดการกองทุนรวมจัดทํารายงานเพื่อแสดงข้อมูลเกี่ยวกับกองทุนรวมเปิดทุกรอบระยะเวลา 6 เดือนของรอบระยะเวลาบัญชีหรือของปีปฏิทิน ซึ่งมีสาระตามที่กําหนดไว้ในข้อ 37 วรรคสองด้วย และส่งรายงานดังกล่าวให้แก่ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนและสํานักงานภายใน 2 เดือนนับแต่วันสิ้นรอบระยะเวลา 6 เดือนดังกล่าว ในกรณีที่บริษัทจัดการกองทุนรวมเลือกจัดทําและส่งรายงานตามวรรคหนึ่งตามรอบระยะเวลาบัญชี ให้บริษัทจัดการกองทุนรวมได้รับยกเว้นไม่ต้องจัดทําและส่งรายงานดังกล่าวในรอบระยะเวลา 6 เดือนหลังสําหรับรอบระยะเวลาบัญชีนั้น ให้นําความในข้อ 35 วรรคสอง วรรคสาม และวรรคสี่ มาใช้บังคับโดยอนุโลมข้อ ๓๗ การจัดทํารายงานรอบระยะเวลาบัญชีตามข้อ 35 ให้บริษัทจัดการกองทุนรวมแสดงข้อมูลอย่างน้อยดังต่อไปนี้ (1) งบดุล งบกําไรขาดทุน และงบประกอบรายละเอียดเงินลงทุน ที่ผู้สอบบัญชีตรวจสอบและแสดงความเห็นแล้ว (2) รายละเอียดเงินลงทุน การกู้ยืมเงิน และการก่อภาระผูกพันของกองทุนรวมที่ต้องแสดงการจัดกลุ่มให้สอดคล้องกับนโยบายการลงทุนของกองทุนรวมตามคําอธิบายที่จัดไว้ในระบบงานอิเล็กทรอนิกส์ของสํานักงาน (3) ผลการดําเนินงานของกองทุนรวมตามหลักเกณฑ์และวิธีการที่สมาคมกําหนด (4) ค่านายหน้าทั้งหมดจากการที่บริษัทจัดการกองทุนรวมสั่งซื้อขายหลักทรัพย์หรือสัญญาซื้อขายล่วงหน้าของกองทุนรวม รายชื่อบริษัทนายหน้าที่ได้รับค่านายหน้าในจํานวนสูงสุด 10 อันดับแรก อัตราส่วนของจํานวนค่านายหน้าที่บริษัทนายหน้าแต่ละรายดังกล่าวได้รับต่อจํานวนค่านายหน้าทั้งหมด และอัตราส่วนของจํานวนค่านายหน้าส่วนที่เหลือต่อจํานวนค่านายหน้าทั้งหมด (5) ค่าใช้จ่ายที่เรียกเก็บจากกองทุนรวมซึ่งต้องมีรายละเอียดตามตารางที่จัดไว้ในระบบงานอิเล็กทรอนิกส์ของสํานักงาน (6) ข้อมูลอัตราส่วนหมุนเวียนการลงทุนของกองทุนรวม (portfolio turnover ratio) ซึ่งคํานวณจากมูลค่าที่ต่ํากว่าระหว่างผลรวมของมูลค่าการซื้อทรัพย์สินกับผลรวมของมูลค่าการขายทรัพย์สิน ที่กองทุนรวมลงทุนในรอบระยะเวลาบัญชีที่ผ่านมา หารด้วยมูลค่าทรัพย์สินสุทธิเฉลี่ยของกองทุนรวมในรอบระยะเวลาบัญชีเดียวกัน (7) ความเห็นของบริษัทจัดการกองทุนรวมเกี่ยวกับการลงทุนเพื่อเป็นทรัพย์สินของกองทุนรวมในรอบระยะเวลาบัญชีนั้น ๆ และการเปลี่ยนแปลงที่เกิดขึ้นในรอบระยะเวลาบัญชีที่ผ่านมาเมื่อเทียบกับรอบระยะเวลาบัญชีก่อนหน้า ทั้งนี้ ในกรณีที่กองทุนรวมมีนโยบายการลงทุนในสัญญาซื้อขายล่วงหน้าที่มีกลยุทธ์แบบซับซ้อน (complex strategic investment) หรือสัญญาซื้อขายล่วงหน้าที่มีความซับซ้อน (exotic derivatives) ให้บริษัทจัดการกองทุนรวมอธิบายสาเหตุที่ค่าเฉลี่ยของมูลค่าธุรกรรมในสัญญาซื้อขายล่วงหน้าที่เกิดขึ้นจริง (average actual leverage) เกินกว่าที่บริษัทจัดการประมาณการไว้ (expected gross leverage) ตามหนังสือชี้ชวน (8) ความเห็นของผู้ดูแลผลประโยชน์เกี่ยวกับการจัดการกองทุนรวมของบริษัทจัดการกองทุนรวม (9) ในกรณีที่บริษัทจัดการกองทุนรวมลงทุนไม่เป็นไปตามนโยบายการลงทุนเฉลี่ยในรอบระยะเวลาที่กําหนด ให้แสดงข้อมูลดังกล่าวพร้อมทั้งเหตุผล (10) ข้อมูลการทําธุรกรรมกับบุคคลที่เกี่ยวข้อง (ถ้ามี) (11) ข้อมูลการบันทึกมูลค่าตราสารหนี้หรือสิทธิเรียกร้องดังกล่าวเป็น 0 ในกรณีที่ผู้ออกตราสารหนี้หรือลูกหนี้แห่งสิทธิเรียกร้องผิดนัดชําระหนี้หรือมีพฤติการณ์ว่าจะไม่สามารถชําระหนี้ได้ (ถ้ามี) (12) ข้อมูลการรับชําระหนี้ด้วยทรัพย์สินอื่น (ถ้ามี) (13) ข้อมูลการดําเนินการใช้สิทธิออกเสียงในที่ประชุมผู้ถือหุ้นในนามกองทุนรวมของรอบปีปฏิทินล่าสุด (14) ข้อมูลการถือหน่วยลงทุนเกินข้อจํากัดการถือหน่วยลงทุน (ถ้ามี) โดยให้ระบุจํานวนบุคคลหรือกลุ่มบุคคลที่ถือหน่วยลงทุนเกินข้อจํากัดดังกล่าว พร้อมทั้งช่องทางการตรวจสอบข้อมูลสัดส่วนการถือหน่วยลงทุนของบุคคลหรือกลุ่มบุคคลนั้นด้วย (15) รายชื่อผู้จัดการกองทุนของกองทุนรวม การจัดทํารายงานรอบระยะเวลา 6 เดือนตามข้อ 36 ให้บริษัทจัดการกองทุนรวมแสดงข้อมูลอย่างน้อยตามวรรคหนึ่ง (1) ถึง (9) โดยอนุโลม เว้นแต่งบการเงินตามวรรคหนึ่ง (1) ไม่จําต้องผ่านการตรวจสอบและแสดงความเห็นของผู้สอบบัญชีข้อ ๓๘ ให้บริษัทจัดการกองทุนรวมจัดทําและเปิดเผยข้อมูลรายละเอียดเงินลงทุน การกู้ยืมเงิน และการก่อภาระผูกพันของกองทุนรวมแต่ละกองทุนรวมตามข้อ 37 วรรคหนึ่ง (2) ไว้บนเว็บไซต์ของบริษัทจัดการกองทุนรวมเป็นรายไตรมาส โดยให้เปิดเผยข้อมูลดังกล่าวภายใน60 วันนับแต่วันสิ้นรอบระยะเวลาดังกล่าว ทั้งนี้ ในกรณีที่เป็นกองทุนรวมตลาดเงิน ให้บริษัทจัดการกองทุนรวมจัดทําและเปิดเผยข้อมูลอายุเฉลี่ยของทรัพย์สินที่ลงทุนซึ่งได้จากการคํานวณค่าตามมาตรฐานสากล และสัดส่วนของการลงทุนในทรัพย์สินที่มีสภาพคล่องสูงต่อมูลค่าทรัพย์สุทธิของกองทุนรวมแต่ละกองทุนรวมด้วยข้อ ๓๙ ให้บริษัทจัดการกองทุนรวมจัดให้มีรายงานตามข้อ 35 และข้อ 36 ของรอบระยะเวลาล่าสุดไว้ ณ ที่ทําการทุกแห่งของบริษัทจัดการกองทุนรวม และสถานที่ติดต่อทุกแห่งของผู้สนับสนุนการขายหรือรับซื้อคืนที่ใช้เป็นสถานที่ในการซื้อขายหน่วยลงทุน เพื่อให้ผู้ถือหน่วยลงทุนสามารถตรวจดูได้ และจัดสําเนาให้เมื่อผู้ถือหน่วยลงทุนร้องขอข้อ ๔๐ ให้บริษัทจัดการกองทุนรวมจัดทําและส่งข้อมูลการจัดการกองทุนรวมดังต่อไปนี้ ตามรูปแบบและวิธีการที่สํานักงานกําหนด (1) รายงานรายละเอียดของหลักทรัพย์และทรัพย์สินที่ทุกกองทุนรวมลงทุนหรือมีไว้เป็นรายเดือน โดยให้จัดส่งภายในวันที่ 20 ของเดือนถัดไป (2) รายงานสถานะและการลงทุนของแต่ละกองทุนรวมเป็นรายเดือน โดยให้จัดส่งภายในวันที่ 20 ของเดือนถัดไป (3) รายงานการขายและรับซื้อคืนหน่วยลงทุนของแต่ละกองทุนรวมเปิดเป็นรายเดือน โดยให้จัดส่งภายในวันที่ 20 ของเดือนถัดไป (4) รายงานการขายและรับซื้อคืนหน่วยลงทุนของแต่ละกองทุนรวมเปิดเป็นรายวัน โดยให้จัดส่งภายในวันทําการถัดไป ทั้งนี้ ไม่รวมถึงกองทุนรวมเปิดประเภทที่มีการรับซื้อคืนหน่วยลงทุนแบบอัตโนมัติ (auto redemption) และกองทุนรวมเปิดประเภทอื่น ๆ ตามที่สํานักงานกําหนดข้อ ๔๑ ในกรณีที่กองทุนรวมมีฐานะการลงทุนสุทธิในหน่วยของกองทุนต่างประเทศกองทุนใดกองทุนหนึ่ง เกินกว่าร้อยละ 20 ของมูลค่าทรัพย์สินสุทธิของกองทุนรวม ให้บริษัทจัดการกองทุนรวมจัดทําข้อมูลของกองทุนรวม ทุกรอบระยะเวลา 6 เดือนของรอบระยะเวลาบัญชีหรือของปีปฏิทิน และทุกรอบระยะเวลาบัญชี โดยมีสาระสําคัญประกอบกันดังต่อไปนี้ (1) การลงทุนและผลการดําเนินงานของกองทุนต่างประเทศ (2) ความผันผวนของผลการดําเนินงานของกองทุนต่างประเทศ การจัดทําข้อมูลตามวรรคหนึ่ง ให้บริษัทจัดการกองทุนรวมเปิดเผยข้อมูลของกองทุนต่างประเทศ เท่าที่กองทุนต่างประเทศนั้นได้เปิดเผยไว้เป็นการทั่วไปหรือเท่าที่บริษัทจัดการสามารถเข้าถึงได้ข้อ ๔๒ ให้บริษัทจัดการกองทุนรวมจัดทํารายงานช่องทางการขายหน่วยลงทุนของกองทุนรวมทั้งหมดภายใต้การจัดการของบริษัทจัดการกองทุนรวม ทุกรอบระยะเวลา 6 เดือนของปีปฏิทิน ทั้งนี้ ตามแบบที่สํานักงานกําหนดไว้ในระบบอิเล็กทรอนิกส์ของสํานักงาน และส่งรายงานดังกล่าวผ่านระบบอิเล็กทรอนิกส์ที่สํานักงานจัดไว้ภายใน 30 วันนับแต่วันสิ้นรอบระยะเวลาดังกล่าวข้อ ๔๓ ในกรณีที่กองทุนรวมมีการทําธุรกรรมการให้ยืมหลักทรัพย์ ให้บริษัทจัดการกองทุนรวมจัดทํารายงานการทําธุรกรรมดังกล่าวเป็นรายเดือน โดยระบุข้อมูลดังต่อไปนี้ (1) รายชื่อคู่สัญญา และวัน เดือน และปีที่ทําธุรกรรม (2) ชื่อ ประเภท และมูลค่าหลักทรัพย์ที่ให้ยืม ณ วันทําธุรกรรม (3) อัตราผลตอบแทนต่อปี และอายุของสัญญา (4) ชื่อและประเภทของหลักประกัน ให้บริษัทจัดการกองทุนรวมจัดเก็บรายงานที่จัดทําตามวรรคหนึ่งไว้เพื่อให้สํานักงานสามารถตรวจสอบได้ข้อ ๔๔ ในกรณีที่กองทุนรวมมีการลงทุนในตราสารหนี้ ตราสารกึ่งหนี้กึ่งทุน หรือเงินฝาก ให้บริษัทจัดการกองทุนรวมจัดทําข้อมูลดังต่อไปนี้ (1) รายงานสรุปจํานวนเงินลงทุนในตราสารหนี้ ตราตราสารกึ่งหนี้กึ่งทุน หรือเงินฝาก และสัดส่วนเงินลงทุนดังกล่าวต่อมูลค่าทรัพย์สินสุทธิของกองทุนรวม โดยแบ่งข้อมูลตามกลุ่มดังนี้ (ก) กลุ่มตราสารภาครัฐไทย และตราสารภาครัฐต่างประเทศ (ข) กลุ่มตราสารของธนาคารที่มีกฎหมายเฉพาะจัดตั้งขึ้น ธนาคารพาณิชย์ หรือบริษัทเงินทุน เป็นผู้ออก ผู้สั่งจ่าย ผู้รับรอง ผู้อาวัล ผู้สลักหลัง หรือผู้ค้ําประกัน (ค) กลุ่มตราสารที่มีอันดับความน่าเชื่อถืออยู่ในอันดับที่สามารถลงทุนได้ (ง) กลุ่มตราสารที่มีอันดับความน่าเชื่อถืออยู่ในอันดับต่ํากว่าอันดับที่สามารถลงทุนได้ หรือไม่ได้รับการจัดอันดับความน่าเชื่อถือ (2) รายละเอียดและอันดับความน่าเชื่อถือของตราสารกึ่งหนี้กึ่งทุน หรือเงินฝากที่ลงทุนหรือมีไว้เป็นรายตัว (3) สัดส่วนเงินลงทุนขั้นสูงต่อมูลค่าทรัพย์สินสุทธิของกองทุนรวมที่บริษัทจัดการกองทุนรวมตั้งไว้ในแผนการลงทุนสําหรับกลุ่มตราสารตามวรรคหนึ่ง (1) (ง) ให้บริษัทจัดการกองทุนรวมดําเนินการเปิดเผยข้อมูลที่จัดทําขึ้นตามวรรคหนึ่งเป็นรายเดือนทางเว็บไซต์ของบริษัทจัดการกองทุนรวมภายใน 15 วันนับแต่วันสุดท้ายของแต่ละเดือน ในการเปิดเผยข้อมูลตามวรรคหนึ่ง (2) บริษัทจัดการกองทุนรวมอาจใช้วิธีเปิดเผยรายละเอียดและอันดับความน่าเชื่อถือดังกล่าวเป็นรายกลุ่มตามวรรคหนึ่ง (1) (ก) (ข) (ค) และ (ง) แทนการเปิดเผยเป็นรายตัวก็ได้ข้อ ๔๕ ในกรณีที่กองทุนรวมมีการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง ให้บริษัทจัดการกองทุนรวมจัดทําข้อมูลดังต่อไปนี้ (1) วัตถุประสงค์และกลยุทธ์ที่ใช้ในการลงทุนหรือมีไว้ซึ่งสัญญาหรือตราสารดังกล่าว ตลอดจนผลกําไรหรือผลขาดทุนที่บริษัทจัดการกองทุนรวมคาดว่าจะได้รับ (2) การวิเคราะห์ความเสี่ยงของคู่สัญญา ในกรณีของสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้า (3) แผนการรองรับในการชําระหนี้ตามสัญญาหรือตราสารดังกล่าว ให้บริษัทจัดการกองทุนรวมจัดส่งข้อมูลที่จัดทําขึ้นตามวรรคหนึ่งให้ผู้ดูแลผลประโยชน์ภายใน 5 วันทําการนับแต่วันที่มีการลงทุนดังกล่าว และจัดเก็บสําเนาข้อมูลไว้ที่บริษัทจัดการกองทุนรวมเพื่อให้สํานักงานสามารถตรวจสอบได้ข้อ ๔๖ เพื่อประโยชน์ในการปฏิบัติงานกํากับดูแลธุรกิจกองทุนรวม ให้บริษัทจัดการกองทุนรวมจัดทําและส่งข้อมูลการจัดการกองทุนรวมดังต่อไปนี้ เมื่อสํานักงานร้องขอ โดยข้อมูลที่จัดส่งให้เป็นไปตามรูปแบบ วิธีการ และภายในระยะเวลาที่สํานักงานแจ้งให้บริษัทจัดการกองทุนรวมทราบล่วงหน้า (1) ข้อมูลตามรายการที่สํานักงานกําหนด โดยให้ส่งผ่านระบบจัดส่งข้อมูลตามที่กําหนดไว้บนเว็บไซต์ของสํานักงาน (2) รายงานอื่นใดที่เกี่ยวกับการดําเนินงานจัดการกองทุนรวม การจัดส่งข้อมูลตามวรรคหนึ่ง (1) ให้บริษัทจัดการกองทุนรวมกระทําผ่านระบบอิเล็กทรอนิกส์ที่สํานักงานจัดไว้ โดยดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ส่วน ๖ การแก้ไขเพิ่มเติมโครงการ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๔๗ การแก้ไขเพิ่มเติมโครงการโดยขอความเห็นชอบต่อสํานักงาน นอกเหนือจากข้อ 51 และข้อ 52 ให้บริษัทจัดการกองทุนรวมยื่นคําขอเป็นหนังสือ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน และให้บริษัทจัดการกองทุนรวมชําระค่าธรรมเนียมต่อสํานักงานเมื่อสํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ทั้งนี้ อัตราค่าธรรมเนียมให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ เว้นแต่เป็นการแก้ไขเพิ่มเติมโครงการตามข้อ 48 บริษัทจัดการกองทุนรวมไม่ต้องชําระค่าธรรมเนียมดังกล่าว เมื่อสํานักงานได้รับคําขอและเอกสารหลักฐานที่ถูกต้องครบถ้วนตามวรรคหนึ่งแล้ว สํานักงานจะดําเนินการพิจารณาให้แล้วเสร็จภายใน 30 วัน การชําระค่าธรรมเนียมตามวรรคหนึ่ง มิให้บริษัทจัดการกองทุนรวมเรียกเก็บจากกองทุนรวมข้อ ๔๘ ในการแก้ไขเพิ่มเติมโครงการที่มีลักษณะเป็นการให้ประโยชน์ต่อผู้ถือหน่วยลงทุนของกองทุนรวม หรือเพื่อให้เป็นไปตามกฎหมายและหลักเกณฑ์ที่คณะกรรมการกํากับตลาดทุนหรือสํานักงานกําหนด ให้บริษัทจัดการกองทุนรวมยื่นคําขอเป็นหนังสือ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน เมื่อสํานักงานได้รับคําขอและเอกสารหลักฐานที่ถูกต้องครบถ้วนตามวรรคหนึ่งแล้ว ให้ถือว่าสํานักงานให้ความเห็นชอบให้แก้ไขเพิ่มเติมโครงการได้ข้อ ๔๙ การแก้ไขเพิ่มเติมโครงการตามมติของผู้ถือหน่วยลงทุน หากปรากฏว่า มติของผู้ถือหน่วยลงทุนดังกล่าวไม่เกินร้อยละ 55 ของจํานวนหน่วยลงทุนที่จําหน่ายได้แล้วทั้งหมดของโครงการ หรือในกรณีที่เป็นกองทุนรวมที่มีการแบ่งชนิดหน่วยลงทุน หากปรากฏว่ามติของผู้ถือหน่วยลงทุนเมื่อคํานวณเฉพาะหน่วยลงทุนแต่ละชนิด มีจํานวนไม่เกินร้อยละ 55 ของจํานวนหน่วยลงทุนชนิดนั้น ให้บริษัทจัดการกองทุนรวมส่งเอกสารหลักฐานเกี่ยวกับการขอมติและการนับมติไปยังผู้ดูแลผลประโยชน์ เพื่อให้ผู้ดูแลผลประโยชน์รับรองผลการนับมตินั้นข้อ ๕๐ ในการแก้ไขเพิ่มเติมโครงการใด หากไม่สามารถดําเนินการตามมติโดยเสียงข้างมากของผู้ถือหน่วยลงทุนได้ เนื่องจากข้อจํากัดในการนับคะแนนเสียงของผู้ถือหน่วยลงทุนตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ บริษัทจัดการกองทุนรวมอาจดําเนินการขอรับความเห็นชอบจากสํานักงานตามแนวทางที่สํานักงานกําหนดได้ข้อ ๕๑ ในการแก้ไขเพิ่มเติมโครงการเพื่อเปลี่ยนตัวผู้ดูแลผลประโยชน์ เมื่อได้รับ อนุญาตจากสํานักงานตามข้อ 8 แล้ว ให้ถือว่าสํานักงานให้ความเห็นชอบให้แก้ไขเพิ่มเติมโครงการ ในเรื่องดังกล่าวได้ข้อ ๕๒ ในการแก้ไขเพิ่มเติมโครงการเพื่อลดค่าธรรมเนียมหรือค่าใช้จ่ายของกองทุนรวมเปิด ให้เป็นไปตามที่กําหนดไว้ในข้อ 97 วรรคสองส่วน ๗ การเพิ่มเงินทุนจดทะเบียนและเงินทุนโครงการ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๕๓ ในส่วนนี้ "เงินทุนจดทะเบียน" หมายความว่า เงินทุนที่บริษัทจัดการกองทุนรวมได้รับจากการจําหน่ายหน่วยลงทุนและนํามาจดทะเบียนไว้กับสํานักงาน "เงินทุนโครงการ" หมายความว่า เงินทุนโครงการที่บริษัทจัดการกองทุนรวมยื่นขอจดทะเบียนไว้กับสํานักงานตามประกาศคณะกรรมการกํากับตลาดทุนว่าด้วยการจดทะเบียนกองทรัพย์สินเป็นกองทุนรวมและการแก้ไขเพิ่มเติมรายการทางทะเบียนข้อ ๕๔ ในการเพิ่มเงินทุนของกองทุนรวมเพื่อผู้ลงทุนประเภทสถาบัน บริษัทจัดการกองทุนรวมจะเพิ่มเงินทุนจดทะเบียนได้ไม่เกินกว่าจํานวนเงินทุนโครงการที่จดทะเบียนไว้แล้วในวันที่ประกาศนี้ใช้บังคับ และจะแก้ไขเพื่อเพิ่มเงินทุนโครงการอีกไม่ได้ข้อ ๕๕ การเพิ่มเงินทุนจดทะเบียนและเงินทุนโครงการของกองทุนรวม ให้บริษัทจัดการกองทุนรวมปฏิบัติตามหลักเกณฑ์ดังต่อไปนี้ (1) การขายหน่วยลงทุนเพิ่มจะต้องไม่ทําให้มูลค่าทั้งหมดของหน่วยลงทุนที่เพิ่มมีมูลค่าเกินกว่าเงินทุนโครงการ ทั้งนี้ ให้บริษัทจัดการกองทุนรวมใช้มูลค่าที่ตราไว้ของหน่วยลงทุนเป็นเกณฑ์ในการคํานวณ (2) ราคาเสนอขายหน่วยลงทุนต้องกําหนดตามมูลค่าทรัพย์สินสุทธิของกองทุนรวม ณ สิ้นวันที่เสนอขายหน่วยลงทุนเพิ่ม (3) ในกรณีที่เป็นกองทุนรวมเปิด บริษัทจัดการกองทุนรวมจะเสนอขายหน่วยลงทุนตามจํานวนที่เพิ่มขึ้นของเงินทุนโครงการได้ต่อเมื่อได้มีการจดทะเบียนเปลี่ยนแปลงเงินทุนโครงการต่อสํานักงานแล้วส่วน ๘ หลักเกณฑ์เกี่ยวกับการแบ่งชนิดหน่วยลงทุน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๕๖ กองทุนรวมใดที่ไม่มีการแบ่งชนิดหน่วยลงทุน หากประสงค์จะมีการแบ่งชนิดหน่วยลงทุน หรือกรณีที่มีการแบ่งชนิดหน่วยลงทุนอยู่แล้ว หากจะมีการแก้ไขหรือเพิ่มเติมชนิดหน่วยลงทุน บริษัทจัดการกองทุนรวมต้องจัดให้มีการแก้ไขเพิ่มเติมโครงการและการแบ่งชนิดหน่วยลงทุนต้องเป็นไปตามหลักเกณฑ์ดังต่อไปนี้ (1) ลักษณะของชนิดหน่วยลงทุนต้องเป็นไปตามหลักเกณฑ์ที่กําหนดไว้ในประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล (2) การแบ่งชนิดหน่วยลงทุนต้องไม่กระทบสิทธิของผู้ถือหน่วยลงทุนเดิมข้อ ๕๗ ในกรณีที่กองทุนรวมใดมีการแบ่งชนิดหน่วยลงทุน บริษัทจัดการกองทุนรวมอาจให้ผู้ถือหน่วยลงทุนสับเปลี่ยนหน่วยลงทุนจากชนิดหนึ่งเป็นหน่วยลงทุนอีกชนิดหนึ่งได้โดยต้องระบุวิธีการสับเปลี่ยนดังกล่าวไว้ในโครงการให้ชัดเจนข้อ ๕๘ ในกรณีที่กองทุนรวมใดมีการแบ่งชนิดหน่วยลงทุน การขอมติผู้ถือหน่วยลงทุนนอกจากจะต้องปฏิบัติให้เป็นไปตามหลักเกณฑ์เกี่ยวกับการขอมติผู้ถือหน่วยลงทุนที่กําหนดไว้ในข้อผูกพัน หรือที่กําหนดไว้ในมาตรา 129 หรือตามที่กําหนดในประกาศนี้ การขอมติผู้ถือหน่วยลงทุนต้องเป็นไปตามหลักเกณฑ์เพิ่มเติมดังต่อไปนี้ด้วย (1) ในกรณีที่เป็นการขอมติที่มีผลกระทบต่อผู้ถือหน่วยลงทุนทุกชนิด โดยแต่ละชนิดได้รับผลกระทบต่อผู้ถือหน่วยลงทุนไม่เท่ากัน ให้ได้รับมติผู้ถือหน่วยลงทุนที่ถือหน่วยลงทุนชนิดที่ได้รับผลกระทบเกินกว่าร้อยละ 50 ของจํานวนหน่วยลงทุนแต่ละชนิด (2) ในกรณีที่เป็นการขอมติที่มีผลกระทบต่อผลประโยชน์ของผู้ถือหน่วยลงทุนไม่ว่ากรณีใด ให้ได้รับมติผู้ถือหน่วยลงทุนที่ถือหน่วยลงทุนชนิดที่ได้รับผลกระทบเกินกว่าร้อยละ 50ของจํานวนหน่วยลงทุนแต่ละชนิด (3) ในกรณีที่เป็นการขอมติที่มีผลกระทบต่อผู้ถือหน่วยลงทุนชนิดใดชนิดหนึ่ง ให้ได้รับมติผู้ถือหน่วยลงทุนชนิดที่ได้รับผลกระทบเกินกว่าร้อยละ 50 ของจํานวนหน่วยลงทุนชนิดนั้น บริษัทจัดการกองทุนรวมต้องระบุหลักเกณฑ์เพิ่มเติมสําหรับการขอมติผู้ถือหน่วยลงทุนของกองทุนรวมที่มีการแบ่งชนิดหน่วยลงทุนตามวรรคหนึ่งไว้อย่างชัดเจนในข้อผูกพันด้วยข้อ ๖๐ ในกรณีที่หน่วยลงทุนชนิดใดของกองทุนรวมที่มีการแบ่งชนิดหน่วยลงทุน ไม่มีจํานวนผู้ถือหน่วยลงทุนเหลืออยู่แล้วสําหรับหน่วยลงทุนชนิดดังกล่าว บริษัทจัดการกองทุนรวมอาจคงชนิดของหน่วยลงทุนนั้นไว้ต่อไปก็ได้ และหากจะมีการขายหน่วยลงทุนชนิดนั้นเพิ่มเติม ให้บริษัทจัดการกองทุนรวมคํานวณราคาขายหน่วยลงทุนของหน่วยลงทุนชนิดดังกล่าวโดยใช้มูลค่าทรัพย์สินของกองทุนรวม หรือมูลค่าทรัพย์สินสุทธิของกองทุนรวม แล้วแต่กรณี ตามความเหมาะสมของหน่วยลงทุนแต่ละชนิด เป็นเกณฑ์ในการคํานวณส่วน ๙ การเปลี่ยนสภาพกองทุนรวมจากกองทุนรวมปิด เป็นกองทุนรวมเปิด \_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๖๑ บริษัทจัดการกองทุนรวมจะเปลี่ยนสภาพกองทุนรวมจากกองทุนรวมปิดเป็นกองทุนรวมเปิดได้ ต่อเมื่อเป็นไปตามหลักเกณฑ์อย่างใดอย่างหนึ่งดังต่อไปนี้ (1) เป็นการดําเนินการตามที่กําหนดไว้ในโครงการตั้งแต่ก่อนการเสนอขายหน่วยลงทุนครั้งแรก (2) ได้รับมติของผู้ถือหน่วยลงทุนเกินกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมดให้แก้ไขโครงการเพื่อเปลี่ยนสภาพกองทุนรวมจากกองทุนรวมปิดเป็นกองทุนรวมเปิดข้อ ๖๒ ในการดําเนินการเพื่อเปลี่ยนสภาพกองทุนรวมจากกองทุนรวมปิดเป็นกองทุนรวมเปิด ให้บริษัทจัดการกองทุนรวมดําเนินการดังต่อไปนี้ (1) จัดให้มีวิธีการในการให้สิทธิแก่ผู้ถือหน่วยลงทุนของกองทุนรวมปิดในการที่จะออกจากกองทุนรวมดังกล่าว และปฏิบัติตามหลักเกณฑ์ดังต่อไปนี้ (ก) บริษัทจัดการกองทุนรวมต้องชําระค่าหน่วยลงทุนให้แก่ผู้ถือหน่วยลงทุนดังกล่าว โดยใช้มูลค่าหน่วยลงทุนของวันทําการก่อนวันเริ่มต้นมีผลเป็นกองทุนรวมเปิดเป็นเกณฑ์ในการคํานวณ (ข) การชําระค่าหน่วยลงทุนตาม (ก) ให้กระทําภายใน 5 วันทําการนับแต่วันเริ่มต้นมีผลเป็นกองทุนรวมเปิด โดยให้นับวันเริ่มต้นมีผลเป็นกองทุนรวมเปิดเป็นวันแรกของระยะเวลาดังกล่าว ความในวรรคหนึ่งมิให้ใช้บังคับกับกรณีการรวมกองทุนรวมปิดกับกองทุนรวมปิด หรือกองทุนรวมปิดกับกองทุนรวมเปิด ซึ่งมีผลให้กองทุนรวมที่รับโอนเป็นกองทุนรวมเปิดโดยการเปลี่ยนสภาพ ทั้งนี้ ให้บริษัทจัดการกองทุนรวมปฏิบัติตามข้อ 74 แทน (2) ยื่นคําขอแก้ไขเพิ่มเติมรายการทางทะเบียนดังต่อไปนี้ต่อสํานักงานตามแบบที่จัดไว้ในระบบอิเล็กทรอนิกส์ของสํานักงาน พร้อมข้อผูกพันและสัญญาแต่งตั้งดูแลผลประโยชน์ที่มีการลงนามแล้วในกรณีที่มีการแก้ไขให้สอดคล้องกับการเปลี่ยนสภาพกองทุนรวม รวมทั้งรายงานมูลค่าทรัพย์สินสุทธิ ณ วันทําการสุดท้ายของสัปดาห์ล่าสุดซึ่งรับรองความถูกต้องโดยผู้ดูแลผลประโยชน์ ทั้งนี้ ในวันทําการที่ 3 ล่วงหน้าก่อนวันเริ่มทําการซื้อขายหน่วยลงทุนของกองทุนรวมเปิด (ก) การแก้ไขรายการทางทะเบียนแสดงสภาพของกองทุนรวม (ข) การจดทะเบียนเพิ่มเงินทุนจดทะเบียน หรือเงินทุนโครงการของกองทุนรวม (ถ้ามี) (3) จัดทําหนังสือชี้ชวนของกองทุนรวมเปิด และจัดส่งหนังสือชี้ชวนส่วนสรุปข้อมูลสําคัญให้สํานักงานไม่น้อยกว่า 1 วันทําการก่อนการเริ่มจัดส่ง แจกจ่าย หรือจัดให้มีหนังสือชี้ชวนให้แก่ประชาชน โดยการจัดส่งและแจกจ่ายหนังสือชี้ชวนต้องแนบข้อมูลดังนี้ด้วย (ก) ประวัติความเป็นมาโดยสรุปของกองทุนรวมนั้น (ข) งบการเงินประจํารอบระยะเวลาบัญชีล่าสุดที่ผู้สอบบัญชีตรวจสอบและแสดงความเห็นแล้ว (ค) รายงานฐานะการลงทุน ณ วันทําการสุดท้ายของสัปดาห์ล่าสุดซึ่งรับรองความถูกต้องโดยผู้ดูแลผลประโยชน์ ซึ่งอย่างน้อยต้องมีข้อมูลเกี่ยวกับชื่อ จํานวน ราคาที่ได้มา มูลค่าหลักทรัพย์และทรัพย์สินอื่น และอัตราส่วนของมูลค่าหลักทรัพย์และทรัพย์สินอื่นต่อมูลค่าทรัพย์สินสุทธิของกองทุนรวมโดยแยกเป็นแต่ละรายการ และตามประเภทธุรกิจหลักที่ตลาดหลักทรัพย์กําหนดข้อ ๖๓ ในกรณีที่กองทุนรวมมีการกําหนดไว้ในโครงการให้ผู้ถือหน่วยลงทุนชนิดใดชนิดหนึ่งหรือหลายชนิดได้รับคืนเงินลงทุนและผลตอบแทนเมื่อกองทุนรวมมีการเปลี่ยนสภาพ จากกองทุนรวมปิดเป็นกองทุนรวมเปิด หากดําเนินการตามเงื่อนไขดังต่อไปนี้ ให้บริษัทจัดการกองทุนรวมไม่ต้องดําเนินการตามข้อ 62(1) วรรคหนึ่ง (1) ดําเนินการเปลี่ยนสภาพกองทุนรวมเมื่อครบอายุโครงการเดิม (2) ดําเนินการให้ผู้ถือหน่วยลงทุนได้รับคืนเงินลงทุนและผลตอบแทนตามสิทธิที่ระบุไว้ในโครงการเดิมสําหรับการสิ้นสุดอายุโครงการของกองทุนรวมปิด (3) ได้รับมติของผู้ถือหน่วยลงทุนให้แก้ไขโครงการเป็นกองทุนรวมเปิดตามข้อ 61 ทั้งนี้ ในกรณีที่เป็นกองทุนรวมที่มีการแบ่งชนิดหน่วยลงทุนต้องได้รับมติตามข้อ 58 ด้วย ให้นําความในข้อ 62(1) วรรคหนึ่ง (ก) และ (ข) มาใช้บังคับกับการดําเนินการคืนเงินลงทุนและผลตอบแทนให้กับผู้ถือหน่วยลงทุนตามวรรคหนึ่ง โดยอนุโลมข้อ ๖๔ มิให้นําความในข้อ 101(1) และข้อ 102(1) มาใช้บังคับกับกองทุนรวมที่มีการเปลี่ยนสภาพกองทุนรวมจากกองทุนรวมปิดเป็นกองทุนรวมเปิด ในวันสุดท้ายของการเป็นกองทุนรวมปิดและในวันทําการแรกที่มีผลเป็นกองทุนรวมเปิดข้อ ๖๕ ให้ถือว่าวันที่สํานักงานรับจดทะเบียนการแก้ไขเพิ่มเติมรายการทางทะเบียนตามข้อ 62(2) (ก) เป็นวันเริ่มต้นมีผลเป็นโครงการจัดการกองทุนรวมเปิดส่วน ๑๐ การควบกองทุนรวมและการรวมกองทุนรวม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๖๖ ในส่วนนี้ "ควบกองทุนรวม" หมายความว่า การควบกองทุนรวมตั้งแต่ 2 กองทุนรวมขึ้นไปเข้าเป็นกองทุนรวมเดียว โดยจัดตั้งกองทุนรวมใหม่ขึ้นมาเพื่อซื้อหรือรับโอนทรัพย์สิน สิทธิและหน้าที่ของกองทุนรวมเดิม และเลิกกองทุนรวมเดิม "รวมกองทุนรวม" หมายความว่า การรวมกองทุนรวมตั้งแต่ 2 กองทุนรวมขึ้นไปเข้าเป็นกองทุนรวมเดียว โดยกองทุนรวมที่รับโอนซื้อหรือรับโอนทรัพย์สิน สิทธิ และหน้าที่ของกองทุนรวมที่โอนมาเป็นของตน และเลิกกองทุนรวมที่โอน "ควบรวมกองทุนรวม" หมายความว่า การควบกองทุนรวมหรือการรวมกองทุนรวม แล้วแต่กรณี "กองทุนรวมใหม่" หมายความว่า กองทุนรวมที่จัดตั้งขึ้นใหม่ในการควบกองทุนรวม "กองทุนรวมเดิม" หมายความว่า กองทุนรวมที่ทําการควบกองทุนรวมเข้าด้วยกันข้อ ๖๗ การควบรวมกองทุนรวมต้องเป็นการควบกองทุนรวมหรือการรวมกองทุนรวมที่อยู่ภายใต้การจัดการของบริษัทจัดการกองทุนรวมเดียวกัน โดยบริษัทจัดการกองทุนรวมต้องพิจารณาถึงผลกระทบที่เกิดขึ้นต่อผู้ถือหน่วยลงทุนของแต่ละกองทุนรวมด้วยความเป็นธรรม และการควบรวมกองทุนรวมแต่ละครั้งต้องได้รับความเห็นชอบจากสํานักงานด้วยข้อ ๖๘ กองทุนรวมตั้งแต่ 2 กองทุนรวมขึ้นไปจะดําเนินการเพื่อควบรวมกองทุนรวมได้ต่อเมื่อได้รับมติของผู้ถือหน่วยลงทุนตามหลักเกณฑ์ที่ระบุไว้ในโครงการและข้อผูกพัน ภายใต้หลักเกณฑ์ดังต่อไปนี้ (1) ได้รับมติเกินกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมดของโครงการแต่ละกองทุนรวมที่จะควบรวมกองทุนรวมดังกล่าว (2) ในกรณีที่มีผู้ถือหน่วยลงทุนของกองทุนรวมแต่ละกองทุนรวมที่จะควบรวมกองทุนรวมออกเสียงน้อยกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมดของโครงการ หรือออกเสียงตั้งแต่ร้อยละ 50 ขึ้นไปของจํานวนหน่วยลงทุนที่จําหน่ายได้แล้วทั้งหมดของโครงการแต่ไม่ได้มติโดยเสียงข้างมากด้านใดด้านหนึ่งเกินกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมด หากบริษัทจัดการกองทุนรวมประสงค์จะควบรวมกองทุนรวมต่อไป ให้ดําเนินการขอมติครั้งใหม่ภายใน 14 วันนับแต่วันประชุมครั้งแรกหรือวันที่กําหนดให้เป็นวันสุดท้ายของการรับหนังสือแจ้งมติจากผู้ถือหน่วยลงทุนในการขอมติครั้งแรก และได้รับมติในครั้งหลังนี้เกินกว่าร้อยละ 50ของจํานวนหน่วยลงทุนของผู้ถือหน่วยลงทุนซึ่งออกเสียงลงมติของแต่ละกองทุนรวมที่จะควบรวมกองทุนรวม ในกรณีที่บริษัทจัดการกองทุนรวมต้องดําเนินการตามวรรคหนึ่ง (2) ให้บริษัทจัดการกองทุนรวมแจ้งผลการนับมติครั้งแรกให้ผู้ถือหน่วยลงทุนทราบด้วย การขอมติของผู้ถือหน่วยลงทุนตามวรรคหนึ่ง ให้บริษัทจัดการกองทุนรวมกําหนดรายละเอียของโครงการและข้อผูกพันใหม่ หรือแก้ไขเพิ่มเติมโครงการและข้อผูกพันที่รับโอน (ถ้ามี) พร้อมทั้งขอมติผู้ถือหน่วยลงทุนเพื่อเลิกกองทุนรวมเดิมหรือกองทุนรวมที่โอนไปในคราวเดียวกันด้วย ในการรวมกองทุนรวมปิดกับกองทุนรวมปิด หรือกองทุนรวมปิดกับกองทุนรวมเปิด หากมีผลให้กองทุนรวมที่รับโอนเป็นกองทุนรวมเปิด ให้บริษัทจัดการกองทุนรวมขอมติผู้ถือหน่วยลงทุนของกองทุนรวมที่รับโอนดังกล่าวเพื่อเปลี่ยนสภาพกองทุนรวมจากกองทุนรวมปิดเป็นกองทุนรวมเปิดด้วย และหากได้รับมติโดยเสียงข้างมากของผู้ถือหน่วยลงทุนตามหลักเกณฑ์ในวรรคหนึ่ง (1) ให้ถือว่าได้รับมติของผู้ถือหน่วยลงทุนในการเปลี่ยนสภาพกองทุนรวมตามข้อ 61(2) แล้วข้อ ๖๙ การขอมติจากผู้ถือหน่วยลงทุนตามข้อ 68 ให้บริษัทจัดการกองทุนรวมส่งหนังสือนัดประชุมล่วงหน้าไม่น้อยกว่า 14 วันก่อนวันประชุม หรือส่งหนังสือขอมติล่วงหน้าไม่น้อยกว่า 30 วันก่อนวันที่กําหนดให้เป็นวันสุดท้ายของการรับหนังสือแจ้งมติจากผู้ถือหน่วยลงทุน โดยเปิดเผยข้อมูลที่ผู้ถือหน่วยลงทุนควรทราบเกี่ยวกับการควบรวมกองทุนรวมอย่างน้อยดังต่อไปนี้ ให้ชัดเจนไว้ในหนังสือนัดประชุมหรือหนังสือขอมติดังกล่าว (1) สถานะการลงทุนของกองทุนรวมที่จะควบรวมกองทุนที่เป็นปัจจุบันก่อนการขอมติควบรวมกองทุนรวม ซึ่งจะต้องแสดงรายละเอียดเป็นรายหลักทรัพย์หรือทรัพย์สินอื่น โดยระบุประเภท ชื่อ จํานวน อัตราผลตอบแทน (ถ้ามี) มูลค่ายุติธรรมของหลักทรัพย์ตามแนวปฏิบัติทางการบัญชีว่าด้วยการบัญชีสําหรับกิจการที่ดําเนินธุรกิจเฉพาะด้านการลงทุนตามที่สมาคมกําหนดโดยได้รับความเห็นชอบจากสํานักงาน มูลค่าทรัพย์สินสุทธิ มูลค่าหน่วยลงทุน ณ วันทําการสุดท้ายของสัปดาห์ล่าสุด และผลการดําเนินงานล่าสุดของกองทุนรวม (2) สรุปประเด็นเปรียบเทียบสาระสําคัญและความแตกต่างของกองทุนรวมที่จะควบรวมกองทุนรวม และลักษณะที่จะเปลี่ยนแปลงเมื่อมีการควบรวมกองทุนรวมแล้ว โดยต้องมีรายละเอียดเกี่ยวกับประเภทและวัตถุประสงค์ของโครงการ นโยบายการลงทุน และค่าใช้จ่ายที่เรียกเก็บจากผู้ซื้อหรือผู้ถือหน่วยลงทุนและจากกองทุนรวม เป็นอย่างน้อย (3) ขั้นตอน สาระสําคัญของการดําเนินการในแต่ละขั้นตอน และกําหนดเวลาในการควบรวมกองทุนรวม (4) สิทธิของผู้ถือหน่วยลงทุนของกองทุนรวมที่จะควบรวมกองทุนรวม (5) รายงานแสดงฐานะการเงินของกองทุนรวมที่จะควบรวมกองทุนรวม ประมาณการฐานะการเงินของกองทุนรวมใหม่หรือกองทุนรวมที่รับโอน (6) การดําเนินการเกี่ยวกับการจ่ายเงินปันผล (ถ้ามี) ก่อนการควบรวมกองทุนรวม และนโยบายการจ่ายเงินปันผลภายหลังการควบรวมกองทุนรวม (ถ้ามี) (7) ค่าใช้จ่ายในการควบรวมกองทุนรวมที่จะเรียกเก็บจากผู้ถือหน่วยลงทุนและกองทุนรวม (ถ้ามี) เช่น ค่าใช้จ่ายในการชําระบัญชี เป็นต้น (8) ข้อดีและข้อเสียหลังจากมีการควบรวมกองทุนรวม เช่น ค่าใช้จ่าย ความเสี่ยง หรือสิทธิประโยชน์ของผู้ถือหน่วยลงทุน เป็นต้น ทั้งนี้ ต้องไม่มีลักษณะที่เกินความจริง เมื่อบริษัทจัดการกองทุนรวมได้ส่งหนังสือนัดประชุมหรือหนังสือขอมติพร้อมด้วยเอกสารไปยังผู้ถือหน่วยลงทุนแล้ว ให้บริษัทจัดการกองทุนรวมส่งสําเนาหนังสือนัดประชุมหรือหนังสือขอมติ พร้อมด้วยเอกสารดังกล่าวไปยังสํานักงานภายใน 3 วันทําการนับแต่วันส่งหนังสือนัดประชุมหรือหนังสือขอมติข้อ ๗๐ ในช่วงระยะเวลานับแต่วันส่งหนังสือนัดประชุมหรือหนังสือขอมติเพื่อควบรวมกองทุนรวมถึงวันที่มีการควบรวมกองทุนรวม บริษัทจัดการกองทุนรวมอาจไม่ขายหน่วยลงทุนตามคําสั่งซื้อหน่วยลงทุนของกองทุนรวมที่จะควบรวมกองทุนรวมที่ได้รับไว้แล้ว หรืออาจหยุดรับคําสั่งซื้อหน่วยลงทุนของกองทุนรวมดังกล่าวได้ โดยการปิดประกาศเรื่องดังกล่าวไว้ ณ ที่ทําการทุกแห่งของบริษัทจัดการกองทุนรวม และจัดให้มีการประกาศเรื่องดังกล่าวไว้ ณ สถานที่ติดต่อทุกแห่งของผู้สนับสนุนการขายหรือรับซื้อคืน ในช่วงระยะเวลาตามวรรคหนึ่ง ให้บริษัทจัดการกองทุนรวมจัดทํารายงานแสดงสถานะการลงทุนของวันทําการสุดท้ายของแต่ละสัปดาห์ของกองทุนรวมที่จะควบรวมกองทุนรวม และจัดให้มีรายงานดังกล่าวไว้ ณ ที่ทําการของบริษัทจัดการกองทุนรวมและสถานที่ติดต่อทุกแห่งของผู้สนับสนุนการขายหรือรับซื้อคืนเพื่อให้ผู้ถือหน่วยลงทุนสามารถตรวจดูได้ และจัดสําเนาให้เมื่อผู้ถือหน่วยลงทุนร้องขอข้อ ๗๑ เมื่อผู้ถือหน่วยลงทุนมีมติให้มีการควบรวมกองทุนรวมตามข้อ 68 แล้ว ให้บริษัทจัดการกองทุนรวมยื่นคําขอรับความเห็นชอบต่อสํานักงาน พร้อมด้วยเอกสารหลักฐานประกอบคําขอรับความเห็นชอบดังต่อไปนี้ (1) รายละเอียดของโครงการใหม่ หรือการแก้ไขเพิ่มเติมโครงการที่จะควบรวมกองทุนรวม (2) ร่างข้อผูกพันใหม่กับบริษัทจัดการกองทุนรวม ร่างสัญญาจัดตั้งผู้ดูแลผลประโยชน์ของกองทุนรวมใหม่ และร่างหนังสือชี้ชวนส่วนสรุปข้อมูลสําคัญของกองทุนรวมใหม่หรือกองทุนรวมที่รับโอน รวมทั้งร่างข้อผูกพันและร่างสัญญาจัดตั้งผู้ดูแลผลประโยชน์ของกองทุนรวมที่รับโอน ในกรณีที่มีการแก้ไขข้อผูกพันและสัญญาดังกล่าว (3) หนังสือรับรองการได้มติของผู้ถือหน่วยลงทุนของกองทุนรวมที่จะควบรวมกองทุนรวม (4) รายงานมูลค่าทรัพย์สินสุทธิ มูลค่าหน่วยลงทุน สถานะการลงทุนในหลักทรัพย์หรือทรัพย์สินของกองทุนรวมที่จะควบรวมกองทุนรวม ณ วันทําการสุดท้ายก่อนวันยื่นขอความเห็นชอบจากสํานักงาน สํานักงานจะแจ้งผลการพิจารณาคําขอตามวรรคหนึ่งให้ผู้ยื่นคําขอทราบภายใน 45 วันนับแต่วันที่สํานักงานได้รับคําขอพร้อมเอกสารหลักฐานถูกต้องและครบถ้วนข้อ ๗๒ เมื่อบริษัทจัดการกองทุนรวมได้รับความเห็นชอบจากสํานักงานให้ทําการควบรวมกองทุนรวมแล้ว ให้ถือว่าสํานักงานอนุมัติโครงการใหม่หรือให้ความเห็นชอบการแก้ไขเพิ่มเติมโครงการที่ควบรวมกองทุนดังกล่าว และให้บริษัทจัดการกองทุนรวมควบรวมกองทุนรวมให้แล้วเสร็จภายใน 30 วันนับแต่วันที่ได้รับความเห็นชอบจากสํานักงาน เว้นแต่ได้รับการผ่อนผันจากสํานักงาน ทั้งนี้ ให้บริษัทจัดการกองทุนรวมกําหนดวันเลิกกองทุนรวมเดิมหรือกองทุนรวมที่โอนเป็นวันเดียวกันกับวันที่ควบรวมกองทุนรวมดังกล่าวข้อ ๗๓ ให้บริษัทจัดการกองทุนรวมบอกกล่าวการควบรวมกองทุนรวมและการแก้ไขเพิ่มเติมโครงการและข้อผูกพัน (ถ้ามี) ตลอดจนสิทธิและกําหนดเวลาในการใช้สิทธิขอผู้ถือหน่วยลงทุนของกองทุนรวมเดิมหรือกองทุนรวมที่โอน ตามวิธีการดังต่อไปนี้ภายใน15 วันนับแต่วันที่ได้รับความเห็นชอบจากสํานักงาน (1) แจ้งให้ผู้ถือหน่วยลงทุนทุกรายของกองทุนรวมที่จะควบรวมกองทุนทราบเป็นหนังสือพร้อมสรุปสาระสําคัญของโครงการและข้อผูกพันใหม่หรือกองทุนรวมที่รับโอน วันที่จะควบรวมกองทุน วันเริ่มทําการซื้อขายหน่วยลงทุนโดยระบุวัน เดือน ปี อย่างชัดแจ้ง และสถานที่ติดต่อเพื่อสอบถามหรือรับข้อมูลเพิ่มเติม (2) ประกาศในหนังสือพิมพ์รายวันที่มีจําหน่ายแพร่หลายในท้องถิ่นอย่างน้อย 2 ฉบับเป็นเวลา 2 วันติดต่อกัน ในกรณีที่เป็นการรวมกองทุนรวมปิดกับกองทุนรวมปิด หรือกองทุนรวมปิดกับกองทุนรวมเปิด หากมีผลให้กองทุนรวมที่รับโอนเป็นกองทุนรวมเปิด นอกจากการแจ้งและประกาศตามวรรคหนึ่งแล้ว ให้บริษัทจัดการกองทุนรวมแจ้งและประกาศการได้รับมติของผู้ถือหน่วยลงทุนตามข้อ 68 วรรคสี่ด้วยข้อ ๗๔ เมื่อบริษัทจัดการกองทุนรวมได้มีหนังสือแจ้งและประกาศการควบรวมกองทุนรวมตามข้อ 73 แล้ว ให้บริษัทจัดการกองทุนรวมดําเนินการตามโครงการและข้อผูกพันเดิมหรือกองทุนรวมที่โอนในการให้ผู้ถือหน่วยลงทุนของกองทุนรวมเดิมหรือกองทุนรวมที่โอนเป็นผู้ถือหน่วยลงทุนของกองทุนรวมใหม่หรือกองทุนรวมที่รับโอน แล้วแต่กรณี สําหรับผู้ถือหน่วยลงทุนของกองทุนรวมเดิมหรือกองทุนรวมที่โอนที่คัดค้านหรือที่ไม่ได้ออกเสียงในการควบรวมกองทุนรวม ให้บริษัทจัดการกองทุนรวมจัดให้มีวิธีการในการให้สิทธิแก่ผู้ถือหน่วยลงทุนดังกล่าวในการที่จะออกจากกองทุนรวมก่อนที่การควบรวมกองทุนรวมแล้วเสร็จ โดยวิธีการนั้นต้องมีระยะเวลาเพียงพอและเป็นธรรมแก่ผู้ถือหน่วยลงทุนดังกล่าว ทั้งนี้ ให้คํานึงถึมูลค่าทรัพย์สินสุทธิ มูลค่าหน่วยลงทุน และราคาขายและรับซื้อคืนหน่วยลงทุนในเวลาก่อนหน้าการควบรวมกองทุนรวม ตลอดจนโอกาสในการรับทราบข้อมูลเกี่ยวกับการควบรวมกองทุนรวมของผู้ถือหน่วยลงทุนดังกล่าวด้วยข้อ ๗๕ ในกรณีของการควบกองทุนรวม ให้บริษัทจัดการกองทุนรวมเสนอขายหน่วยลงทุนของกองทุนรวมใหม่ และซื้อหรือรับโอนทรัพย์สิน สิทธิ และหน้าที่ของกองทุนรวมเดิมตามที่กําหนดในโครงการและข้อผูกพันใหม่มาเป็นของกองทุนรวมใหม่ ส่วนในกรณีของการรวมกองทุนรวม ให้บริษัทจัดการกองทุนรวมเสนอขายหน่วยลงทุนของกองทุนรวมที่รับโอน และซื้อหรือรับโอนทรัพย์สิน สิทธิ และหน้าที่ของกองทุนรวมที่โอนตามที่กําหนดในโครงการและข้อผูกพันที่รับโอนมาเป็นของกองทุนรวมที่รับโอน ทั้งนี้ สําหรับการซื้อหรือรับโอนสิทธิเรียกร้องที่อยู่ในระหว่างการฟ้องคดี ให้เป็นไปตามกฎหมายที่เกี่ยวกับการนั้น ในกรณีที่กองทุนรวมเดิมหรือกองทุนรวมที่โอนเป็นเจ้าหนี้ซึ่งมีหลักประกัน ให้บริษัทจัดการกองทุนรวมดําเนินการเพื่อให้หลักประกันนั้นตกเป็นหลักประกันแก่กองทุนรวมใหม่หรือกองทุนรวมที่รับโอนด้วยข้อ ๗๖ ในการขายหน่วยลงทุนในช่วงระยะเวลานับแต่วันส่งหนังสือนัดประชุมหรือหนังสือขอมติไปยังผู้ถือหน่วยลงทุนเพื่อการควบรวมกองทุนรวม ถึงวันที่มีการควบรวมกองทุนรวม บริษัทจัดการกองทุนรวมต้องเปิดเผยข้อมูลตามข้อ 69 เกี่ยวกับการดําเนินการควบรวมกองทุนต่อผู้ที่สนใจจะลงทุนหรือผู้ลงทุน เพื่อให้ผู้ที่สนใจจะลงทุนหรือผู้ลงทุนรับรู้และเข้าใจเกี่ยวกับสถานะของกองทุนรวมหากมีการควบรวมกองทุนรวมดังกล่าว ทั้งนี้ บริษัทจัดการกองทุนรวมต้องดําเนินการให้ผู้ติดต่อกับผู้ลงทุนปฏิบัติตามข้อกําหนดดังกล่าวด้วยข้อ ๗๗ บริษัทจัดการกองทุนรวมต้องจัดทําหนังสือชี้ชวนส่วนสรุปข้อมูลสําคัญและส่วนข้อมูลโครงการที่เป็นปัจจุบันของกองทุนรวมใหม่หรือกองทุนรวมที่รับโอน โดยระบุวันที่มีการควบรวมกองทุนรวม รวมทั้งประวัติความเป็นมาโดยสรุปของกองทุนรวมใหม่หรือกองทุนรวมที่รับโอนไว้ด้วย และให้บริษัทจัดการกองทุนรวมจัดส่งหนังสือชี้ชวนดังกล่าวให้สํานักงานไม่น้อยกว่า1 วันทําการก่อนการเริ่มจัดส่งหรือแจกจ่ายหนังสือชี้ชวนส่วนสรุปข้อมูลสําคัญให้ประชาชนข้อ ๗๘ ให้บริษัทจัดการกองทุนรวมส่งหนังสือแจ้งสถานะการเป็นผู้ถือหน่วยลงทุนของกองทุนรวมใหม่หรือกองทุนรวมที่รับโอน ไปยังผู้ถือหน่วยลงทุนของกองทุนรวมใหม่หรือกองทุนรวมที่รับโอน โดยทางไปรษณีย์ลงทะเบียนภายใน 15 วันนับแต่วันที่ควบรวมกองทุนรวมแล้วเสร็จส่วน ๑๑ การดําเนินการในกรณีที่ผู้ออกตราสารหนี้ หรือลูกหนี้ตามสิทธิเรียกร้อง ผิดนัดชําระหนี้ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๗๙ ในส่วนนี้ "สิทธิเรียกร้อง" หมายความว่า สิทธิเรียกร้องที่เกิดจากการประกอบธุรกิจของสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน "เงินได้สุทธิจากทรัพย์สินอื่นที่ได้จากการรับชําระหนี้" หมายความว่า เงินได้จากการจําหน่ายทรัพย์สินที่ได้จากการรับชําระหนี้ด้วยทรัพย์สินอื่น รายได้ที่เกิดจากการจัดหาผลประโยชน์จากทรัพย์สิน ตลอดจนดอกผลที่ได้จากทรัพย์สินดังกล่าว และเงินสํารอง (ถ้ามี) หลังจากหักค่าใช้จ่ายในการได้มา การมีไว้ หรือการจําหน่ายทรัพย์สินนั้น "เงินสํารอง" หมายความว่า จํานวนเงินที่ตั้งสํารองเพื่อเป็นค่าใช้จ่ายในการบริหารทรัพย์สินที่ได้จากการรับชําระหนี้ด้วยทรัพย์สินอื่นข้อ ๘๐ ในการจัดการกองทุนรวม หากมีการผิดนัดชําระหนี้หรือมีพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ ให้บริษัทจัดการกองทุนรวมดําเนินการตามหลักเกณฑ์ที่กําหนดไว้ในส่วนนี้ เว้นแต่สํานักงานจะผ่อนผันเป็นอย่างอื่นข้อ ๘๑ กรณีกองทุนรวมเปิดที่บริษัทจัดการกองทุนรวมได้บันทึกมูลค่าตราสารหนี้หรือสิทธิเรียกร้องเป็น 0 ให้ผู้ถือหน่วยลงทุนทุกรายที่มีชื่ออยู่ในทะเบียนผู้ถือหน่วยลงทุน ณ วันที่บริษัทจัดการกองทุนรวมได้บันทึกมูลค่าตราสารหนี้หรือสิทธิเรียกร้องเป็น 0 เป็นผู้มีสิทธิในเงินได้สุทธิจากทรัพย์สินอื่นที่ได้จากการรับชําระหนี้ เว้นแต่บริษัทจัดการกองทุนรวมได้ดําเนินการตามข้อ 82 ก่อนแล้วข้อ ๘๒ ในกรณีที่มีพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ บริษัทจัดการกองทุนรวมจะดําเนินการให้ผู้ถือหน่วยลงทุนทุกรายที่มีชื่ออยู่ในทะเบียนผู้ถือหน่วยลงทุน ณ วันที่มีพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ เป็นผู้มีสิทธิในเงินได้สุทธิจากทรัพย์สินอื่นที่ได้จากการรับชําระหนี้ก็ได้ ทั้งนี้ ในการดําเนินการดังกล่าว บริษัทจัดการกองทุนรวมไม่ต้องนําตราสารหนี้หรือสิทธิเรียกร้องนั้นมารวมคํานวณมูลค่าทรัพย์สินสุทธิของกองทุนรวมข้อ ๘๓ ในกรณีที่บริษัทจัดการกองทุนรวมได้ปฏิบัติตามข้อ 81 หรือข้อ 82 ให้บริษัทจัดการกองทุนรวมแจ้งประเภท จํานวน ชื่อผู้ออกตราสารหนี้หรือลูกหนี้ตามสิทธิเรียกร้องและเงินสํารอง (ถ้ามี) รวมทั้งวันที่บริษัทจัดการกองทุนรวมบันทึกมูลค่าตราสารหนี้หรือสิทธิเรียกร้องเป็น 0 หรือวันที่บริษัทจัดการกองทุนรวมทราบถึงพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ แล้วแต่กรณี ไปยังสํานักงานภายใน 3 วันทําการนับแต่วันที่บริษัทจัดการกองทุนรวมได้บันทึกมูลค่าตราสารหนี้หรือสิทธิเรียกร้องเป็น 0 หรือนับแต่วันที่บริษัทจัดการกองทุนรวมทราบถึงพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ แล้วแต่กรณี ในกรณีที่บริษัทจัดการกองทุนรวมได้ปฏิบัติตามข้อ 81 ให้บริษัทจัดการกองทุนรวมจัดให้มีรายละเอียดตามวรรคแรกไว้ที่สํานักงานใหญ่และสํานักงานสาขาของบริษัทจัดการกองทุนรวม ตลอดจนสถานที่ติดต่อทุกแห่งของผู้สนับสนุนการขายหรือรับซื้อคืนที่ใช้ในการซื้อขายหน่วยลงทุนของกองทุนรวม ภายในวันทําการถัดจากวันที่บริษัทจัดการกองทุนรวมได้แจ้งสํานักงานเป็นระยะเวลาอย่างน้อย 30 วันด้วยข้อ ๘๔ ในกรณีที่บริษัทจัดการกองทุนรวมมิได้ดําเนินการตามข้อ 81 หรือข้อ 82 แล้วแต่กรณี บริษัทจัดการกองทุนรวมจะรับชําระหนี้ด้วยทรัพย์สินอื่นที่มิใช่หลักประกันเพื่อกองทุนรวมได้ต่อเมื่อได้ดําเนินการดังต่อไปนี้ (1) บริษัทจัดการกองทุนรวมได้ระบุรายละเอียดเกี่ยวกับการรับชําระหนี้ด้วยทรัพย์สินอื่นไว้ในข้อผูกพัน (2) ก่อนการรับชําระหนี้ด้วยทรัพย์สินอื่นที่มิใช่หลักประกันในแต่ละครั้ง บริษัทจัดการกองทุนรวมต้องได้รับความเห็นชอบจากผู้ถือหน่วยลงทุนตามมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมดของโครงการนั้น หรือได้รับความเห็นชอบจากผู้ดูแลผลประโยชน์ โดยผู้ดูแลผลประโยชน์ได้ตรวจสอบและแสดงความเห็นพร้อมเหตุผลว่าในขณะนั้นการรับชําระหนี้ด้วยทรัพย์สินดังกล่าวเป็นประโยชน์ต่อผู้ถือหน่วยลงทุนมากกว่าการถือหรือมีไว้ซึ่งตราสารหนี้หรือสิทธิเรียกร้องนั้นข้อ ๘๕ ในการขอความเห็นชอบจากผู้ถือหน่วยลงทุนหรือผู้ดูแลผลประโยชน์ตามข้อ 84 บริษัทจัดการกองทุนรวมต้องระบุรายละเอียดเกี่ยวกับทรัพย์สินที่กองทุนรวมจะได้จากการรับชําระหนี้ด้วยทรัพย์สินอื่น มูลค่าของทรัพย์สิน ประมาณการค่าใช้จ่าย เช่น ค่าใช้จ่ายในการได้มาซึ่งทรัพย์สิน ค่าใช้จ่ายในการบริหารทรัพย์สิน และค่าใช้จ่ายในการจําหน่ายทรัพย์สิน เป็นต้น พร้อมเหตุผลและความจําเป็นในการรับชําระหนี้ รวมทั้งต้องจัดให้มีหรือจัดทําเอกสารหลักฐานอย่างใดอย่างหนึ่งดังต่อไปนี้ (1) เอกสารหลักฐานซึ่งแสดงให้เห็นได้ว่ามีการผิดนัดชําระหนี้เกิดขึ้น (2) บทวิเคราะห์และเหตุผลประกอบบทวิเคราะห์ที่บริษัทจัดการกองทุนรวมจัดทํา ซึ่งแสดงถึงพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ข้อ ๘๖ เมื่อบริษัทจัดการกองทุนรวมได้รับทรัพย์สินมาจากการรับชําระหนี้ด้วยทรัพย์สินอื่นเพื่อกองทุนรวม ให้บริษัทจัดการกองทุนรวมดําเนินการดังต่อไปนี้ (1) แจ้งประเภท จํานวน และชื่อผู้ออกตราสารหนี้หรือลูกหนี้ตามสิทธิเรียกร้อง วันที่บริษัทจัดการกองทุนรวมได้รับทรัพย์สินมาจากการรับชําระหนี้ด้วยทรัพย์สินอื่น พร้อมทั้งรายละเอียดเกี่ยวกับทรัพย์สินที่ได้รับโดยมีสาระสําคัญอย่างน้อยเกี่ยวกับทรัพย์สินดังกล่าว มูลค่าทรัพย์สิน ค่าใช้จ่ายในการรับชําระหนี้ด้วยทรัพย์สินอื่น ไปยังสํานักงานภายใน 15 วันทําการ นับแต่วันที่ได้รับทรัพย์สินนั้นมา (2) จัดให้มีรายละเอียดตามวรรคหนึ่ง (1) ไว้ที่สํานักงานใหญ่และสํานักงานสาขาของบริษัทจัดการกองทุนรวม ตลอดจนสถานที่ติดต่อทุกแห่งของผู้สนับสนุนการขายหรือรับซื้อคืนที่ใช้ในการซื้อขายหน่วยลงทุนของกองทุนรวมภายในวันทําการถัดจากวันที่บริษัทจัดการกองทุนรวมได้แจ้งสํานักงานตามวรรคหนึ่ง (1) เป็นระยะเวลาอย่างน้อย 30 วัน กรณีเป็นกองทุนรวมปิด นอกจากการดําเนินการตามวรรคหนึ่งแล้ว ให้บริษัทจัดการกองทุนรวมระบุไว้ในการประกาศมูลค่าทรัพย์สินสุทธิและมูลค่าหน่วยลงทุนในครั้งถัดจากวันที่ได้รับทรัพย์สินนั้นมาว่า กองทุนรวมได้รับชําระหนี้ด้วยทรัพย์สินอื่นซึ่งผู้ลงทุนสามารถขอดูรายละเอียดได้ที่สํานักงานใหญ่และสํานักงานสาขาของบริษัทจัดการกองทุนรวม ทั้งนี้ ให้ระบุไว้ในการประกาศดังกล่าวไม่น้อยกว่า 3 ครั้งติดต่อกันข้อ ๘๗ ให้บริษัทจัดการกองทุนรวมกําหนดราคาทรัพย์สินที่กองทุนรวมได้รับมาจากการรับชําระหนี้ด้วยทรัพย์สินอื่นเพื่อใช้ในการคํานวณมูลค่าทรัพย์สินสุทธิของกองทุนรวมตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงานข้อ ๘๘ ให้บริษัทจัดการกองทุนรวมคํานวณมูลค่าทรัพย์สินสุทธิของกองทุนรวมที่มีการรับชําระหนี้ด้วยทรัพย์สินอื่นดังต่อไปนี้ (1) กรณีที่บริษัทจัดการกองทุนรวมได้ดําเนินการตามข้อ 81 หรือข้อ 82 บริษัทจัดการกองทุนรวมไม่ต้องนําทรัพย์สินที่ได้จากการรับชําระหนี้ด้วยทรัพย์สินอื่น และเงินได้สุทธิจากทรัพย์สินอื่นที่ได้จากการรับชําระหนี้ มารวมคํานวณมูลค่าทรัพย์สินสุทธิของกองทุนรวม (2) กรณีอื่นนอกเหนือจาก (1) บริษัทจัดการกองทุนรวมต้องนําทรัพย์สินที่ได้จากการรับชําระหนี้ด้วยทรัพย์สินอื่น มารวมคํานวณมูลค่าทรัพย์สินสุทธิของกองทุนรวมข้อ ๘๙ 89 ให้บริษัทจัดการกองทุนรวมดําเนินการกับทรัพย์สินที่ได้จากการรับชําระหนี้ด้วยทรัพย์สินอื่น ดังต่อไปนี้ (1) กรณีที่บริษัทจัดการกองทุนรวมได้ดําเนินการตามข้อ 81 หรือข้อ 82 ให้บริษัทจัดการกองทุนรวมจําหน่ายทรัพย์สินที่ได้จากการรับชําระหนี้ด้วยทรัพย์สินอื่นในโอกาสแรกที่สามารถกระทําได้โดยคํานึงถึงประโยชน์ของผู้ถือหน่วยลงทุนเป็นสําคัญ เว้นแต่ในกรณีที่ผู้ถือหน่วยลงทุนที่มีสิทธิในเงินได้สุทธิจากทรัพย์สินอื่นที่ได้จากการรับชําระหนี้ตกลงรับชําระหนี้ด้วยทรัพย์สินดังกล่าวแทนเงิน ทั้งนี้ ตามที่กําหนดไว้ในข้อผูกพันและตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงาน ในระหว่างที่บริษัทจัดการกองทุนรวมยังไม่สามารถจําหน่ายทรัพย์สินที่ได้จากการรับชําระหนี้ด้วยทรัพย์สินอื่น บริษัทจัดการกองทุนรวมอาจจัดหาผลประโยชน์จากทรัพย์สินดังกล่าวก็ได้ (2) กรณีอื่นนอกเหนือจากวรรคหนึ่ง (1) ให้บริษัทจัดการกองทุนรวมดําเนินการกับทรัพย์สินที่ได้จากการรับชําระหนี้ด้วยทรัพย์สินอื่นดังกล่าวตามหลักเกณฑ์ดังนี้ (ก) กรณีเป็นทรัพย์สินประเภทที่กองทุนรวมนั้นสามารถลงทุนหรือมีไว้ได้ บริษัทจัดการกองทุนรวมอาจมีไว้ซึ่งทรัพย์สินดังกล่าวต่อไปเพื่อเป็นทรัพย์สินของกองทุนรวมก็ได้ (ข) กรณีเป็นทรัพย์สินประเภทที่กองทุนรวมนั้นไม่สามารถลงทุนหรือมีไว้ได้ บริษัทจัดการกองทุนรวมต้องจําหน่ายทรัพย์สินดังกล่าวในโอกาสแรกที่สามารถกระทําได้โดยคํานึงถึงประโยชน์ของผู้ถือหน่วยลงทุนเป็นสําคัญ และในระหว่างที่บริษัทยังไม่สามารถจําหน่ายทรัพย์สินดังกล่าว บริษัทอาจจัดหาผลประโยชน์จากทรัพย์สินดังกล่าวก็ได้ ในกรณีที่มีค่าใช้จ่ายในการบริหารทรัพย์สิน ให้บริษัทจัดการกองทุนรวมจ่ายจากทรัพย์สินของกองทุนรวม เว้นแต่กรณีกองทุนรวมเปิดที่บริษัทจัดการกองทุนรวมบันทึกมูลค่าตราสารหนี้หรือสิทธิเรียกร้องเป็น 0 ให้บริษัทจัดการกองทุนรวมจ่ายจากเงินสํารอง รายได้หรือผลประโยชน์ที่ได้จากการบริหารทรัพย์สินนั้นข้อ ๙๐ เมื่อมีเงินได้สุทธิจากทรัพย์สินอื่นที่ได้จากการรับชําระหนี้ในแต่ละครั้งให้บริษัทจัดการกองทุนรวมเฉลี่ยเงินได้สุทธิจากทรัพย์สินที่ได้จากการรับชําระหนี้ด้วยทรัพย์สินอื่นคืนให้แก่ผู้ถือหน่วยลงทุนของกองทุนรวมเปิดตามข้อ 81 หรือข้อ 82 แล้วแต่กรณี ภายใน 45 วันนับแต่วันที่มีเงินได้สุทธิจากทรัพย์สินที่ได้จากการรับชําระหนี้ และให้แจ้งรายละเอียดเกี่ยวกับการเฉลี่ยเงินคืนไปยังสํานักงานภายใน 15 วันทําการนับแต่วันที่บริษัทจัดการกองทุนรวมได้เฉลี่ยเงินคืน เว้นแต่สํานักงานจะผ่อนผันระยะเวลาการเฉลี่ยเงินคืนเป็นอย่างอื่น ในการเฉลี่ยเงินคืนในแต่ละครั้งตามวรรคหนึ่ง หากบริษัทจัดการกองทุนรวมมีเหตุผลแสดงให้เห็นว่าเงินได้สุทธิจากทรัพย์สินอื่นที่ได้จากการรับชําระหนี้ไม่คุ้มกับภาระค่าใช้จ่ายในการเฉลี่ยเงินคืนให้แก่ผู้ถือหน่วยลงทุน บริษัทจัดการกองทุนรวมอาจนําเงินได้สุทธิจากทรัพย์สินที่ได้จากการรับชําระหนี้ดังกล่าวไปรวมจ่ายในโอกาสแรกที่การเฉลี่ยเงินคืนให้แก่ผู้ถือหน่วยลงทุนจะคุ้มกับภาระค่าใช้จ่ายก็ได้ ทั้งนี้ หากได้มีการจําหน่ายทรัพย์สินที่ได้จากการรับชําระหนี้ด้วยทรัพย์สินอื่นจนครบถ้วนแล้ว และปรากฏว่าเงินได้สุทธิจากทรัพย์สินอื่นที่ได้จากการรับชําระหนี้นั้นไม่คุ้มกับภาระค่าใช้จ่ายในการเฉลี่ยเงินคืน บริษัทอาจนําเงินได้สุทธิจากทรัพย์สินอื่น ที่ได้จากการรับชําระหนี้ดังกล่าวมารวมคํานวณเป็นมูลค่าทรัพย์สินสุทธิของกองทุนรวมก็ได้ บริษัทจัดการกองทุนรวมจะดําเนินการตามหลักเกณฑ์ที่กําหนดในวรรคสองได้ต่อเมื่อได้ระบุรายละเอียดหลักเกณฑ์ตามวรรคสองไว้ในข้อผูกพันแล้วข้อ ๙๑ กองทุนรวมเปิดที่บริษัทจัดการกองทุนรวมได้บันทึกมูลค่าตราสารหนี้หรือสิทธิเรียกร้องเป็น 0 หากต่อมาปรากฏว่าบริษัทจัดการกองทุนรวมได้รับชําระหนี้ตามตราสารหนี้หรือสิทธิเรียกร้องดังกล่าวเป็นเงิน ให้บริษัทจัดการกองทุนรวมปฏิบัติตามความในข้อ 90 โดยอนุโลมส่วน ๑๒ การใช้สิทธิออกเสียงในที่ประชุม ผู้ถือหุ้นในนามกองทุนรวม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๙๒ ในกรณีที่บริษัทจัดการกองทุนรวมได้ลงทุนในหรือมีไว้ซึ่งหุ้นของบริษัทใดเพื่อเป็นทรัพย์สินของกองทุนรวม ให้บริษัทจัดการกองทุนรวมปฏิบัติเกี่ยวกับการใช้สิทธิออกเสียงของผู้ถือหุ้นในนามกองทุนรวมตามหลักเกณฑ์ดังต่อไปนี้ (1) ใช้สิทธิออกเสียงในที่ประชุมผู้ถือหุ้นในเรื่องที่อาจส่งผลกระทบอย่างมีนัยสําคัญต่อผลประโยชน์ของกองทุนรวม (2) เปิดเผยแนวทางในการใช้สิทธิออกเสียงและการดําเนินการใช้สิทธิออกเสียงในที่ประชุมผู้ถือหุ้นต่อผู้ลงทุนด้วยวิธีการที่เหมาะสมและมีสาระอย่างเพียงพอส่วน ๑๓ การจ่ายเงินปันผล \_\_\_\_\_\_\_\_\_\_\_\_\_\_\_\_\_\_\_\_\_ข้อ ๙๓ การจ่ายเงินปันผลของกองทุนรวมให้จ่ายได้จากกําไรสะสมหรือกําไรสุทธิ เมื่อกองทุนรวมมีกําไรสะสมหรือมีกําไรสุทธิในรอบระยะเวลาบัญชีที่จะจ่ายเงินปันผล และการจ่ายเงินปันผลดังกล่าวจะต้องไม่ทําให้กองทุนรวมมีผลขาดทุนสะสมเพิ่มขึ้นในรอบระยะเวลาบัญชีที่มีการจ่ายเงินปันผลนั้น ในกรณีที่บริษัทจัดการกองทุนรวมพิจารณาให้มีการจ่ายเงินปันผลของกองทุนรวมใด ให้บริษัทประกาศการจ่ายเงินปันผล วันปิดทะเบียนผู้ถือหน่วยลงทุนเพื่อการจ่ายเงินปันผล และอัตราเงินปันผลโดยไม่ชักช้า ทั้งนี้ ให้บริษัทจัดการกองทุนรวมปฏิบัติดังต่อไปนี้ (1) ประกาศในหนังสือพิมพ์รายวันอย่างน้อย 1 ฉบับ เว้นแต่ในกรณีของกองทุนรวมเพื่อผู้ลงทุนประเภทสถาบัน บริษัทจัดการกองทุนรวมอาจดําเนินการโดยวิธีการใด ๆ เพื่อให้ผู้ถือหน่วยลงทุนทราบข้อมูลดังกล่าวแทนการประกาศในหนังสือพิมพ์ก็ได้ (2) ดําเนินการโดยวิธีการใด ๆ เพื่อให้ผู้ลงทุนทราบถึงการจ่ายเงินปันผล (3) ส่งหนังสือแจ้งให้ผู้ดูแลผลประโยชน์ ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุน และผู้ถือหน่วยลงทุนที่ถือหน่วยลงทุนชนิดไม่ระบุชื่อผู้ถือเมื่อได้รับการร้องขอในกรณีกองทุนรวมเปิด บริษัทจัดการกองทุนรวมจะจ่ายเงินปันผลให้ผู้ถือหน่วยลงทุนด้วยวิธีการที่ต่างกันสําหรับหน่วยลงทุนที่ขายในช่วงระยะเวลาที่ต่างกันได้ ต่อเมื่อได้กําหนดกรณีดังกล่าวไว้ในโครงการ และได้รับความเห็นชอบจากสํานักงานก่อนดําเนินการจ่ายเงินปันผลในแต่ละครั้งแล้ว ในกรณีที่ผู้ถือหน่วยลงทุนไม่ใช้สิทธิขอรับเงินปันผลจํานวนใดภายในอายุความใช้สิทธิเรียกร้องตามประมวลกฎหมายแพ่งและพาณิชย์ ห้ามบริษัทจัดการกองทุนรวมนําเงินปันผลจํานวนดังกล่าวไปใช้เพื่อการอื่นใดนอกจากเพื่อประโยชน์ของกองทุนรวมนั้นข้อ ๙๔ ห้ามมิให้บริษัทจัดการกองทุนรวมจ่ายเงินปันผลของกองทุนรวม ไม่ว่าทั้งหมดหรือบางส่วนโดยออกเป็นหน่วยลงทุนให้แก่ผู้ถือหน่วยลงทุนส่วน ๑๔ ค่าธรรมเนียม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๙๕ บริษัทจัดการกองทุนรวมจะเรียกเก็บค่าธรรมเนียม เงินตอบแทนอื่นใดหรือค่าใช้จ่ายที่จําเป็นและสมควร จากผู้ซื้อหน่วยลงทุน ผู้ถือหน่วยลงทุน ผู้ขายคืนหน่วยลงทุน หรือกองทุนรวมได้ต่อเมื่อมีการกําหนดอัตราและวิธีการเรียกเก็บค่าธรรมเนียม เงินตอบแทนอื่นใด หรือค่าใช้จ่ายดังกล่าวไว้ในโครงการและหนังสือชี้ชวนเสนอขายหน่วยลงทุนอย่างชัดเจน ซึ่งเป็นไปตามหลักเกณฑ์ดังต่อไปนี้ (1) การเรียกเก็บค่าใช้จ่ายในการโฆษณาจากกองทุนรวม บริษัทจัดการกองทุนรวมต้องกําหนดอัตราค่าใช้จ่ายขั้นสูงที่จะเรียกเก็บจากกองทุนรวม และเรียกเก็บได้ไม่เกินอัตราดังกล่าว (2) การเรียกเก็บค่าธรรมเนียมการจัดการ ให้เลือกปฏิบัติให้เป็นไปตามหลักเกณฑ์อย่างใดอย่างหนึ่งดังนี้ (ก) เรียกเก็บเป็นจํานวนคงที่ หรือเป็นอัตราร้อยละของมูลค่าทรัพย์สินหรือมูลค่าทรัพย์สินสุทธิของกองทุนรวม (ข) เรียกเก็บโดยอิงกับผลการดําเนินงาน (performance based management fee) ตามหลักเกณฑ์ที่สํานักงานกําหนด (3) เรียกเก็บค่าธรรมเนียมการขายหรือรับซื้อคืนหน่วยลงทุนของกองทุนรวมเปิดในแต่ละครั้งจากผู้ลงทุน แทนการเรียกเก็บค่าธรรมเนียมการขายรายปีจากกองทุนรวม ค่าธรรมเนียม เงินตอบแทน และค่าใช้จ่ายทั้งหมดที่สามารถประมาณการได้ซึ่งเรียกเก็บจากกองทุนรวม เมื่อรวมกันแล้วต้องไม่เกินกว่าอัตราขั้นสูงของยอดรวมค่าธรรมเนียม เงินตอบแทน และค่าใช้จ่ายทั้งหมดที่สามารถประมาณการได้ ที่ระบุไว้ในโครงการและหนังสือชี้ชวนเสนอขายหน่วยลงทุนของกองทุนรวมข้อ ๙๖ ในกรณีที่กองทุนรวมมีมูลค่าน้อยกว่า 50 ล้านบาท ให้บริษัทจัดการกองทุนรวมกําหนดวิธีการเรียกเก็บค่าธรรมเนียมการจัดการเป็นอัตราร้อยละของมูลค่าทรัพย์สินหรือมูลค่าทรัพย์สินสุทธิของกองทุนรวมเท่านั้น ในกรณีที่มูลค่าของกองทุนรวมในขณะจดทะเบียนกองทรัพย์สินเป็นกองทุนรวมมีมูลค่าไม่น้อยกว่า 50 ล้านบาท หากต่อมากองทุนรวมดังกล่าวมีมูลค่าลดลงน้อยกว่า 50 ล้านบาท ให้บริษัทจัดการกองทุนรวมเรียกเก็บค่าธรรมเนียมตามวรรคหนึ่งตามหลักเกณฑ์ดังต่อไปนี้ (1) ในกรณีที่บริษัทจัดการกองทุนรวมเรียกเก็บค่าธรรมเนียมการจัดการเป็นอัตราร้อยละของมูลค่าทรัพย์สินหรือมูลค่าทรัพย์สินสุทธิของกองทุนรวมไว้อยู่แล้ว ค่าธรรมเนียมที่เรียกเก็บตามวรรคหนึ่ง ต้องเป็นอัตราร้อยละที่ไม่สูงกว่าอัตราร้อยละของค่าธรรมเนียมเดิมที่บริษัทจัดการกองทุนรวมเรียกเก็บในช่วงเวลาที่กองทุนรวมมีมูลค่าไม่น้อยกว่า 50 ล้านบาทโดยคํานวณตามมูลค่าที่ตราไว้ของหน่วยลงทุน (2) ในกรณีอื่นนอกเหนือจากกรณีตามวรรคสอง (1) ให้บริษัทจัดการกองทุนรวมเรียกเก็บค่าธรรมเนียมตามวรรคหนึ่งในอัตราที่แสดงได้ว่าเหมาะสมและเป็นธรรม ทั้งนี้ โดยได้รับความเห็นชอบจากสํานักงาน มูลค่าของกองทุนรวมตามวรรคหนึ่งและวรรคสอง ให้คํานวณตามมูลค่าที่ตราไว้ของหน่วยลงทุนข้อ ๙๗ ในกรณีที่บริษัทจัดการกองทุนรวมได้ระบุไว้ในโครงการอย่างชัดเจนแล้วว่าจะมีการลดค่าธรรมเนียมหรือค่าใช้จ่าย ให้บริษัทจัดการกองทุนรวมปิดประกาศการลดค่าธรรมเนียมหรือค่าใช้จ่ายไว้ที่สํานักงานใหญ่และสํานักงานสาขาของบริษัทจัดการกองทุนรวมและผู้สนับสนุนการขายหรือรับซื้อคืนที่ใช้เป็นสถานที่ในการซื้อขายหน่วยลงทุน การลดค่าธรรมเนียมหรือค่าใช้จ่ายให้แตกต่างไปจากโครงการ ให้ถือว่าสํานักงานให้ความเห็นชอบการแก้ไขเพิ่มเติมโครงการในเรื่องดังกล่าวเมื่อบริษัทจัดการกองทุนรวมได้ปิดประกาศการลดค่าธรรมเนียมหรือค่าใช้จ่ายไว้ที่สํานักงานใหญ่และสํานักงานสาขาของบริษัทจัดการกองทุนรวมและผู้สนับสนุนการขายหรือรับซื้อคืนที่ใช้เป็นสถานที่ในการซื้อขายหน่วยลงทุนข้อ ๙๘ ในกรณีที่เป็นกองทุนรวมเปิดซึ่งโครงการได้ระบุไว้อย่างชัดเจนแล้วว่าบริษัทจัดการกองทุนรวมสามารถเรียกเก็บค่าธรรมเนียมหรือค่าใช้จ่ายเพิ่มขึ้นจากมูลค่าขั้นสูงของค่าธรรมเนียมหรือค่าใช้จ่ายเดิมตามที่ระบุไว้ล่าสุดในโครงการ และต่อมาบริษัทจัดการกองทุนรวมจะดําเนินการเรียกเก็บค่าธรรมเนียมหรือค่าใช้จ่ายเพิ่มขึ้นตามที่ระบุไว้นั้น ให้บริษัทจัดการกองทุนรวมเปิดเผยเกี่ยวกับเรื่องดังกล่าวให้ผู้ลงทุนทราบล่วงหน้าไม่น้อยกว่า 60 วันก่อนการเรียกเก็บค่าธรรมเนียมหรือค่าใช้จ่ายเพิ่มขึ้นตามวิธีการดังต่อไปนี้ (1) ประกาศในหนังสือพิมพ์รายวันอย่างน้อย 1 ฉบับเป็นเวลา 3 วันติดต่อกัน (2) ติดประกาศไว้ที่สํานักงานใหญ่และสํานักงานสาขาของบริษัทจัดการกองทุนรวมและของผู้สนับสนุนการขายหรือรับซื้อคืนหน่วยลงทุนที่ใช้เป็นสถานที่ในการขายหรือรับซื้อคืนหน่วยลงทุน ในกรณีที่เป็นการเรียกเก็บค่าธรรมเนียมหรือค่าใช้จ่ายเพิ่มขึ้นเกินกว่าอัตราร้อยละ 5 ของค่าธรรมเนียมหรือค่าใช้จ่ายเดิมตามที่ระบุไว้ล่าสุดในโครงการ บริษัทจัดการกองทุนรวมจะเรียกเก็บค่าธรรมเนียมหรือค่าใช้จ่ายที่เพิ่มขึ้นดังกล่าวได้ต่อเมื่อได้รับมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมด ในกรณีของกองทุนรวมเพื่อผู้ลงทุนประเภทสถาบัน บริษัทจัดการกองทุนรวมอาจดําเนินการโดยวิธีการใด ๆ เพื่อให้ผู้ถือหน่วยลงทุนทราบข้อมูลเกี่ยวกับการเรียกเก็บค่าธรรมเนียมหรือค่าใช้จ่ายเพิ่มขึ้นแทนการดําเนินการตามวรรคหนึ่ง (1) และ (2) ก็ได้ข้อ ๙๙ ให้บริษัทจัดการกองทุนรวมแจ้งการเปลี่ยนแปลงค่าธรรมเนียมหรือค่าใช้จ่ายตามข้อ 97 หรือข้อ 98 ให้สํานักงานทราบภายใน 15 วันนับแต่วันเปลี่ยนแปลงค่าธรรมเนียมหรือค่าใช้จ่ายส่วน ๑๕ การเลิกกองทุนรวม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐๐ ในส่วนนี้คําว่า "กองทุนรวมหน่วยลงทุน" และ "กองทุนรวมฟีดเดอร์" ให้หมายความว่า กองทุนรวมที่มีนโยบายการลงทุนในลักษณะของกองทุนรวมหน่วยลงทุนหรือกองทุนรวมฟีดเดอร์ตามประกาศการลงทุนแล้วแต่กรณีข้อ ๑๐๑ ให้บริษัทจัดการกองทุนรวมดําเนินการเลิกกองทุนรวมปิด เมื่อปรากฏกรณีดังต่อไปนี้ ภายในวันทําการถัดจากวันที่ทราบเหตุดังกล่าว (1) ในกรณีที่เป็นกองทุนรวมเพื่อผู้ลงทุนทั่วไปหรือกองทุนรวมเพื่อผู้ลงทุนที่มิใช่รายย่อย จํานวนผู้ถือหน่วยลงทุนลดลงเหลือน้อยกว่า 35 ราย ข้อ 102 ให้บริษัทจัดการกองทุนรวมดําเนินการเลิกกองทุนรวมเปิดตามหลักเกณฑ์ที่กําหนดไว้ในข้อ 105 เมื่อปรากฏกรณีดังนี้ (1) จํานวนผู้ถือหน่วยลงทุนลดลงเป็นจํานวนดังต่อไปนี้ ในวันทําการใด (ก) ในกรณีที่เป็นกองทุนรวมเพื่อผู้ลงทุนทั่วไปหรือกองทุนรวมเพื่อผู้ลงทุนที่มิใช่รายย่อย จํานวนผู้ถือหน่วยลงทุนลดลงเหลือน้อยกว่า 35 ราย (ข) ในกรณีที่เป็นกองทุนรวมเพื่อผู้ลงทุนประเภทสถาบัน จํานวนผู้ถือหน่วยลงทุนลดลงเหลือน้อยกว่า 10 ราย เว้นแต่เป็นกองทุนรวมที่มีการจําหน่ายหน่วยลงทุนทั้งหมดให้แก่กองทุนบําเหน็จบํานาญข้าราชการ หรือกองทุนประกันสังคม (2) มีการขายคืนหน่วยลงทุนในลักษณะใดลักษณะหนึ่งดังต่อไปนี้ แต่ไม่รวมถึงกรณีที่เป็นการขายคืนหน่วยลงทุนของกองทุนรวมตลาดเงิน กองทุนรวมหน่วยลงทุน และกองทุนรวมฟีดเดอร์ ทั้งนี้ ในกรณีกองทุนรวมหน่วยลงทุนและกองทุนรวมฟีดเดอร์ให้ปฏิบัติตามข้อ 104 (ก) มีการขายคืนหน่วยลงทุนสุทธิ ณ วันใดวันหนึ่งเกินกว่า 2 ใน 3 ของจํานวนหน่วยลงทุนที่จําหน่ายได้แล้วทั้งหมด (ข) มียอดรวมการขายคืนหน่วยลงทุนสุทธิในช่วงระยะเวลา 5 วันทําการซื้อขายหน่วยลงทุนใดติดต่อกันคิดเป็นจํานวนเกินกว่า 2 ใน 3 ของจํานวนหน่วยลงทุนที่จําหน่ายได้แล้วทั้งหมด ในกรณีที่กองทุนรวมดังกล่าวเป็นกองทุนรวมเปิดที่มีกําหนดระยะเวลาการรับซื้อคืนหน่วยลงทุนเป็นช่วง (interval fund) การพิจารณาระยะเวลาตาม (2) (ข) วรรคหนึ่ง ให้พิจารณาจากเฉพาะในช่วงระยะเวลาเดียวกันซึ่งกองทุนรวมเปิดให้รับซื้อคืนหน่วยลงทุนเท่านั้นข้อ ๑๐๒ ให้บริษัทจัดการกองทุนรวมดําเนินการเลิกกองทุนรวมเปิดตามหลักเกณฑ์ที่กําหนดไว้ในข้อ 105 เมื่อปรากฏกรณีดังนี้ (1) จํานวนผู้ถือหน่วยลงทุนลดลงเป็นจํานวนดังต่อไปนี้ ในวันทําการใด (ก) ในกรณีที่เป็นกองทุนรวมเพื่อผู้ลงทุนทั่วไปหรือกองทุนรวมเพื่อผู้ลงทุนที่มิใช่รายย่อย จํานวนผู้ถือหน่วยลงทุนลดลงเหลือน้อยกว่า 35 ราย (ข) ในกรณีที่เป็นกองทุนรวมเพื่อผู้ลงทุนประเภทสถาบัน จํานวนผู้ถือหน่วยลงทุนลดลงเหลือน้อยกว่า 10 ราย เว้นแต่เป็นกองทุนรวมที่มีการจําหน่ายหน่วยลงทุนทั้งหมดให้แก่กองทุนบําเหน็จบํานาญข้าราชการ หรือกองทุนประกันสังคม (2) มีการขายคืนหน่วยลงทุนในลักษณะใดลักษณะหนึ่งดังต่อไปนี้ แต่ไม่รวมถึงกรณีที่เป็นการขายคืนหน่วยลงทุนของกองทุนรวมตลาดเงิน กองทุนรวมหน่วยลงทุน และกองทุนรวมฟีดเดอร์ ทั้งนี้ ในกรณีกองทุนรวมหน่วยลงทุนและกองทุนรวมฟีดเดอร์ให้ปฏิบัติตามข้อ 104 (ก) มีการขายคืนหน่วยลงทุนสุทธิ ณ วันใดวันหนึ่งเกินกว่า 2 ใน 3 ของจํานวนหน่วยลงทุนที่จําหน่ายได้แล้วทั้งหมด (ข) มียอดรวมการขายคืนหน่วยลงทุนสุทธิในช่วงระยะเวลา 5 วันทําการซื้อขายหน่วยลงทุนใดติดต่อกันคิดเป็นจํานวนเกินกว่า 2 ใน 3 ของจํานวนหน่วยลงทุนที่จําหน่ายได้แล้วทั้งหมด ในกรณีที่กองทุนรวมดังกล่าวเป็นกองทุนรวมเปิดที่มีกําหนดระยะเวลาการรับซื้อคืนหน่วยลงทุนเป็นช่วง (interval fund) การพิจารณาระยะเวลาตาม (2) (ข) วรรคหนึ่ง ให้พิจารณาจากเฉพาะในช่วงระยะเวลาเดียวกันซึ่งกองทุนรวมเปิดให้รับซื้อคืนหน่วยลงทุนเท่านั้นข้อ ๑๐๓ ในกรณีของกองทุนรวมหน่วยลงทุนและกองทุนรวมฟีดเดอร์ หากปรากฏกรณีที่กองทุนอื่นที่กองทุนรวมหน่วยลงทุนดังกล่าวไปลงทุนมีมูลค่าทรัพย์สินสุทธิลดลงในลักษณะใดลักษณะหนึ่งดังต่อไปนี้ ให้บริษัทจัดการกองทุนรวมดําเนินการตามข้อ 104 (1) มูลค่าทรัพย์สินสุทธิ ณ วันใดวันหนึ่งลดลงเกินกว่า 2 ใน 3 ของมูลค่าทรัพย์สินสุทธิของกองทุนอื่นดังกล่าว (2) ยอดรวมของมูลค่าทรัพย์สินสุทธิของกองทุนอื่นดังกล่าวลดลงในช่วงระยะเวลา5 วันทําการใดติดต่อกัน คิดเป็นจํานวนเกินกว่า 2 ใน 3 ของมูลค่าทรัพย์สินสุทธิของกองทุนอื่นนั้น กองทุนอื่นตามวรรคหนึ่ง ให้หมายถึงเฉพาะกองทุนที่เป็นไปตามหลักเกณฑ์ดังต่อไปนี้ (1) เป็นกองทุนรวมตามพระราชบัญญัติหลักทรัพย์และตลาดหลักทรัพย์ พ.ศ. 2535 และให้หมายความรวมถึงกองทุนที่มีลักษณะเป็นการลงทุนร่วมกันของผู้ลงทุน ไม่ว่าจะจัดตั้งขึ้นตามกฎหมายไทยหรือกฎหมายต่างประเทศและไม่ว่ากองทุนดังกล่าวจะจัดตั้งในรูปบริษัท ทรัสต์ หรือรูปแบบอื่นใด เช่น กองทุนอสังหาริมทรัพย์ต่างประเทศ (REIT) โครงการจัดการลงทุน (collective investment scheme) เป็นต้น (2) เป็นกองทุนที่กองทุนรวมหน่วยลงทุนหรือกองทุนรวมฟีดเดอร์ มีการลงทุนในกองทุนตามวรรคสอง (1) ไม่น้อยกว่าร้อยละ 5 ของมูลค่าทรัพย์สินสุทธิของกองทุนอื่นนั้นข้อ ๑๐๔ ในกรณีที่กองทุนอื่นที่กองทุนรวมหน่วยลงทุนหรือกองทุนรวมฟีดเดอร์ไปลงทุนมีมูลค่าทรัพย์สินสุทธิลดลงตามข้อ 103 ให้บริษัทจัดการกองทุนรวมดําเนินการดังต่อไปนี้ (1) แจ้งเหตุที่กองทุนอื่นมีมูลค่าทรัพย์สินลดลงตามข้อ 103 พร้อมแนวทางการดําเนินการโดยคํานึงถึงประโยชน์ที่ดีที่สุดของผู้ถือหน่วยลงทุนโดยรวม ให้สํานักงานและผู้ถือหน่วยลงทุนทราบภายใน 3 วันทําการนับแต่วันที่มีการเปิดเผยข้อมูลของกองทุนอื่นที่ปรากฏเหตุตามข้อ 103 (2) ดําเนินการตามแนวทางการดําเนินการตาม (1) ให้แล้วเสร็จภายใน 60 วันนับแต่วันที่มีการเปิดเผยข้อมูลของกองทุนอื่นที่ปรากฏเหตุตามข้อ 103 (3) รายงานผลการดําเนินการให้สํานักงานทราบภายใน 3 วันทําการนับแต่วันที่ดําเนินการแล้วเสร็จ (4) เปิดเผยข้อมูลเกี่ยวกับการดําเนินการของกองทุนรวมตาม (1) ต่อผู้ที่สนใจจะลงทุน เพื่อให้ผู้ที่สนใจจะลงทุนรับรู้และเข้าใจเกี่ยวกับสถานะของกองทุนรวม ทั้งนี้ บริษัทจัดการกองทุนรวมต้องดําเนินการให้บุคลากรที่เกี่ยวข้องเปิดเผยข้อมูลเกี่ยวกับการดําเนินการดังกล่าวด้วยข้อ ๑๐๕ เมื่อปรากฏกรณีตามข้อ 102 ให้บริษัทจัดการกองทุนรวมดําเนินการดังต่อไปนี้ (1) ยุติการรับคําสั่งซื้อและคําสั่งขายคืนหน่วยลงทุนตั้งแต่วันที่เกิดเหตุการณ์ตามข้อ 102 (2) แจ้งให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบโดยทาง ไปรษณีย์ลงทะเบียน รวมทั้งแจ้งเป็นหนังสือให้สํานักงานทราบด้วย ทั้งนี้ ภายใน 3 วันทําการนับแต่วันที่เกิดเหตุการณ์ตามข้อ 102 (3) จําหน่ายหลักทรัพย์หรือทรัพย์สินที่เหลืออยู่ของกองทุนรวมเปิดดังกล่าวภายใน 5 วันทําการนับแต่วันที่เกิดเหตุการณ์ตามข้อ 102 เพื่อรวบรวมเงินเท่าที่สามารถกระทําได้เพื่อชําระค่าขายคืนหน่วยลงทุนให้ผู้ถือหน่วยลงทุนโดยอัตโนมัติ (4) ชําระค่าขายคืนหน่วยลงทุนตามสัดส่วนจํานวนเงินที่รวบรวมได้ตามวรรคหนึ่ง (3) ให้ผู้ถือหน่วยลงทุนภายใน 10 วันทําการนับแต่วันที่เกิดเหตุการณ์ตามข้อ 102 และเมื่อได้ดําเนินการชําระค่าขายคืนหน่วยลงทุนแล้วให้ถือว่าเป็นการเลิกกองทุนรวมเปิดนั้น เมื่อได้ดําเนินการตามวรรคหนึ่ง (1) ถึง (4) แล้ว หากมีหลักทรัพย์หรือทรัพย์สินคงเหลืออยู่จากการดําเนินการตามวรรคหนึ่ง (3) ให้บริษัทจัดการกองทุนรวมดําเนินการตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการชําระบัญชีของกองทุนรวมข้อ ๑๐๖ เมื่อจะมีการเลิกกองทุนรวมใดเพราะเหตุครบกําหนดอายุของโครงการหรือเพราะเหตุอื่นที่ทราบกําหนดการเลิกกองทุนรวมล่วงหน้า ให้บริษัทจัดการกองทุนรวมดําเนินการเกี่ยวกับกองทุนรวมนั้นดังต่อไปนี้ (1) แจ้งเป็นหนังสือให้ผู้ดูแลผลประโยชน์และสํานักงานทราบ และแจ้งให้ตลาดหลักทรัพย์ทราบในกรณีที่หน่วยลงทุนของกองทุนรวมนั้นเป็นหลักทรัพย์จดทะเบียนในตลาดหลักทรัพย์ ทั้งนี้ ก่อนวันเลิกกองทุนรวมเป็นเวลาไม่น้อยกว่า 5 วันทําการ (2) ดําเนินการด้วยวิธีการใด ๆ เพื่อให้ผู้ถือหน่วยลงทุนและผู้ลงทุนทั่วไปทราบเรื่องดังกล่าวก่อนวันเลิกกองทุนรวมเป็นเวลาไม่น้อยกว่า 5 วันทําการ เช่น ประกาศในหนังสือพิมพ์รายวันแห่งท้องถิ่น เป็นต้น (3) จําหน่ายทรัพย์สินของกองทุนรวมเพื่อรวบรวมเป็นเงินสด เงินฝากประเภทกระแสรายวัน เงินฝากประเภทออมทรัพย์ และตั๋วสัญญาใช้เงินที่มีกําหนดระยะเวลาใช้เงินคืนเมื่อทวงถาม ให้เสร็จสิ้นก่อนวันเลิกกองทุนรวมส่วน ๑๖ การผ่อนผัน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐๗ ในกรณีที่มีเหตุจําเป็นและสมควร บริษัทจัดการกองทุนรวมอาจขอผ่อนผันการปฏิบัติตามข้อกําหนดดังต่อไปนี้ต่อสํานักงานได้ (1) การเปลี่ยนตัวผู้ดูแลผลประโยชน์ตามข้อ 8 วรรคสาม (2) การคํานวณและการประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน หรือราคารับซื้อคืนหน่วยลงทุน แล้วแต่กรณี ตามข้อ 9 และข้อ 10 (3) ระยะเวลาการไม่ขายหรือไม่รับซื้อคืนหน่วยลงทุน หรือการหยุดรับคําสั่งซื้อหรือคําสั่งขายคืนหน่วยลงทุน ตามข้อ 28(2) (4) การจัดทําและส่งรายงานรอบระยะเวลาบัญชีตามข้อ 35 รายงานรอบระยะเวลา 6 เดือนตามข้อ 36 และข้อมูลที่ต้องแสดงในรายงานดังกล่าวตามข้อ 37 (5) การประกาศการจ่ายเงินปันผลตามข้อ 93 วรรคสอง (1) (6) ระยะเวลาการดําเนินการเมื่อมูลค่าทรัพย์สินสุทธิของกองทุนที่กองทุนรวมไปลงทุนมีมูลค่าลดลงตามข้อ 103 วรรคหนึ่ง (2) ทั้งนี้ ให้บริษัทจัดการกองทุนรวมยื่นความเห็นของผู้ดูแลผลประโยชน์มาเพื่อประกอบการพิจารณาของสํานักงานด้วย (7) การดําเนินการเพื่อเลิกกองทุนรวมตามข้อ 105 วรรคหนึ่ง (4) หรือข้อ 106หมวด ๒ หลักเกณฑ์เพิ่มเติมสําหรับ กองทุนรวมมีประกัน \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐๘ ในหมวดนี้ "กองทุนรวมมีประกัน" หมายความว่า กองทุนรวมที่มีนโยบายการลงทุนในลักษณะของกองทุนมีประกันตามประกาศการลงทุน "ผู้ประกัน" หมายความว่า ผู้ที่ทําสัญญาประกันกับบริษัทจัดการกองทุนรวมในการให้ประกันว่าผู้ถือหน่วยลงทุนจะได้รับชําระเงินลงทุน หรือเงินลงทุนและผลตอบแทน แล้วแต่กรณี ตามจํานวนที่รับประกันไว้ "มติของผู้ถือหน่วยลงทุน" หมายความว่า มติด้วยคะแนนเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกว่าร้อยละ 50 ของจํานวนหน่วยลงทุนที่จําหน่ายได้แล้วทั้งหมดของโครงการข้อ ๑๐๙ เมื่อเกิดหรือรู้ว่าเกิดเหตุการณ์ใด ๆ ที่ทําให้ต้องจัดให้มีผู้ประกันรายใหม่ บริษัทจัดการกองทุนรวมต้องจัดให้มีผู้ประกันรายใหม่ที่มีคุณสมบัติและมีข้อกําหนดตามสัญญาประกันในระดับที่ไม่ต่ํากว่าของผู้ประกันรายเดิม ณ ขณะทําสัญญาเดิมหรือตามที่กําหนดไว้ในข้อผูกพัน แล้วแต่กรณี เว้นแต่ในกรณีใดกรณีหนึ่งดังต่อไปนี้ (1) บริษัทจัดการกองทุนรวมได้รับมติของผู้ถือหน่วยลงทุนให้จัดให้มีผู้ประกันรายใหม่เป็นอย่างอื่น (2) บริษัทจัดการกองทุนรวมได้สงวนสิทธิไว้ในโครงการว่า ในกรณีที่ปรากฏเหตุดังกล่าวบริษัทจัดการกองทุนรวมจะเลิกกองทุนรวมมีประกัน หรือจัดการกองทุนรวมดังกล่าวต่อไปโดยยกเลิกการประกันและเลิกใช้ชื่อหรือคําแสดงชื่อที่มีความหมายในทํานองเดียวกัน โดยถือว่าได้รับมติของผู้ถือหน่วยลงทุนแล้ว ในการขอมติของผู้ถือหน่วยลงทุนตามวรรคหนึ่ง (1) ให้บริษัทจัดการกองทุนรวมเปิดเผยรายละเอียดซึ่งเป็นสาระสําคัญที่แตกต่างกันระหว่างผู้ประกันรายเดิมกับรายใหม่ และเรื่องที่อาจมีผลกระทบต่อสิทธิของผู้ถือหน่วยลงทุนที่สืบเนื่องจากการเปลี่ยนผู้ประกันรายใหม่ ให้ผู้ถือหน่วยลงทุนทราบด้วย ในกรณีที่การจัดให้มีผู้ประกันรายใหม่เกิดขึ้นเนื่องจากความผิดของบริษัทจัดการกองทุนรวมเอง ให้บริษัทจัดการกองทุนรวมรับผิดชดใช้ค่าเสียหายที่เกิดขึ้นจากการเปลี่ยนตัวผู้ประกันหรือที่เกิดขึ้นในระหว่างที่ยังไม่อาจจัดให้มีผู้ประกันรายใหม่ให้แก่กองทุนรวมมีประกันหรือผู้ถือหน่วยลงทุน แล้วแต่กรณีข้อ ๑๑๐ ในกรณีที่ปรากฏว่าการจัดให้มีผู้ประกันรายใหม่จะมีผลทําให้ค่าธรรมเนียมหรือค่าใช้จ่ายในการจัดให้มีผู้ประกันเพิ่มขึ้นเกินกว่าร้อยละ 25 ของอัตราค่าธรรมเนียมหรือค่าใช้จ่ายในการจัดให้มีผู้ประกันสําหรับงวดการประกันล่าสุด บริษัทจัดการกองทุนรวมจะจัดให้มีผู้ประกันรายใหม่ดังกล่าวได้ ต่อเมื่อบริษัทจัดการกองทุนรวมได้แก้ไขเพิ่มเติมโครงการในเรื่องดังกล่าวโดยต้องได้รับมติจากผู้ถือหน่วยลงทุน เว้นแต่บริษัทจัดการกองทุนรวมได้สงวนสิทธิไว้ในโครงการตามข้อ 109 วรรคหนึ่ง (2)ข้อ ๑๑๑ หมวด ๓ หลักเกณฑ์เพิ่มเติมสําหรับ กองทุนรวมวายุภักษ์ \_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๑๓ ในหมวดนี้ คําว่า "กองทุนรวมวายุภักษ์" หมายความว่า กองทุนรวมที่จัดตั้งขึ้นตามมติคณะรัฐมนตรี เมื่อวันที่ 1 กรกฎาคม พ.ศ. 2546ข้อ ๑๑๔ ในการจัดการกองทุนรวมวายุภักษ์ บริษัทจัดการกองทุนรวมอาจแต่งตั้งคณะกรรมการการลงทุน โดยมีหน้าที่กําหนดนโยบายการลงทุนและให้คําแนะนําเกี่ยวกับการลงทุนในภาพกว้าง เพื่อให้การลงทุนเป็นไปโดยสอดคล้องกับวัตถุประสงค์ของกองทุนรวมวายุภักษ์ ทั้งนี้ ให้บริษัทจัดการกองทุนรวมระบุรายละเอียดเกี่ยวกับองค์ประกอบของคณะกรรมการการลงทุน และอํานาจหน้าที่ของคณะกรรมการการลงทุนไว้ในโครงการด้วยข้อ ๑๑๕ บริษัทจัดการกองทุนรวมอาจรับชําระค่าซื้อหน่วยลงทุนของกองทุนรวมวายุภักษ์เป็นทรัพย์สินอื่นแทนเงินสดได้ หากเป็นไปตามหลักเกณฑ์ดังต่อไปนี้ (1) เป็นการขายหน่วยลงทุนให้แก่กระทรวงการคลังซึ่งได้กระทําภายใน 30 วันนับแต่วันที่กองทุนรวมวายุภักษ์เปลี่ยนสภาพจากกองทุนรวมปิดเป็นกองทุนรวมเปิด (2) บริษัทจัดการกองทุนรวมมีการระบุวิธีการรับชําระค่าซื้อหน่วยลงทุนในลักษณะดังกล่าวไว้อย่างชัดเจนแล้วในโครงการข้อ ๑๑๖ มิให้นําความในข้อ 20 วรรคหนึ่ง (1) มาใช้บังคับกับกองทุนรวมวายุภักษ์ ทั้งนี้ ให้บริษัทจัดการกองทุนรวมปฏิบัติต่อการรับคําสั่งซื้อหรือขายคืนหน่วยลงทุนของกองทุนรวมวายุภักษ์ให้เป็นไปตามหลักเกณฑ์ดังต่อไปนี้ (1) ในกรณีที่กองทุนรวมวายุภักษ์มีการสงวนสิทธิหรือกําหนดเงื่อนไขในการจํากัดจํานวนการรับคําสั่งซื้อหรือขายคืนหน่วยลงทุน บริษัทจัดการกองทุนรวมต้องดําเนินการให้มีการระบุการสงวนสิทธิหรือเงื่อนไขดังกล่าวไว้อย่างชัดเจนในโครงการด้วย (2) ในกรณีที่เป็นการสงวนสิทธิในการจํากัดจํานวนการรับคําสั่งขายคืนหน่วยลงทุน หากผู้ถือหน่วยลงทุนมีคําสั่งขายคืนเป็นจํานวนรวมมากกว่าจํานวนที่กําหนดไว้ในโครงการ บริษัทจัดการกองทุนรวมต้องดําเนินการตามคําสั่งขายคืนดังกล่าวโดยวิธีการจัดสรรเฉลี่ยตามสัดส่วนจํานวนหน่วยลงทุนที่ผู้ถือหน่วยลงทุนมีคําสั่งขายคืนทั้งหมด (pro rata basisข้อ ๑๑๗ มิให้นําความในข้อ 94 มาใช้บังคับกับกองทุนรวมวายุภักษ์ ในกรณีที่กองทุนรวมดังกล่าวมีการจ่ายเงินปันผลให้แก่ผู้ถือหน่วยลงทุนด้วยการออกเป็นหน่วยลงทุนหรือจ่ายเป็นทรัพย์สินที่กองทุนรวมลงทุนหรือมีไว้ ตามหลักเกณฑ์ดังต่อไปนี้ (1) เป็นการจ่ายเงินปันผลให้แก่ผู้ถือหน่วยลงทุนที่เป็นกระทรวงการคลังหรือผู้ถือหน่วยลงทุนชนิดเดียวกับกระทรวงการคลัง (2) บริษัทจัดการกองทุนรวมมีการระบุวิธีการในการจ่ายเงินปันผลในลักษณะดังกล่าวไว้อย่างชัดเจนแล้วในข้อผูกพันข้อ ๑๑๘ มิให้นําความในข้อ 93 มาใช้บังคับกับกองทุนรวมวายุภักษ์ ทั้งนี้ ให้บริษัทจัดการกองทุนรวมจ่ายเงินปันผลของกองทุนรวมวายุภักษ์ได้จากกําไรสะสมหรือกําไรสุทธิเมื่อกองทุนรวมมีกําไรสะสมจนถึงรอบระยะเวลาบัญชีที่จะจ่ายเงินปันผลหรือมีกําไรสุทธิในรอบระยะเวลาบัญชีที่จะจ่ายเงินปันผลนั้น หรือจ่ายได้จากสํารองการจ่ายเงินปันผล ในกรณีที่บริษัทจัดการกองทุนรวมพิจารณาให้มีการจ่ายเงินปันผลของกองทุนรวมวายุภักษ์ ให้บริษัทจัดการกองทุนรวมประกาศการจ่ายเงินปันผล วันปิดทะเบียนผู้ถือหน่วยลงทุนเพื่อการจ่ายเงินปันผล และอัตราเงินปันผลโดยไม่ชักช้า ทั้งนี้ ให้บริษัทจัดการกองทุนรวมปฏิบัติดังต่อไปนี้ (1) ประกาศในหนังสือพิมพ์รายวันอย่างน้อย 1 ฉบับ (2) ดําเนินการโดยวิธีการใด ๆ เพื่อให้ผู้ลงทุนทราบถึงการจ่ายเงินปันผล (3) ส่งหนังสือแจ้งให้ผู้ดูแลผลประโยชน์และผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุน และผู้ถือหน่วยลงทุนที่ถือหน่วยลงทุนชนิดไม่ระบุชื่อผู้ถือเมื่อได้รับการร้องขอ ในกรณีที่ผู้ถือหน่วยลงทุนไม่ใช้สิทธิขอรับเงินปันผลจํานวนใดภายในอายุความใช้สิทธิเรียกร้องตามประมวลกฎหมายแพ่งและพาณิชย์ ห้ามบริษัทจัดการกองทุนรวมนําเงินปันผลจํานวนดังกล่าวไปใช้เพื่อการอื่นใดนอกจากเพื่อประโยชน์ของกองทุนรวมวายุภักษ์ข้อ ๑๑๙ มิให้นําความในข้อ 102 มาใช้บังคับในกรณีที่กองทุนรวมวายุภักษ์มีการรับซื้อคืนหน่วยลงทุนเพื่อจํากัดความเสียหายต่อผู้ถือหน่วยลงทุนตามที่ระบุไว้ในโครงการจนเป็นเหตุให้จํานวนผู้ถือหน่วยลงทุนลดลงเหลือน้อยกว่า 35 รายหมวด ๔ หลักเกณฑ์เพิ่มเติมของกองทุนรวมเพื่อการเลี้ยงชีพ ส่วน ๑ กองทุนรวมเพื่อการเลี้ยงชีพทุกประเภท ข้อ ๑๒๐ ในหมวดนี้ คําว่า "กองทุนรวมเพื่อการเลี้ยงชีพ" หมายความว่า กองทุนรวมที่มีนโยบายการลงทุนในลักษณะของกองทุนรวมเพื่อการเลี้ยงชีพตามประกาศการลงทุนข้อ ๑๒๑ ในการจัดการกองทุนรวมเพื่อการเลี้ยงชีพ บริษัทจัดการกองทุนรวมต้องจัดให้มีระบบในการตรวจสอบการซื้อหรือขายคืนหน่วยลงทุนของผู้ถือหน่วยลงทุนข้อ ๑๒๒ มิให้นําความในข้อ 93 มาใช้บังคับ และห้ามมิให้บริษัทจัดการกองทุนรวมจ่ายเงินปันผลให้แก่ผู้ถือหน่วยลงทุนข้อ ๑๒๓ ให้บริษัทจัดการกองทุนรวมจัดทําและส่งรายงานเกี่ยวกับการลงทุนในหน่วยลงทุน ให้ผู้ถือหน่วยลงทุนที่ขายคืนหน่วยลงทุนตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงาน ส่วน ๒ กองทุนรวมเพื่อการเลี้ยงชีพที่รับโอนเงิน จากกองทุนสํารองเลี้ยงชีพ ส่วน ๑๒๔ ในส่วนนี้ "กองทุนรวมเพื่อการเลี้ยงชีพ" หมายความว่า กองทุนรวมเพื่อการเลี้ยงชีพที่รับโอนเงินจากกองทุนสํารองเลี้ยงชีพ "เงินจากกองทุนสํารองเลี้ยงชีพ" หมายความว่า (1) เงินที่กองทุนรวมเพื่อการเลี้ยงชีพรับโอนจากกองทุนสํารองเลี้ยงชีพ (2) เงินตาม (1) ที่กองทุนรวมเพื่อการเลี้ยงชีพรับโอนต่อเนื่องจากกองทุนรวมเพื่อการเลี้ยงชีพอื่น (3) ผลประโยชน์อันเกิดจากเงินตาม (1) และ (2) "เงินสะสม" หมายความว่า เงินสะสมตามกฎหมายว่าด้วยกองทุนสํารองเลี้ยงชีพข้อ ๑๒๕ ให้บริษัทจัดการกองทุนรวมดําเนินการดังต่อไปนี้ (1) จัดให้มีระบบงานเพื่อแยกส่วนของผู้ถือหน่วยลงทุนที่รองรับเงินจากกองทุนสํารองเลี้ยงชีพออกจากส่วนของผู้ถือหน่วยลงทุนทั่วไปของกองทุนรวมเพื่อการเลี้ยงชีพ (2) จัดให้มีระบบงานในการจําแนกเงินจากกองทุนสํารองเลี้ยงชีพของผู้ถือหน่วยลงทุนแต่ละรายออกเป็น 2 ส่วนดังนี้ (ก) เงินสะสม (ข) เงินอื่นที่ไม่ใช่เงินสะสม (3) จัดเก็บข้อมูลของผู้ถือหน่วยลงทุนเกี่ยวกับอายุ และระยะเวลาการเป็นสมาชิกหรือการเป็นผู้ถือหน่วยลงทุนของกองทุนสํารองเลี้ยงชีพหรือกองทุนรวมเพื่อการเลี้ยงชีพ แล้วแต่กรณี เพื่อการนับอายุต่อเนื่องข้อ ๑๒๖ ในกรณีที่ผู้ถือหน่วยลงทุนรายใดไม่ประสงค์จะลงทุนในกองทุนรวมเพื่อการเลี้ยงชีพไม่ว่าทั้งหมดหรือบางส่วน ให้บริษัทจัดการกองทุนรวมแจ้งข้อมูลเกี่ยวกับการเสียสิทธิประโยชน์ทางภาษีให้แก่ผู้ถือหน่วยลงทุนรายดังกล่าวทราบข้อ ๑๒๗ ในกรณีผู้ถือหน่วยลงทุนประสงค์จะโอนเงินจากกองทุนสํารองเลี้ยงชีพบางส่วนไปยังกองทุนรวมอื่น ให้สามารถทําได้โดยโอนเงินสะสมและเงินอื่นที่ไม่ใช่เงินสะสมในอัตราที่เท่ากัน ข้อ ๑๒๘ ในการเปิดเผยข้อมูลมูลค่าทรัพย์สินสุทธิของกองทุนรวมเพื่อการเลี้ยงชีพ ให้บริษัทจัดการกองทุนรวมระบุไว้ด้วยว่า มูลค่าทรัพย์สินสุทธิดังกล่าวได้รวมเงินจากกองทุนสํารองเลี้ยงชีพไว้ด้วย บริษัทจัดการกองทุนรวมต้องไม่นําข้อมูลในส่วนของเงินจากกองทุนสํารองเลี้ยงชีพไปรวมคํานวณเป็นข้อมูลเงินลงทุนและภาพรวมอุตสาหกรรมในธุรกิจกองทุนรวมหมวด ๕ หลักเกณฑ์เพิ่มเติมสําหรับกองทุนรวม สําหรับผู้ลงทุนในต่างประเทศ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒๙ ในหมวดนี้ คําว่า "กองทุนรวมสําหรับผู้ลงทุนในต่างประเทศ" หมายความว่า กองทุนรวมที่มีนโยบายการลงทุนในลักษณะของกองทุนรวมสําหรับผู้ลงทุนในต่างประเทศตามประกาศการลงทุนข้อ ๑๓๐ มิให้นําความในข้อ 9 ข้อ 10 ข้อ 11 ข้อ 93 วรรคสอง และข้อ 106 มาใช้บังคับกับกองทุนรวมสําหรับผู้ลงทุนในต่างประเทศ มิให้นําความในข้อ 101(2) และข้อ 102(1) (ข) มาใช้บังคับกับกองทุนรวมสําหรับผู้ลงทุนในต่างประเทศซึ่งจดทะเบียนกองทรัพย์สินเป็นกองทุนรวมกับสํานักงานก่อนวันที่ 16 มิถุนายน พ.ศ. 2547 และกองทุนรวมดังกล่าวมีผู้ถือหน่วยลงทุนเป็นบุคคลต่างประเทศที่มีลักษณะทํานองเดียวกับกองทุรวม กองทุนบําเหน็จบํานาญข้าราชการ กองทุนประกันสังคม หรือกองทุนสํารองเลี้ยงชีพเท่านั้นหมวด ๖ หมวด 6 หลักเกณฑ์เพิ่มเติมสําหรับกองทุนรวม หุ้นระยะยาว \_\_\_\_\_\_\_\_\_\_\_\_\_\_\_\_\_\_\_\_ข้อ ๑๓๑ ในหมวดนี้ คําว่า "กองทุนรวมหุ้นระยะยาว" หมายความว่า กองทุนรวมที่มีนโยบายการลงทุนในลักษณะของกองทุนรวมหุ้นระยะยาวตามประกาศการลงทุนข้อ ๑๓๒ ในการจัดการกองทุนรวมหุ้นระยะยาว บริษัทจัดการกองทุนรวมต้องจัดให้มีระบบดังต่อไปนี้ (1) ระบบในการขายคืนหน่วยลงทุนตามที่สมาคมกําหนดโดยได้รับความเห็นชอบจากสํานักงาน (2) ระบบในการตรวจสอบการซื้อหรือขายคืนหน่วยลงทุนของผู้ถือหน่วยลงทุน ข้อ 133 ในการโอนย้ายการลงทุนในหน่วยลงทุนของกองทุนรวมหุ้นระยะยาวไปยังกองทุนรวมหุ้นระยะยาวอื่น บริษัทจัดการกองทุนรวมต้องโอนเงินลงทุนในหน่วยลงทุนพร้อมด้วยผลประโยชน์ทั้งหมดภายใน 5 วันทําการนับแต่วันที่บริษัทจัดการกองทุนรวมได้รับคําสั่งจากผู้ถือหน่วยลงทุน หรือภายใน 5 วันทําการเมื่อเกิดเหตุการณ์ตามข้อ 135 และผู้ถือหน่วยลงทุนได้แสดงเจตนาไว้ในใบจองซื้อหน่วยลงทุนหรือในใบคําสั่งซื้อหน่วยลงทุนข้อ ๑๓๓ ในการโอนย้ายการลงทุนในหน่วยลงทุนของกองทุนรวมหุ้นระยะยาวไปยังกองทุนรวมหุ้นระยะยาวอื่น บริษัทจัดการกองทุนรวมต้องโอนเงินลงทุนในหน่วยลงทุนพร้อมด้วยผลประโยชน์ทั้งหมดภายใน 5 วันทําการนับแต่วันที่บริษัทจัดการกองทุนรวมได้รับคําสั่งจากผู้ถือหน่วยลงทุน หรือภายใน 5 วันทําการเมื่อเกิดเหตุการณ์ตามข้อ 135 และผู้ถือหน่วยลงทุนได้แสดงเจตนาไว้ในใบจองซื้อหน่วยลงทุนหรือในใบคําสั่งซื้อหน่วยลงทุนข้อ ๑๓๔ มิให้นําความในข้อ 93 มาใช้บังคับกับกองทุนรวมหุ้นระยะยาว ทั้งนี้ การจ่ายเงินปันผลของกองทุนรวมหุ้นระยะยาว จะจ่ายได้เมื่อกองทุนรวมมีกําไรสะสมและจะต้องไม่ทําให้กองทุนรวมมีผลขาดทุนสะสมในรอบระยะเวลาบัญชีที่มีการจ่ายเงินปันผลนั้น การจ่ายเงินปันผลของกองทุนรวมหุ้นระยะยาวในแต่ละครั้ง ให้เลือกจ่ายให้เป็นไปตามหลักเกณฑ์อย่างใดอย่างหนึ่งดังต่อไปนี้ (1) จ่ายจากเงินปันผลหรือดอกเบี้ยรับที่ได้รับจากทรัพย์สินของกองทุนรวม (2) จ่ายได้ไม่เกินร้อยละ 30 ของกําไรสะสมดังกล่าว หรือกําไรสุทธิในรอบระยะเวลาบัญชีที่จะจ่ายเงินปันผลนั้น แล้วแต่จํานวนใดจะต่ํากว่าข้อ ๑๓๕ ให้บริษัทจัดการกองทุนรวมดําเนินการตามข้อ 136 เมื่อปรากฏว่ากองทุนรวมหุ้นระยะยาวมีจํานวนผู้ถือหน่วยลงทุนลดลงเหลือน้อยกว่า 35 รายในวันทําการใด ๆ และมิให้นําความในข้อ 102 และข้อ 105 มาใช้บังคับข้อ ๑๓๖ เมื่อเกิดเหตุการณ์ตามข้อ 135 ให้บริษัทจัดการกองทุนรวมดําเนินการดังต่อไปนี้ (1) ยุติการรับคําสั่งซื้อและคําสั่งขายคืนหน่วยลงทุนตั้งแต่วันทําการที่ปรากฏเหตุการณ์ตามข้อ 135 (2) แจ้งให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบทางไปรษณียลงทะเบียนว่าบริษัทจัดการกองทุนรวมจะดําเนินการโอนย้ายการลงทุนตามข้อ 133 และดําเนินการตามที่กําหนดในข้อนี้ รวมทั้งให้แจ้งเป็นหนังสือให้สํานักงานทราบ ทั้งนี้ ภายใน 3 วันทําการนับแต่วันที่เกิดเหตุการณ์ตามข้อ 135 (3) จําหน่ายหลักทรัพย์หรือทรัพย์สินที่เหลืออยู่ของกองทุนรวมดังกล่าวภายใน 5 วันทําการนับแต่วันที่เกิดเหตุการณ์ตามข้อ 135 เพื่อรวบรวมเงินเท่าที่สามารถกระทําได้และชําระค่าขายคืนหน่วยลงทุนให้แก่ผู้ถือหน่วยลงทุนที่มิได้แสดงเจตนาโอนย้ายการลงทุนไปยังกองทุนรวมหุ้นระยะยาวอื่นโดยอัตโนมัติ (4) ชําระค่าขายคืนหน่วยลงทุนให้ผู้ถือหน่วยลงทุนที่มิได้แสดงเจตนาโอนย้ายการลงทุนไปยังกองทุนรวมหุ้นระยะยาวอื่นตามสัดส่วนจํานวนเงินที่รวบรวมได้ตามวรรคหนึ่ง (3) ให้ผู้ถือหน่วยลงทุนภายใน 10 วันทําการนับแต่วันที่เกิดเหตุการณ์ตามข้อ 135 และเมื่อได้ดําเนินการชําระค่าขายคืนหน่วยลงทุนแล้วให้ถือว่าเป็นการเลิกกองทุนรวมนั้น เมื่อได้ดําเนินการตามวรรคหนึ่งแล้ว หากมีหลักทรัพย์หรือทรัพย์สินคงเหลืออยู่จากการดําเนินการตามวรรคหนึ่ง (3) ให้บริษัทจัดการกองทุนรวมดําเนินการตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการชําระบัญชีของกองทุนรวมหมวด ๗ หลักเกณฑ์เพิ่มเติมสําหรับ กองทุนรวมอีทีเอฟ \_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๓๗ ในหมวดนี้ "กองทุนรวมอีทีเอฟ" หมายความว่า กองทุนรวมที่มีนโยบายการลงทุนในลักษณะของกองทุนรวมอีทีเอฟตามประกาศการลงทุน ข้อ 138 บริษัทจัดการกองทุนรวมจะรับซื้อคืนหน่วยลงทุนของกองทุนรวมอีทีเอฟจากผู้ถือหน่วยลงทุนที่เป็นผู้ลงทุนทั่วไปได้เมื่อเป็นไปตามเงื่อนไขในการรับซื้อคืนหน่วยลงทุนที่กําหนดไว้ในโครงการ ข้อ 139 ในกรณีของกองทุนรวมอีทีเอฟที่ตั้งเพื่อส่งเสริมการพัฒนาตลาดพันธบัตรสกุลเงินท้องถิ่นในภูมิภาคตามโครงการจัดตั้งกองทุนพันธบัตรเอเชียระยะที่ 2 (Asian Bond Fund 2) ตามมติของที่ประชุมกลุ่มธนาคารกลางสมาชิก Executives Meeting of East Asia and Pacific Central Banks (EMEAP) บริษัทจัดการกองทุนรวมจะกําหนดปริมาณหรือมูลค่าหน่วยลงทุนของกองทุนรวมดังกล่าวที่บริษัทจัดการกองทุนรวมจะรับซื้อคืนจากผู้ถือหน่วยลงทุนได้ก็ต่อเมื่อได้รับความเห็นชอบจากสํานักงานข้อ ๑๓๘ บริษัทจัดการกองทุนรวมจะรับซื้อคืนหน่วยลงทุนของกองทุนรวมอีทีเอฟจากผู้ถือหน่วยลงทุนที่เป็นผู้ลงทุนทั่วไปได้เมื่อเป็นไปตามเงื่อนไขในการรับซื้อคืนหน่วยลงทุนที่กําหนดไว้ในโครงการข้อ ๑๓๙ ในกรณีของกองทุนรวมอีทีเอฟที่ตั้งเพื่อส่งเสริมการพัฒนาตลาดพันธบัตรสกุลเงินท้องถิ่นในภูมิภาคตามโครงการจัดตั้งกองทุนพันธบัตรเอเชียระยะที่ 2 (Asian Bond Fund 2) ตามมติของที่ประชุมกลุ่มธนาคารกลางสมาชิก Executives Meeting of East Asia and Pacific Central Banks (EMEAP) บริษัทจัดการกองทุนรวมจะกําหนดปริมาณหรือมูลค่าหน่วยลงทุนของกองทุนรวมดังกล่าวที่บริษัทจัดการกองทุนรวมจะรับซื้อคืนจากผู้ถือหน่วยลงทุนได้ก็ต่อเมื่อได้รับความเห็นชอบจากสํานักงานข้อ ๑๔๐ ในกรณีที่มูลค่าที่ใช้เป็นเกณฑ์ในการคํานวณราคาขายหน่วยลงทุนและราคารับซื้อคืนหน่วยลงทุนที่กําหนดไว้ตามข้อ 10 วรรคหนึ่ง (1) และ (2) จะทําให้มีความไม่แน่นอนเกี่ยวกับจํานวนหลักทรัพย์หรือทรัพย์สินอื่นที่ใช้ชําระเป็นค่าซื้อหน่วยลงทุนของกองทุนรวมอีทีเอฟ บริษัทจัดการกองทุนรวมอาจขอผ่อนผันการใช้มูลค่าในการคํานวณราคาขายและราคารับซื้อคืนให้แตกต่างจากมูลค่าที่กําหนดไว้ตามข้อดังกล่าวต่อสํานักงานได้ข้อ ๑๔๑ ในระหว่างที่ตลาดหลักทรัพย์เปิดทําการซื้อขายหน่วยลงทุนของกองทุนรวมอีทีเอฟ ให้บริษัทจัดการกองทุนรวมเปิดเผยข้อมูลดังต่อไปนี้ ด้วยวิธีการใด ๆ เพื่อให้ผู้ลงทุนสามารถใช้ข้อมูลดังกล่าวประกอบการตัดสินใจลงทุนในหน่วยลงทุนของกองทุนรวมอีทีเอฟ เว้นแต่จะได้รับการผ่อนผันจากสํานักงาน (1) ข้อมูลความเคลื่อนไหวของมูลค่าทรัพย์สินสุทธิของกองทุนรวมอีทีเอฟโดยต้องเป็นไปตามหลักเกณฑ์ดังนี้ (ก) มูลค่าทรัพย์สินสุทธิที่เปิดเผยไม่ต้องได้รับการรับรองจากผู้ดูแลผลประโยชน์ และไม่ต้องใช้ตัวเลขทศนิยมตามหลักเกณฑ์ในข้อ 11 (ข) ความถี่ในการเปิดเผยมูลค่าทรัพย์สินสุทธิต้องสอดคล้องกับการเปิดเผยข้อมูลเกี่ยวกับมูลค่าหรือราคาของปัจจัยอ้างอิงของกองทุนรวมอีทีเอฟ (2) ข้อมูลความคลาดเคลื่อน (tracking errors) ของมูลค่าทรัพย์สินสุทธิของกองทุนรวมอีทีเอฟจากมูลค่าของปัจจัยอ้างอิงสุดท้าย (ultimate underlying) โดยให้เปิดเผยก่อนการเปิดซื้อขายหลักทรัพย์รอบแรกของตลาดหลักทรัพย์ข้อ ๑๔๒ มิให้นําความในข้อ 102(1) และข้อ 105 มาใช้บังคับกับกรณีที่เป็นกองทุนรวมอีทีเอฟ ให้บริษัทจัดการกองทุนรวมดําเนินการตามข้อ 143 เมื่อปรากฏว่าจํานวนผู้ถือหน่วยลงทุนของกองทุนรวมมีไม่ถึง 35 รายภายหลังจากวันที่เริ่มซื้อขายหน่วยลงทุนในตลาดรองข้อ ๑๔๓ เมื่อปรากฏกรณีตามข้อ 142 วรรคสอง ให้บริษัทจัดการกองทุนรวมดําเนินการดังต่อไปนี้ (1) ยุติการรับคําสั่งซื้อและคําสั่งขายคืนหน่วยลงทุนตั้งแต่วันที่บริษัทจัดการกองทุนรวมทราบเหตุตามข้อ 142 วรรคสอง (2) แจ้งให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบโดยทางไปรษณีย์ลงทะเบียน รวมทั้งแจ้งเป็นหนังสือให้สํานักงานทราบด้วย ทั้งนี้ ภายในวันถัดจากวันที่บริษัทจัดการกองทุนรวมทราบเหตุตามข้อ 142 วรรคสอง (3) จําหน่ายหลักทรัพย์หรือทรัพย์สินที่เหลืออยู่ของกองทุนรวมดังกล่าวภายในวันถัดจากวันที่บริษัทจัดการกองทุนรวมทราบเหตุตามข้อ 142 วรรคสอง เพื่อรวบรวมเงินเท่าที่สามารถกระทําได้ เพื่อชําระค่าขายคืนหน่วยลงทุนให้ผู้ถือหน่วยลงทุนโดยอัตโนมัติ (4) ชําระค่าขายคืนหน่วยลงทุนตามสัดส่วนจํานวนเงินที่รวบรวมได้ตามวรรคหนึ่ง (3) ให้ผู้ถือหน่วยลงทุนภายใน 10 วันทําการนับแต่วันที่บริษัทจัดการกองทุนรวมทราบเหตุตามข้อ 142 วรรคสอง และเมื่อได้ดําเนินการชําระค่าขายคืนหน่วยลงทุนแล้วให้ถือว่าเป็นการเลิกกองทุนรวมนั้น เมื่อได้ดําเนินการตามวรรคหนึ่งแล้ว หากมีหลักทรัพย์หรือทรัพย์สินคงเหลืออยู่จากการดําเนินการตามวรรคหนึ่ง (3) ให้บริษัทจัดการกองทุนรวมดําเนินการตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการชําระบัญชีของกองทุนรวมหมวด ๘ หลักเกณฑ์เพิ่มเติมสําหรับกองทุนรวมหมวดอุตสาหกรรม ที่มุ่งลงทุนในหมวดพัฒนาอสังหาริมทรัพย์ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๔๔ ในหมวดนี้ คําว่า "กองทุนรวมหมวดอุตสาหกรรม" และ "กองทุนรวมเพื่อการเลี้ยงชีพ" หมายความว่า กองทุนรวมที่มีนโยบายการลงทุนในลักษณะของกองทุนรวมหมวดอุตสาหกรรมหรือกองทุนรวมเพื่อการเลี้ยงชีพ ตามประกาศการลงทุน แล้วแต่กรณีข้อ ๑๔๕ ความในหมวดนี้มิให้ใช้บังคับกับกองทุนรวมเพื่อการเลี้ยงชีพข้อ ๑๔๖ ในกรณีที่กองทุนรวมหมวดอุตสาหกรรมที่มุ่งลงทุนในหมวดพัฒนาอสังหาริมทรัพย์ได้รับประโยชน์ตอบแทนเป็นเงินปันผลหรือเงินตอบแทนอื่นในลักษณะเดียวกันจากการลงทุนในทรัพย์สินประเภทใดประเภทหนึ่งดังต่อไปนี้ ให้บริษัทจัดการกองทุนรวมนําเงินดังกล่าวจ่ายเป็นเงินปันผลแก่ผู้ถือหน่วยลงทุนของกองทุนรวม อย่างน้อย 1 ครั้งในรอบปีบัญชีที่ได้รับประโยชน์ตอบแทน โดยให้ปฏิบัติตามหลักเกณฑ์ที่กําหนดในข้อ 147 และข้อ 148 (1) หน่วยลงทุนของกองทุนรวมอสังหาริมทรัพย์ (2) หน่วยทรัสต์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ (3) ตราสารของกองทุนอสังหาริมทรัพย์ต่างประเทศที่มีการลงทุนในอสังหาริมทรัพย์ในประเทศไทย ไม่ว่าจะเป็นการลงทุนโดยตรง หรือโดยอ้อมผ่านการลงทุนในหน่วยลงทุนตาม (1) หรือหน่วยทรัสต์ตาม (2) รวมกันไม่น้อยกว่าร้อยละ 30 ของมูลค่าทรัพย์สินสุทธิล่าสุด ณ วันปิดสมุดทะเบียนเพื่อจ่ายประโยชน์ตอบแทนจากการลงทุนของกองทุนนั้น (4) หน่วยของกองทุนต่างประเทศที่มีการลงทุนในอสังหาริมทรัพย์ในประเทศไทย ไม่ว่าจะเป็นการลงทุนโดยตรง หรือโดยอ้อมผ่านการลงทุนในหน่วยลงทุนตาม (1) หน่วยทรัสต์ตาม (2) หรือตราสารตาม (3) รวมกันไม่น้อยกว่าร้อยละ 30 ของมูลค่าทรัพย์สินสุทธิล่าสุด ณ วันปิดสมุดทะเบียนเพื่อจ่ายประโยชน์ตอบแทนจากการลงทุนของกองทุนนั้นข้อ ๑๔๗ ให้บริษัทจัดการกองทุนรวมจ่ายเงินปันผลแก่ผู้ถือหน่วยลงทุนไม่น้อยกว่าผลลัพธ์ที่คํานวณจากประโยชน์ตอบแทนที่ได้รับหักด้วยค่าใช้จ่ายทุกประเภทในรอบระยะเวลาบัญชีที่จะจ่ายเงินปันผล เว้นแต่กรณีดังต่อไปนี้ (1) กรณีที่กองทุนรวมมีกําไรสุทธิหรือกําไรสะสมในรอบระยะเวลาบัญชีที่มีการจ่ายเงินปันผล แต่รายการกําไรสุทธิหรือกําไรสะสมทั้ง 2 รายการดังกล่าวมียอดเงินน้อยกว่าจํานวนเงินปันผลที่คํานวณได้ ให้บริษัทจัดการกองทุนรวมจ่ายเงินปันผลเท่ากับยอดกําไรสุทธิหรือกําไรสะสมนั้น แล้วแต่จํานวนใดจะมากกว่า (2) กรณีที่เงินปันผลที่จะจ่ายเมื่อคํานวณแล้วเป็นจํานวนเงินน้อยกว่า 25 สตางค์ต่อหน่วยลงทุน บริษัทจัดการกองทุนรวมอาจงดจ่ายเงินปันผลดังกล่าวก็ได้ ทั้งนี้ สําหรับกองทุนรวมที่มีนโยบายในการจ่ายเงินปันผลมากกว่า 1 ครั้งในรอบปีบัญชี ให้นํายอดเงินปันผลที่คํานวณได้น้อกว่า 25 สตางค์ต่อหน่วยลงทุนนั้นไปรวมคํานวณกับการจ่ายเงินปันผลในครั้งต่อไปของรอบปีบัญชีเดียวกันด้วยข้อ ๑๔๘ ให้บริษัทจัดการกองทุนรวมจ่ายเงินปันผลตามหมวดนี้ให้แก่ผู้ถือหน่วยลงทุนให้แล้วเสร็จภายใน 90 วันนับแต่วันสิ้นรอบระยะเวลาบัญชีที่จะจ่ายเงินปันผลภาค ๓ การจัดการกองทุนส่วนบุคคล \_\_\_\_\_\_\_\_\_\_\_\_\_\_\_\_\_\_\_\_\_\_\_หมวด ๑ บททั่วไป \_\_\_\_\_\_\_\_\_\_\_\_ส่วน ๑ หลักเกณฑ์ทั่วไป \_\_\_\_\_\_\_\_\_\_\_\_\_\_ข้อ ๑๔๙ เมื่อมีการลงนามในสัญญารับจัดการกองทุนส่วนบุคคลแล้ว ให้บริษัทจัดการกองทุนส่วนบุคคลเปิดเผยข้อมูลดังต่อไปนี้ ให้ลูกค้ารับทราบเป็นลายลักษณ์อักษรหรือผ่านทางสื่ออิเล็กทรอนิกส์ เว้นแต่ลูกค้าที่มิใช่กองทุนสํารองเลี้ยงชีพปฏิเสธการรับทราบข้อมูล (1) การประเมินผลการดําเนินงานของกองทุนส่วนบุคคล (ก) วิธีการประเมินผลการดําเนินงานของกองทุนส่วนบุคคลนั้น โดยอาจเปรียบเทียบกับหลักเกณฑ์ที่สามารถอ้างอิงได้ ทั้งนี้ ให้ระบุสมมติฐานและข้อจํากัดในการประเมินผลการดําเนินงานดังกล่าวด้วย (ข) ช่วงเวลาสําหรับการประเมินผลการดําเนินงานซึ่งต้องกําหนดให้มีการประเมินผลทุกเดือน (2) ชื่อผู้รับฝากทรัพย์สิน รวมทั้งหน้าที่และความรับผิดชอบของผู้รับฝากทรัพย์สิน (3) การลงทุนและผลการดําเนินงานของกองทุนส่วนบุคคล (4) ข้อมูลเกี่ยวกับกองทุนส่วนบุคคลที่ได้มีการเปลี่ยนแปลงในส่วนที่เป็นสาระสําคัญ (5) ข้อมูลเกี่ยวกับการลงทุนในหรือมีไว้ซึ่งหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์หรือการก่อภาระผูกพันใด ๆ แก่ทรัพย์สินของลูกค้า การทําธุรกรรมการซื้อโดยมีสัญญาขายคืน และการทําธุรกรรมการให้ยืมหลักทรัพย์ (6) ข้อมูลเกี่ยวกับกองทุนส่วนบุคคลอื่นใดเพื่อคุ้มครองประโยชน์ของลูกค้าตามที่สํานักงานกําหนด การเปิดเผยข้อมูลตามวรรคหนึ่ง (3) (4) และ (6) ให้แก่ลูกค้าที่เป็นกองทุนสํารองเลี้ยงชีพ ให้เป็นไปตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงาน มิให้นําความในวรรคหนึ่งมาใช้บังคับกับ (1) การจัดการกองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ (2) การจัดการกองทุนประกันสังคมตามกฎหมายว่าด้วยประกันสังคมข้อ ๑๕๐ ให้บริษัทจัดการกองทุนส่วนบุคคลเปิดเผยข้อมูลการลงทุนในตราสารตามข้อ 44 วรรคหนึ่ง (1) และ (2) ต่อลูกค้าที่เป็นกองทุนสํารองเลี้ยงชีพ โดยให้เปิดเผยข้อมูลการลงทุนดังกล่าวไว้ในรายงานรายเดือนและรายงานรายปีตามข้อ 161ข้อ ๑๕๑ ให้บริษัทจัดการกองทุนส่วนบุคคลจัดทํารายงานการทําธุรกรรมการให้ยืมหลักทรัพย์ตามข้อ 43 วรรคหนึ่ง โดยให้จัดเก็บรายงานดังกล่าวไว้ให้สํานักงานตรวจสอบได้ข้อ ๑๕๒ ในกรณีที่กองทุนส่วนบุคคลรายย่อยหรือกองทุนสํารองเลี้ยงชีพมีการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง ให้บริษัทจัดการกองทุนส่วนบุคคลจัดทําข้อมูลเกี่ยวกับการลงทุนดังกล่าวตามข้อ 45 วรรคหนึ่ง (1) (2) และ (3) และให้จัดส่งข้อมูลให้ลูกค้าหรือคณะกรรมการกองทุนสํารองเลี้ยงชีพ แล้วแต่กรณี เพื่อประโยชน์ตามความในวรรคหนึ่ง คําว่า "กองทุนส่วนบุคคลรายย่อย" หมายความว่า กองทุนส่วนบุคคลที่ไม่ใช่กองทุนสํารองเลี้ยงชีพ ที่มีมูลค่าทรัพย์สินของผู้ลงทุนต่ํากว่า 1 ล้านบาท ข้อ ๑๕๓ เมื่อสัญญารับจัดการกองทุนส่วนบุคคลสิ้นสุดลง ให้บริษัทจัดการกองทุนส่วนบุคคลส่งมอบหลักทรัพย์และทรัพย์สินของกองทุนส่วนบุคคลให้แก่ลูกค้าหรือผู้รับฝากทรัพย์สินแล้วแต่กรณี ภายในระยะเวลาที่บริษัทจัดการกองทุนส่วนบุคคลและลูกค้าได้ตกลงกัน ทั้งนี้ ในกรณีที่เป็นการจัดการกองทุนสํารองเลี้ยงชีพ ให้บริษัทจัดการกองทุนส่วนบุคคลส่งมอบหลักทรัพย์และทรัพย์สินโดยเร็วที่สุดข้อ ๑๕๔ ให้นําความในข้อ 95 วรรคหนึ่ง (2) มาใช้บังคับกับการเรียกเก็บค่าธรรมเนียมการจัดการของบริษัทจัดการกองทุนส่วนบุคคลโดยอนุโลมส่วน ๒ การใช้สิทธิออกเสียงในที่ประชุมผู้ถือหุ้นของลูกค้า \_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕๕ ในกรณีที่บริษัทจัดการกองทุนส่วนบุคคลได้ลงทุนในหรือมีไว้ซึ่งหุ้นของบริษัทใดเพื่อเป็นทรัพย์สินของกองทุนส่วนบุคคล หากลูกค้าได้มอบหมายให้บริษัทจัดการกองทุนส่วนบุคคลใช้สิทธิออกเสียงในที่ประชุมผู้ถือหุ้นของบริษัทดังกล่าว ให้บริษัทจัดการกองทุนส่วนบุคคลปฏิบัติตามข้อ 92 โดยอนุโลม และดําเนินการดังต่อไปนี้ (1) ในกรณีของกองทุนส่วนบุคคลที่มิใช่กองทุนสํารองเลี้ยงชีพ ให้รายงานการได้ใช้สิทธิออกเสียงให้ลูกค้าทราบเมื่อได้ดําเนินการใช้สิทธิออกเสียงแล้ว (2) ในกรณีของกองทุนส่วนบุคคลที่เป็นกองทุนสํารองเลี้ยงชีพ ให้แจ้งให้ลูกค้าทราบไว้ในรายงานรายปีตามข้อ 161 ว่า ลูกค้าสามารถตรวจดูแนวทางในการใช้สิทธิออกเสียงและการดําเนินการใช้สิทธิออกเสียงได้โดยวิธีที่บริษัทจัดการกองทุนส่วนบุคคลได้เปิดเผยข้อมูลไว้ข้อ ๑๕๖ ในกรณีที่บริษัทจัดการกองทุนส่วนบุคคลได้ลงทุนในหรือมีไว้ซึ่งหุ้นของบริษัทใดเพื่อเป็นทรัพย์สินของกองทุนส่วนบุคคล และลูกค้าไม่ได้มอบหมายให้บริษัทจัดการกองทุนส่วนบุคคลใช้สิทธิออกเสียงในที่ประชุมผู้ถือหุ้นของบริษัทดังกล่าว ให้บริษัทจัดการกองทุนส่วนบุคคลดําเนินการดังต่อไปนี้ (1) ในกรณีของกองทุนส่วนบุคคลที่มิใช่กองทุนสํารองเลี้ยงชีพ บริษัทจัดการกองทุนส่วนบุคคลจะเสนอความเห็นเกี่ยวกับการใช้สิทธิออกเสียงให้ลูกค้าทราบก็ได้ (2) ในกรณีของกองทุนส่วนบุคคลที่เป็นกองทุนสํารองเลี้ยงชีพ บริษัทจัดการกองทุนส่วนบุคคลต้องเสนอความเห็นเกี่ยวกับการใช้สิทธิออกเสียงให้คณะกรรมการกองทุนสํารองเลี้ยงชีพทราบ หรือขอรัมอบหมายจากคณะกรรมการกองทุนเพื่อไปใช้สิทธิออกเสียงแทนส่วน ๓ การจัดทําและส่งรายงานต่อสํานักงาน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕๗ ในส่วนนี้ "งานทะเบียนสมาชิกกองทุน" หมายความว่า งานที่เกี่ยวกับการจัดทําทะเบียนข้อมูลสมาชิกกองทุน และการจัดทําและจัดส่งรายงานแสดงยอดเงินสะสมของลูกจ้าง เงินสมทบนายจ้างพร้อมทั้งผลประโยชน์ของเงินสะสมและเงินสมทบของลูกจ้างแต่ละรายข้อ ๑๕๘ ให้บริษัทจัดการกองทุนส่วนบุคคลจัดทําและส่งรายงานสถานะและการลงทุนของทุกกองทุนส่วนบุคคลเป็นรายเดือน ต่อสํานักงานตามรูปแบบและวิธีการที่กําหนดภายในวันที่ 20 ของเดือนถัดไป โดยให้จัดส่งผ่านระบบอิเล็กทรอนิกส์ที่สํานักงานจัดไว้ และดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ ความในข้อนี้มิให้ใช้บังคับกับกองทุนส่วนบุคคลที่เป็นกองทุนสํารองเลี้ยงชีพข้อ ๑๕๙ ให้บริษัทจัดการกองทุนส่วนบุคคลจัดทํารายงานการฝากทรัพย์สินของกองทุนส่วนบุคคลไว้กับผู้รับฝากทรัพย์สินแต่ละราย ณ สิ้นวันทําการสุดท้ายของแต่ละปี และจัดส่งให้สํานักงานภายใน 30 วันนับแต่วันสิ้นปีปฏิทิน ทั้งนี้ รายงานดังกล่าวให้เป็นตามรูปแบบและวิธีการที่สํานักงานกําหนดข้อ ๑๖๐ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการกองทุนส่วนบุคคลจัดทําและส่งข้อมูลการจัดการกองทุนสํารองเลี้ยงชีพดังต่อไปนี้ ตามรูปแบบและวิธีการที่สํานักงานกําหนด (1) รายงานรายละเอียดของหลักทรัพย์และทรัพย์สินที่ทุกกองทุนสํารองเลี้ยงชีพลงทุนหรือมีไว้เป็นรายเดือน โดยให้จัดส่งภายในวันที่ 20 ของเดือนถัดไป (2) รายงานสถานะและการลงทุนของแต่ละกองทุนสํารองเลี้ยงชีพเป็นรายเดือน โดยให้จัดส่งภายในวันที่ 20 ของเดือนถัดไป (3) รายงานรายได้ ค่าใช้จ่าย และการเปลี่ยนแปลงส่วนของสมาชิกและนายจ้างของทุกกองทุนสํารองเลี้ยงชีพเป็นรายเดือน โดยให้จัดส่งภายในวันที่ 20 ของเดือนถัดไป (4) รายงานรายละเอียดของแต่ละกองทุนสํารองเลี้ยงชีพเป็นรายไตรมาส โดยให้จัดส่งภายในวันที่ 20 ของเดือนถัดจากเดือนสุดท้ายของแต่ละไตรมาส การจัดส่งข้อมูลตามวรรคหนึ่ง ให้บริษัทจัดการกองทุนส่วนบุคคลกระทําผ่านระบบอิเล็กทรอนิกส์ที่สํานักงานจัดไว้ โดยดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ข้อ ๑๖๑ ให้บริษัทจัดการกองทุนส่วนบุคคลจัดทําและส่งรายงานรายเดือนและรายงานรายปีให้แก่ลูกค้าที่เป็นกองทุนสํารองเลี้ยงชีพตามประกาศสมาคมบริษัทจัดการกองทุนว่าด้วยหลักเกณฑ์และวิธีการในการจัดทํารายงานเกี่ยวกับการจัดการกองทุนสํารองเลี้ยงชีพให้กับลูกค้า ในการจัดทํารายงานรายเดือนและรายงานรายปีตามวรรคหนึ่ง ให้บริษัทจัดการกองทุนส่วนบุคคลเปิดเผยอัตราการลงทุนสูงสุดต่อมูลค่าทรัพย์สินสุทธิของกองทุนตามที่ระบุไว้ในแผนการลงทุนสําหรับการลงทุนในตราสารหนี้ ตราสารกึ่งหนี้กึ่งทุน เงินฝากหรือตราสารเทียบเท่าเงินฝาก ที่มีอันดับความน่าเชื่อถืออยู่ในอันดับต่ํากว่าอันดับที่สามารถลงทุนได้หรือที่ไม่ได้รับการจัดอันดับความน่าเชื่อถือข้อ ๑๖๒ เพื่อประโยชน์ในการปฏิบัติงานกํากับดูแลธุรกิจกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการกองทุนส่วนบุคคลจัดทําและส่งข้อมูลเกี่ยวกับการดําเนินงานจัดการกองทุนส่วนบุคคลที่เป็นกองทุนสํารองเลี้ยงชีพตามที่สํานักงานร้องขอ โดยข้อมูลที่จัดส่งให้เป็นไปตามรูปแบบ วิธีการ และภายในระยะเวลาที่สํานักงานแจ้งให้บริษัทจัดการกองทุนส่วนบุคคลทราบล่วงหน้าข้อ ๑๖๓ ให้บริษัทจัดการกองทุนส่วนบุคคลจัดทําและส่งข้อมูลการลงทุนหรือการจําหน่ายหลักทรัพย์หรือทรัพย์สินซึ่งต้องมีการเคลื่อนย้ายเงินของกองทุนส่วนบุคคลออกจากประเทศหรือเข้ามาจากต่างประเทศ โดยให้จัดทําและส่งข้อมูลดังกล่าวตามแบบและวิธีการที่จัดไว้ในระบบอิเล็กทรอนิกส์ของสํานักงาน หรือตามรูปแบบอื่นใดที่สํานักงานแจ้งให้บริษัทจัดการกองทุนส่วนบุคคลทราบล่วงหน้า ความในวรรคหนึ่งมิให้นํามาใช้บังคับกับการจัดการกองทุนส่วนบุคคลที่เป็นกองทุนสํารองเลี้ยงชีพ กองทุนส่วนบุคคลที่ลูกค้าได้ยื่นคําขอเพื่อนําเงินไปลงทุนในต่างประเทศ ต่อธนาคารแห่งประเทศไทยโดยตรง และกองทุนส่วนบุคคลที่มีลูกค้าเป็นบุคคลที่มีสัญชาติต่างด้าวเท่านั้นข้อ ๑๖๔ ให้บริษัทจัดการกองทุนส่วนบุคคลส่งสําเนางบการเงินและรายงานการสอบบัญชีที่จัดทําขึ้นตามข้อ 168 ให้สํานักงานภายใน 150 วันนับแต่วันสิ้นรอบระยะเวลาบัญชี ประจําปีของกองทุนสํารองเลี้ยงชีพ และแสดงไว้ที่ทําการของกองทุนสํารองเลี้ยงชีพเพื่อให้สมาชิกกองทุนสํารองเลี้ยงชีพตรวจดูได้ด้วยหมวด ๒ หลักเกณฑ์เพิ่มเติมสําหรับการจัดการกองทุนสํารองเลี้ยงชีพ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ หลักเกณฑ์ทั่วไป \_\_\_\_\_\_\_\_\_\_\_\_\_\_\_\_\_ข้อ ๑๖๕ ในกรณีที่กองทุนสํารองเลี้ยงชีพกําหนดให้สมาชิกมีสิทธิเลือกนโยบายการลงทุนได้ บริษัทจัดการกองทุนส่วนบุคคลต้องดําเนินการดังต่อไปนี้ (1) เสนอข้อมูลเกี่ยวกับความเสี่ยงและผลตอบแทนของนโยบายการลงทุนแต่ละนโยบายต่อคณะกรรมการกองทุนและสมาชิก เพื่อใช้ประกอบการตัดสินใจเลือกนโยบายการลงทุนที่เหมาะสม (2) จัดให้สมาชิกทําการประเมินความเหมาะสมในการเลือกนโยบายการลงทุน ทั้งนี้ ตามหลักเกณฑ์ในส่วนที่ 2 (3) จัดให้สมาชิกมีสิทธิเลือกนโยบายการลงทุนอย่างน้อยปีละ 1 ครั้ง เว้นแต่สมาชิกมีมติกําหนดเวลาในการใช้สิทธิไว้เป็นอย่างอื่นข้อ ๑๖๖ ในกรณีที่กองทุนสํารองเลี้ยงชีพไม่ได้กําหนดให้สมาชิกมีสิทธิเลือกนโยบายการลงทุนและกองทุนสํารองเลี้ยงชีพดังกล่าวมีนโยบายการลงทุนที่มีความเสี่ยงสูงตามข้อ 171 บริษัทจัดการกองทุนส่วนบุคคลต้องมีกระบวนการที่ทําให้มั่นใจว่าคณะกรรมการกองทุนและสมาชิก รับทราและเข้าใจความเสี่ยงที่อาจเกิดจากการลงทุนเป็นอย่างดีแล้ว ก่อนเข้าเป็นสมาชิกหรือก่อนที่กองทุนสํารองเลี้ยงชีพจะมีการเปลี่ยนนโยบายการลงทุนเป็นนโยบายการลงทุนที่มีความเสี่ยงสูงดังกล่าวข้อ ๑๖๗ ให้บริษัทจัดการกองทุนส่วนบุคคลส่งรายงานจํานวนหน่วย มูลค่าต่อหน่วยของกองทุนสํารองเลี้ยงชีพ และมูลค่าของเงินสะสม เงินสมทบ พร้อมทั้งผลประโยชน์ของเงินสะสมและเงินสมทบให้สมาชิกแต่ละรายทราบอย่างน้อยทุกงวด 6 เดือนของปีปฏิทินโดยให้ส่งรายงานดังกล่าวภายใน 30 วันนับแต่วันสิ้นงวด 6 เดือน และหากสมาชิกขอทราบรายงานดังกล่าวเป็นรายเดือน ให้บริษัทจัดการกองทุนส่วนบุคคลส่งรายงานดังกล่าวให้สมาชิกทราบในเวลาอันควรด้วยข้อ ๑๖๘ ให้บริษัทจัดการกองทุนส่วนบุคคลจัดทํางบการเงินโดยมีผู้สอบบัญชีตามข้อ 169 เป็นผู้ตรวจสอบและแสดงความเห็นต่องบการเงินนั้น และให้บริษัทจัดการกองทุนส่วนบุคคลเสนองบการเงินพร้อมรายงานการสอบบัญชีของผู้สอบบัญชีต่อที่ประชุมใหญ่สมาชิกของกองทุนสํารองเลี้ยงชีพเพื่อทําการรับรองงบการเงินดังกล่าว ให้บริษัทจัดการกองทุนส่วนบุคคลเก็บรักษางบการเงินของกองทุนสํารองเลี้ยงชีพ รายงานการสอบบัญชี และเอกสารแสดงจํานวนสมาชิกและมูลค่าเงินกองทุนของกองทุนสํารองเลี้ยงชีพ ณ วันสิ้นเดือนก่อนวันแต่งตั้งผู้สอบบัญชีไว้ที่บริษัทจัดการกองทุนส่วนบุคคลด้วยข้อ ๑๖๙ ผู้สอบบัญชีที่จะเป็นผู้ตรวจสอบและแสดงความเห็นต่องบการเงินตามข้อ 168 ได้จะต้องเป็นผู้สอบบัญชีซึ่งไม่อยู่ระหว่างถูกสภาวิชาชีพบัญชีสั่งพักใบอนุญาตการเป็นผู้สอบบัญชีรับอนุญาต หรือไม่อยู่ระหว่างถูกสํานักงานสั่งพักการให้ความเห็นชอบการเป็นผู้สอบบัญชี และจะต้องเป็นผู้สอบบัญชีที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน เว้นแต่ในกรณีดังต่อไปนี้ ผู้สอบบัญชีนั้นอาจเป็นเพียงผู้สอบบัญชีรับอนุญาตตามกฎหมายว่าด้วยวิชาชีพบัญชีได้ (1) เป็นการตรวจสอบและแสดงความเห็นในงบการเงินของกองทุนสํารองเลี้ยงชีพที่มีจํานวนลูกจ้างที่เป็นสมาชิก ณ วันสิ้นเดือนก่อนวันที่แต่งตั้งผู้สอบบัญชี ไม่เกินกว่า 100 ราย (2) เป็นการตรวจสอบและแสดงความเห็นในงบการเงินของกองทุนสํารองเลี้ยงชีพที่มีมูลค่าทรัพย์สินสุทธิ ณ วันสิ้นเดือนก่อนวันที่แต่งตั้งผู้สอบบัญชี ไม่เกินกว่า 100 ล้านบาท ซึ่งที่ประชุมสมาชิกของกองทุนสํารองเลี้ยงชีพให้ความเห็นชอบโดยคณะกรรมการกองทุนได้แจ้งให้ที่ประชุมสมาชิกทราบแล้วว่า ผู้สอบบัญชีดังกล่าวไม่ใช่ผู้สอบบัญชีที่ได้รับความเห็นชอบจากสํานักงาน ตามประกาศว่าด้วยการให้ความเห็นชอบผู้สอบบัญชีส่วน ๒ การประเมินความเหมาะสมในการเลือก นโยบายการลงทุนรายสมาชิก \_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๗๐ ความในส่วนนี้ใช้เฉพาะกับกองทุนสํารองเลี้ยงชีพที่กําหนดให้สมาชิกมีสิทธิเลือกนโยบายการลงทุนได้ข้อ ๑๗๑ ในส่วนนี้ "นโยบายการลงทุนที่มีความเสี่ยงสูง" หมายความว่า นโยบายการลงทุนที่กําหนดให้มีการลงทุนในหลักทรัพย์หรือทรัพย์สินประเภทใดประเภทหนึ่งหรือหลายประเภทดังต่อไปนี้ รวมกันเกินกว่าร้อยละ 50 ของแต่ละนโยบายการลงทุนนั้น (1) ตราสารทุน (2) ตราสารหนี้ดังต่อไปนี้ (ก) ตราสารหนี้ที่มีความเสี่ยงด้านอัตราแลกเปลี่ยน (ข) ตราสารหนี้ที่มีลักษณะอย่างใดอย่างหนึ่งดังต่อไปนี้ 1. มีกําหนดการชําระคืนเงินต้นหรือดอกเบี้ยที่ไม่แน่นอน หรือมีข้อกําหนดชําระคืนเงินต้นเพียงบางส่วนหรือไม่คืนเงินต้น 2. มีเงื่อนไขที่จะกระทบสิทธิของผู้ถือตราสารในการได้รับชําระคืนเงินต้นหรือดอกเบี้ย เช่น การด้อยสิทธิ การแปลงสภาพ การบังคับไถ่ถอนคืนก่อนกําหนด การขยายระยะเวลาการชําระหนี้หรือการปลดหนี้ เป็นต้น เว้นแต่เป็นเงื่อนไขการผิดนัดตามที่กําหนดไว้ในข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ (3) ทรัพย์สินตามที่กําหนดไว้ในข้อ 5 และข้อ 6.2 ของส่วนที่ 3 : อัตราส่วนที่คํานวณตามประเภททรัพย์สิน (product limit) ในภาคผนวก 4-PVD ท้ายประกาศการลงทุนข้อ ๑๗๒ เพื่อให้สมาชิกสามารถเลือกนโยบายการลงทุนได้อย่างเหมาะสมโดยสอดคล้องกับความรู้ความเข้าใจเกี่ยวกับการลงทุน ประสบการณ์ในการลงทุน สถานะทางการเงินระดับความเสี่ยงที่ยอมรับได้ และเป้าหมายการออมเมื่อเกษียณอายุ ให้บริษัทจัดการกองทุนส่วนบุคคลจัดให้มีการประเมินความเหมาะสมในการเลือกนโยบายการลงทุนของสมาชิกตามหลักเกณฑ์ดังต่อไปนี้ (1) จัดให้สมาชิกทําการประเมินความเหมาะสมในการเลือกนโยบายการลงทุนครั้งแรกตามเงื่อนไขและกรอบเวลาที่กําหนดในข้อ 173 และต้องแสดงให้สมาชิกทราบถึงประโยชน์และความจําเป็นในการประเมินความเหมาะสมในการเลือกนโยบายการลงทุนด้วย (2) จัดให้มีการทบทวนความเหมาะสมในการเลือกนโยบายการลงทุนทุกรอบ2 ปีปฏิทินนับแต่ปีที่ได้ทําการประเมินครั้งล่าสุด โดยให้ดําเนินการให้แล้วเสร็จภายในปีที่ครบกําหนดเวลาทบทวนดังกล่าว ทั้งนี้ หากเป็นการทบทวนความเหมาะสมในการเลือกนโยบายการลงทุนก่อนปี พ.ศ. 2562 การทบทวนความเหมาะสมดังกล่าวจะทําเฉพาะกับสมาชิกที่เลือกนโยบายการลงทุนที่มีความเสี่ยงสูงก็ได้ (3) ในกรณีที่ผลประเมินไม่สอดคล้องกับนโยบายการลงทุนที่สมาชิกแสดงความจํานงเลือก ไม่ว่าเป็นการเลือกไว้เดิมหรือที่จะเลือกใหม่ ให้เตือนให้สมาชิกทราบถึงความเสี่ยงของการเลือกนโยบายการลงทุนที่ไม่เหมาะสมกับสมาชิก ก่อนให้สมาชิกลงนามยอมรับความเสี่ยงที่อาจเกิดขึ้นจากการเลือกนโยบายการลงทุนนั้น (4) ในกรณีที่สมาชิกปฏิเสธที่จะให้ข้อมูล หรือให้ข้อมูลไม่เพียงพอ ซึ่งเป็นผลให้ไม่สามารถดําเนินการตาม (1) หรือ (2) ได้ ให้เตือนให้สมาชิกทราบถึงความเสี่ยงในการเลือกนโยบายการลงทุนโดยไม่มีการประเมินความเหมาะสมในการเลือกนโยบายการลงทุน (5) ติดตามให้มีการประเมินความเหมาะสมในการเลือกนโยบายการลงทุนอีกครั้งสําหรับสมาชิกที่ปฏิเสธการประเมินความเหมาะสมในการเลือกนโยบายการลงทุนข้อ ๑๗๓ การรวบรวมข้อมูลของสมาชิกและทําการประเมินความเหมาะสมในการเลือกนโยบายการลงทุนครั้งแรก ให้เป็นดังนี้ (1) ในกรณีที่เป็นสมาชิกใหม่ที่เข้าเป็นสมาชิกตั้งแต่วันที่ 1 มกราคม พ.ศ. 2557 ให้ดําเนินการให้แล้วเสร็จในวันเข้าเป็นสมาชิก (2) ในกรณีที่เป็นสมาชิกอยู่แล้วก่อนวันที่ 1 มกราคม พ.ศ. 2557 ให้ดําเนินการดังนี้ (ก) หากสมาชิกแสดงความจํานงเลือกนโยบายการลงทุนที่มีความเสี่ยงสูง ไม่ว่าเป็นการเลือกไว้เดิมหรือที่จะเลือกใหม่ ให้ดําเนินการให้แล้วเสร็จภายในปี พ.ศ. 2557 (ข) หากมิได้เป็นสมาชิกตาม (ก) ให้ดําเนินการให้แล้วเสร็จภายในปี พ.ศ. 2562ข้อ ๑๗๔ ให้บริษัทจัดการกองทุนส่วนบุคคลใช้แบบและวิธีการประเมินความเหมาะสมในการเลือกนโยบายการลงทุนตามแนวทางที่สมาคมกําหนดข้อ ๑๗๕ การดําเนินการใด ๆ เกี่ยวกับการประเมินความเหมาะสมในการเลือกนโยบายการลงทุนตามส่วนนี้ บริษัทจัดการกองทุนส่วนบุคคลต้องจัดให้อยู่ในรูปเอกสารหรือรูปแบบอื่นใด ที่สมาชิกหรือบริษัทจัดการกองทุนส่วนบุคคลจะสามารถจัดเก็บข้อมูลและตรวจดูข้อมูลได้ในอนาคตข้อ ๑๗๖ ในส่วนนี้ "มูลค่าต่อหน่วย" หมายความว่า มูลค่าต่อหน่วยกองทุนสํารองเลี้ยงชีพ ซึ่งคํานวณโดยนํามูลค่าทรัพย์สินสุทธิหารด้วยจํานวนหน่วยทั้งหมด ณ วันที่คํานวณมูลค่าต่อหน่วยนั้น "จํานวนหน่วย" หมายความว่า จํานวนหน่วยกองทุนสํารองเลี้ยงชีพ "คณะกรรมการกองทุน" หมายความว่า คณะกรรมการกองทุนสํารองเลี้ยงชีพ "การชดเชยมูลค่า" หมายความว่า การเพิ่มหรือลดจํานวนหน่วยให้แก่สมาชิกที่ยังคงมีสมาชิกภาพอยู่ในกรณีที่มูลค่าต่อหน่วยไม่ถูกต้อง หรือการจ่ายเงินให้แก่สมาชิกที่สิ้นสมาชิกภาพซึ่งมีมูลค่าเท่ากับส่วนต่างของมูลค่าต่อหน่วยที่ไม่ถูกต้องกับมูลค่าต่อหน่วยที่ถูกต้องแทนการเพิ่มหรือลดจํานวนหน่วย "วันคํานวณจํานวนหน่วย" หมายความว่า วันคํานวณจํานวนหน่วยเพื่อเพิ่มหรือลดจํานวนหน่วยให้แก่สมาชิก ซึ่งเป็นวันที่บริษัทจัดการกองทุนส่วนบุคคลและคณะกรรมการกองทุนสํารองเลี้ยงชีพกําหนดไว้ในสัญญารับจัดการกองทุนส่วนบุคคล "ผู้รับรองมูลค่า" หมายความว่า บุคคลที่ทําการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพข้อ ๑๗๗ ให้บริษัทจัดการกองทุนส่วนบุคคลคํานวณมูลค่าต่อหน่วยโดยสะท้อนให้เห็นถึงผลการดําเนินงานที่แท้จริงของกองทุนสํารองเลี้ยงชีพโดยเงินที่มิได้เกิดจากผลการดําเนินงานให้นํามาคํานวณเป็นจํานวนหน่วยข้อ ๑๗๘ ในการคํานวณจํานวนหน่วยหรือมูลค่าต่อหน่วย การปรับปรุงรายการ การแก้ไขมูลค่าต่อหน่วยและการชดเชยมูลค่า ให้บริษัทจัดการกองทุนส่วนบุคคลดําเนินการโดยคํานึงถึงผลประโยชน์ที่ดีที่สุดของบรรดาสมาชิกกองทุนเป็นสําคัญ และบริษัทจัดการกองทุนส่วนบุคคลต้องดําเนินการดังกล่าวต่อสมาชิกกองทุนแต่ละรายอย่างเท่าเทียมกัน เว้นแต่โดยผลของกฎหมายทําให้บริษัทจัดการกองทุนส่วนบุคคลไม่สามารถปฏิบัติต่อสมาชิกแต่ละรายได้อย่างเท่าเทียมกันหรือโดยเงื่อนไขและปัจจัยของสมาชิกแต่ละรายแตกต่างกัน อันเป็นเหตุให้บริษัทจัดการกองทุนส่วนบุคคลไม่สามารถปฏิบัติเช่นนั้นได้ หรือบริษัทจัดการกองทุนส่วนบุคคลได้ดําเนินการตามแนวทางที่สํานักงานกําหนดไว้ข้อ ๑๗๙ ให้บริษัทจัดการกองทุนส่วนบุคคลจัดให้มีวันคํานวณจํานวนหน่วยของแต่ละกองทุนอย่างน้อยสัปดาห์ละ 1 วัน และในการคํานวณเพื่อเพิ่มหรือลดจํานวนหน่วยให้แก่สมาชิก ให้ใช้มูลค่าต่อหน่วย ณ สิ้นวันคํานวณจํานวนหน่วยที่จะถึงเร็วที่สุดที่ผ่านการรับรองจากผู้รับรองมูลค่าแล้ว โดยเพิ่มหรือลดจํานวนหน่วยให้แก่สมาชิกภายใน 3 วันทําการนับแต่วันคํานวณจํานวนหน่วย เว้นแต่ในกรณีที่เป็นการลงทุนในหลักทรัพย์หรือทรัพย์สินในต่างประเทศ บริษัทจัดการกองทุนส่วนบุคคลอาจขอผ่อนผันระยะเวลาการเพิ่มหรือลดจํานวนหน่วยจากสํานักงานได้ข้อ ๑๘๐ บริษัทจัดการกองทุนส่วนบุคคลอาจเลื่อนวันคํานวณจํานวนหน่วยได้ ในกรณีที่ปรากฏเหตุดังต่อไปนี้ (1) ตลาดหลักทรัพย์หรือศูนย์ซื้อขายหลักทรัพย์ไม่สามารถเปิดทําการซื้อขายได้ตามปกติ (2) มีประกาศสํานักงานให้บริษัทจัดการกองทุนส่วนบุคคลเลื่อนวันคํานวณจํานวนหน่วยออกไป โดยมีวัตถุประสงค์เพื่อคุ้มครองประโยชน์ของสมาชิก หรือเพื่อรักษาเสถียรภาพทางเศรษฐกิจและการเงินของประเทศ หรือเพื่อรักษาเสถียรภาพในระบบตลาดการเงิน (3) เมื่อมีเหตุจําเป็นทําให้บริษัทจัดการกองทุนส่วนบุคคลไม่สามารถจําหน่าย จ่ายโอหลักทรัพย์หรือทรัพย์สินของกองทุน หรือไม่สามารถคํานวณมูลค่าทรัพย์สินสุทธิของกองทุนสํารองเลี้ยงชีพได้อย่างเป็นธรรมและเหมาะสม โดยบริษัทจัดการกองทุนส่วนบุคคลต้องได้รับความเห็นชอบจากคณะกรรมการกองทุน เว้นแต่จะได้ตกลงกันเป็นอย่างอื่นไว้ในสัญญารับจัดการกองทุนส่วนบุคคล (4) ในกรณีที่กองทุนสํารองเลี้ยงชีพมีการลงทุนในหลักทรัพย์หรือทรัพย์สินในต่างประเทศตามประกาศการลงทุน เมื่อมีเหตุการณ์ดังนี้เกิดขึ้น และก่อให้เกิดผลกระทบต่อกองทุนสํารองเลี้ยงชีพดังกล่าวอย่างมีนัยสําคัญ (ก) ตลาดซื้อขายหลักทรัพย์ดังกล่าวไม่สามารถเปิดทําการซื้อขายได้ตามปกติ ทั้งนี้ เฉพาะกรณีที่กองทุนสํารองเลี้ยงชีพได้ลงทุนในหลักทรัพย์ที่ซื้อขายในตลาดซื้อขายหลักทรัพย์แต่ละแห่งเกินกว่าร้อยละ 10 ของมูลค่าทรัพย์สินสุทธิของกองทุนสํารองเลี้ยงชีพ หรือ (ข) มีเหตุการณ์ที่ทําให้ไม่สามารถแลกเปลี่ยนเงินตราต่างประเทศได้อย่างเสรีและทําให้ไม่สามารถโอนเงินออกจากประเทศหรือรับโอนเงินจากต่างประเทศได้ตามปกติข้อ ๑๘๑ ในกรณีที่มูลค่าต่อหน่วยไม่ถูกต้อง ให้บริษัทจัดการกองทุนส่วนบุคคลแก้ไขให้ถูกต้องโดยเร็ว และหากมูลค่าต่อหน่วยที่ไม่ถูกต้องนั้นต่างจากมูลค่าต่อหน่วยที่ถูกต้องตั้งแต่ร้อยละ 0.5 ของมูลค่าต่อหน่วยที่ถูกต้องและตั้งแต่ 1 สตางค์ขึ้นไป ให้บริษัทจัดการกองทุนส่วนบุคคลจัดส่งรายงานให้แก่คณะกรรมการกองทุนภายในเดือนถัดจากเดือนที่แก้ไขมูลค่าต่อหน่วยหรือการชดเชยมูลค่าเสร็จสิ้น โดยรายงานดังกล่าวต้องมีรายการอย่างน้อยดังต่อไปนี้ (1) มูลค่าต่อหน่วยที่ไม่ถูกต้อง (2) มูลค่าต่อหน่วยที่ถูกต้อง (3) สาเหตุที่ทําให้มูลค่าต่อหน่วยไม่ถูกต้อง (4) การดําเนินการของบริษัทจัดการกองทุนส่วนบุคคลเมื่อพบว่ามูลค่าต่อหน่วยไม่ถูกต้อง ในระหว่างที่แก้ไขมูลค่าต่อหน่วย บริษัทจัดการกองทุนส่วนบุคคลต้องจัดทํามาตรการป้องกันและอาจหยุดการคํานวณเพื่อเพิ่มหรือลดจํานวนหน่วยได้ไม่เกิน 7 วันทําการติดต่อกัน เว้นแต่จะได้รับความยินยอมจากคณะกรรมการกองทุนข้อ ๑๘๒ ในการเปิดเผยข้อมูลเกี่ยวกับจํานวนหน่วย มูลค่าต่อหน่วย และมูลค่าทรัพย์สินสุทธิของกองทุน ให้บริษัทจัดการกองทุนส่วนบุคคลเปิดเผยข้อมูลดังกล่าวในลักษณะดังต่อไปนี้ (1) เปิดเผยจํานวนหน่วยและมูลค่าต่อหน่วยเป็นตัวเลขโดยมีทศนิยม 4 ตําแหน่งโดยใช้วิธีการปัดเศษทศนิยมตามหลักสากล (2) เปิดเผยมูลค่าทรัพย์สินสุทธิของกองทุนเป็นตัวเลขโดยมีทศนิยม 2 ตําแหน่งโดยใช้วิธีการปัดเศษทศนิยมตามหลักสากลข้อ ๑๘๓ บริษัทจัดการกองทุนส่วนบุคคลต้องจัดให้มีการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพโดยผู้รับรองมูลค่าที่เป็นไปตามหลักเกณฑ์ดังต่อไปนี้ (1) เป็นบุคคลที่ได้รับการขึ้นทะเบียนจากสํานักงานให้เป็นผู้รับรองมูลค่า (2) ไม่มีส่วนได้เสียอันมีนัยสําคัญกับบริษัทจัดการกองทุนส่วนบุคคลจนทําให้ขาดความเป็นอิสระในการทําหน้าที่รับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพ เว้นแต่บริษัทจัดการกองทุนส่วนบุคคลได้เปิดเผยข้อมูลดังกล่าวให้คณะกรรมการกองทุนทราบและได้รับความยินยอมจากคณะกรรมการกองทุนแล้วส่วน ๔ การดําเนินการในกรณีที่ผู้ออกตราสารหนี้หรือลูกหนี้ตามสิทธิเรียกร้อง ผิดนัดชําระหนี้ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๘๔ ในการจัดการกองทุนสํารองเลี้ยงชีพ หากมีการผิดนัดชําระหนี้หรือมีพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ ให้บริษัทจัดการกองทุนส่วนบุคคลดําเนินการตามหลักเกณฑ์และวิธีการที่กําหนดไว้ในส่วนนี้ เว้นแต่สํานักงานจะผ่อนผันเป็นอย่างอื่นข้อ ๑๘๕ บริษัทจัดการกองทุนส่วนบุคคลจะรับชําระหนี้ด้วยทรัพย์สินอื่นที่มิใช่หลักประกันเพื่อกองทุนสํารองเลี้ยงชีพได้ต่อเมื่อได้ระบุรายละเอียดเกี่ยวกับการรับชําระหนี้ด้วยทรัพย์สินอื่นไว้ในสัญญารับจัดการกองทุนส่วนบุคคล ข้อบังคับกองทุน หรือได้รับความเห็นชอบจากคณะกรรมการกองทุน และก่อนการรับชําระหนี้ด้วยทรัพย์สินอื่นที่มิใช่หลักประกันในแต่ละครั้ง บริษัทจัดการกองทุนส่วนบุคคลต้องได้รับความเห็นชอบจากคณะกรรมการกองทุน โดยคณะกรรมการกองทุนได้ตรวจสอบและแสดงความเห็นพร้อมเหตุผลว่า ในขณะนั้นการรับชําระหนี้ด้วยทรัพย์สินดังกล่าวเป็นประโยชน์ต่อสมาชิกมากกว่าการถือหรือมีไว้ซึ่งตราสารหนี้หรือสิทธิเรียกร้อง ในการขอความเห็นชอบจากคณะกรรมการกองทุนตามวรรคหนึ่ง บริษัทจัดการกองทุนส่วนบุคคลต้องระบุรายละเอียดเกี่ยวกับทรัพย์สินที่กองทุนสํารองเลี้ยงชีพจะได้จากการรับชําระหนี้ด้วยทรัพย์สินอื่น มูลค่าของทรัพย์สิน ประมาณการค่าใช้จ่าย เช่น ค่าใช้จ่ายในการได้มาซึ่งทรัพย์สิน ค่าใช้จ่ายในการบริหารทรัพย์สิน และค่าใช้จ่ายในการจําหน่ายทรัพย์สิน เป็นต้น พร้อมเหตุผลและความจําเป็นในการรับชําระหนี้ รวมทั้งต้องจัดให้มีหรือจัดทําเอกสารหลักฐานอย่างใดอย่างหนึ่งดังต่อไปนี้ (1) เอกสารหลักฐานซึ่งแสดงให้เห็นได้ว่ามีการผิดนัดชําระหนี้เกิดขึ้น (2) บทวิเคราะห์และเหตุผลประกอบบทวิเคราะห์ที่บริษัทจัดการกองทุนส่วนบุคคลจัดทําขึ้นซึ่งแสดงถึงพฤติการณ์ว่าผู้ออกตราสารหนี้จะไม่สามารถชําระหนี้ได้ข้อ ๑๘๖ เมื่อบริษัทจัดการกองทุนส่วนบุคคลได้รับทรัพย์สินมาจากการรับชําระหนี้ด้วยทรัพย์สินอื่นเพื่อกองทุนสํารองเลี้ยงชีพ ให้บริษัทจัดการกองทุนส่วนบุคคลแจ้งเป็นลายลักษณ์อักษรเกี่ยวกับประเภท จํานวน และชื่อผู้ออกตราสารหนี้หรือลูกหนี้ตามสิทธิเรียกร้อง วันที่บริษัทจัดการกองทุนส่วนบุคคลได้รับทรัพย์สินมาจากการรับชําระหนี้ด้วยทรัพย์สินอื่น พร้อมทั้งรายละเอียดเกี่ยวกับทรัพย์สินที่ได้รับโดยมีสาระสําคัญอย่างน้อยเกี่ยวกับทรัพย์สินดังกล่าว มูลค่าทรัพย์สิน ค่าใช้จ่ายในการรับชําระหนี้ด้วยทรัพย์สินอื่น ไปยังคณะกรรมการกองทุนภายในวันที่ 20 ของเดือนถัดจากเดือนที่ได้รับทรัพย์สินนั้นมาข้อ ๑๘๗ ให้บริษัทจัดการกองทุนส่วนบุคคลกําหนดราคาทรัพย์สินที่กองทุนสํารองเลี้ยงชีพได้รับมาจากการรับชําระหนี้ด้วยทรัพย์สินอื่นเพื่อใช้ในการคํานวณมูลค่าทรัพย์สินของกองทุนสํารองเลี้ยงชีพตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงานข้อ ๑๘๘ ให้บริษัทจัดการกองทุนส่วนบุคคลดําเนินการกับทรัพย์สินที่ได้จากการรับชําระหนี้ด้วยทรัพย์สินอื่นตามหลักเกณฑ์ดังต่อไปนี้ (1) กรณีเป็นทรัพย์สินประเภทที่กองทุนสํารองเลี้ยงชีพนั้นสามารถลงทุนหรือมีไว้ได้ บริษัทจัดการกองทุนส่วนบุคคลอาจมีไว้ซึ่งทรัพย์สินดังกล่าวต่อไปเพื่อเป็นทรัพย์สินของกองทุนสํารองเลี้ยงชีพได้ (2) กรณีเป็นทรัพย์สินประเภทที่กองทุนสํารองเลี้ยงชีพนั้นไม่สามารถลงทุนหรือมีไว้ได้ บริษัทจัดการกองทุนส่วนบุคคลต้องจําหน่ายทรัพย์สินดังกล่าวภายใน 2 ปีนับแต่วันที่กองทุนสํารองเลี้ยงชีพได้รับทรัพย์สินนั้นมา เว้นแต่จะได้รับความยินยอมจากคณะกรรมการกองทุน ทั้งนี้ ในระหว่างระยะเวลาดังกล่าว บริษัทจัดการกองทุนส่วนบุคคลอาจจัดหาผลประโยชน์จากทรัพย์สินดังกล่าวได้ ในกรณีที่มีค่าใช้จ่ายในการบริหารทรัพย์สิน ให้บริษัทจัดการกองทุนส่วนบุคคลจ่ายจากทรัพย์สินของกองทุนสํารองเลี้ยงชีพส่วน ๕ การจัดการทรัพย์สินที่มีผู้อุทิศให้กองทุนสํารองเลี้ยงชีพ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๘๙ ในการจัดการทรัพย์สินที่มีผู้อุทิศให้ ให้บริษัทจัดการกองทุนส่วนบุคคลกําหนดราคาทรัพย์สินที่มีผู้อุทิศให้เพื่อใช้ในการคํานวณมูลค่าทรัพย์สินของกองทุนสํารองเลี้ยงชีพตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงานข้อ ๑๙๐ ให้บริษัทจัดการกองทุนส่วนบุคคลดําเนินการกับทรัพย์สินที่มีผู้อุทิศให้กองทุนสํารองเลี้ยงชีพตามหลักเกณฑ์ดังต่อไปนี้ (1) กรณีเป็นทรัพย์สินประเภทที่กองทุนสํารองเลี้ยงชีพสามารถลงทุนหรือมีไว้ได้ บริษัทจัดการกองทุนส่วนบุคคลจะมีไว้ซึ่งทรัพย์สินดังกล่าวต่อไปเพื่อเป็นทรัพย์สินของกองทุนสํารองเลี้ยงชีพก็ได้ (2) กรณีเป็นทรัพย์สินประเภทที่กองทุนสํารองเลี้ยงชีพไม่สามารถลงทุนหรือมีไว้ได้ บริษัทจัดการกองทุนส่วนบุคคลต้องจําหน่ายทรัพย์สินดังกล่าวภายใน 2 ปีนับแต่วันที่ได้รับทรัพย์สินนั้นมา หรือภายใน 2 ปีนับแต่วันที่พ้นกําหนดระยะเวลาที่ผู้อุทิศให้ระบุห้ามมิให้กองทุนสํารองเลี้ยงชีพจําหน่ายทรัพย์สินดังกล่าว แล้วแต่กรณี เว้นแต่จะได้รับความยินยอมจากคณะกรรมการกองทุน ทั้งนี้ ในระหว่างระยะเวลาดังกล่าวบริษัทจัดการกองทุนส่วนบุคคลอาจจัดหาผลประโยชน์จากทรัพย์สินดังกล่าวก็ได้ ในกรณีที่มีค่าใช้จ่ายในการบริหารทรัพย์สิน ให้บริษัทจัดการกองทุนส่วนบุคคลจ่ายจากทรัพย์สินของกองทุนสํารองเลี้ยงชีพส่วน ๖ หลักเกณฑ์เฉพาะสําหรับการจัดการกองทุนสํารองเลี้ยงชีพ ที่มีหลายนโยบายการลงทุน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๙๑ ในการจัดการกองทุนสํารองเลี้ยงชีพที่มีหลายนโยบายการลงทุน ให้บริษัทจัดการกองทุนส่วนบุคคลดําเนินการดังต่อไปนี้ แยกตามแต่ละนโยบายการลงทุนแทนการดําเนินการในส่วนของกองทุนสํารองเลี้ยงชีพทั้งกองทุน (1) การคํานวณมูลค่าต่อหน่วยตามข้อ 177 และมูลค่าทรัพย์สินสุทธิของกองทุนสํารองเลี้ยงชีพ (2) การเปิดเผยข้อมูลเกี่ยวกับจํานวนหน่วย มูลค่าต่อหน่วย และมูลค่าทรัพย์สินสุทธิของกองทุนสํารองเลี้ยงชีพตามข้อ 182 (3) การรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพตามข้อ 183ข้อ ๑๙๒ ในการจัดการกองทุนสํารองเลี้ยงชีพที่มีหลายนโยบายการลงทุน ให้บริษัทจัดการกองทุนส่วนบุคคลดําเนินการดังต่อไปนี้แยกตามแต่ละนโยบายการลงทุนที่บริษัทจัดการกองทุนส่วนบุคคลรับจัดการด้วย (1) การเปิดเผยข้อมูลเมื่อมีการลงนามในสัญญารับจัดการกองทุนส่วนบุคคลแล้วตามข้อ 149 (2) การจัดทําและส่งรายงานต่อสํานักงานตามข้อ 160 วรรคหนึ่ง (2) และ (4) (3) การส่งรายงานตามข้อ 163 หรือการรายงานอื่นใดให้แก่ลูกค้า (4) การจัดทําและการเก็บรักษางบการเงินตามข้อ 164 (5) การดําเนินการกับทรัพย์สินที่ได้จากการรับชําระหนี้ด้วยทรัพย์สินอื่นตามข้อ 185 (6) การดําเนินการกับทรัพย์สินที่มีผู้อุทิศให้กองทุนสํารองเลี้ยงชีพตามข้อ 190ภาค ๔ บทเฉพาะกาล \_\_\_\_\_\_\_\_\_\_\_\_\_\_\_\_ข้อ ๑๙๓ ให้บรรดาคําสั่งและหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๑๙๔ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 17 ธันวาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์